text:
ብዛዕባና
ኣድማን ኢንተርናሽዮናል ብናአል ቱካን ኣብ 1975 ተመስሪቱ፡ ኣብ’ዚ እዋን እዚ እቲ ኣብ ሽወደን ዝነውሐ ዕድመ
ዘለዎ ናይ ምትርጓም ቤት ጽሕፈት እዩ። ኤለና ቱካን ብኣማኢታት ዝቑጸሩ ናይ ጨረታ ውድድር ምሳዓር ተመኵሮ
ዘለዋ፡ ናይ’ቲ ኩባንያ ናይ ናንዮት ሓላፊትን ናይ ጨረታ ኪኢላን እያ። ብ265 ዝተፈላልለየ ቋንቋታትን ላህጃታትን
ዝሰርሑ ምስ ናይ’ዚ ሃገር ቀንዲ ተርጎምቲ ናይ ቀረባ ምትሕብባር ኣለና።
ከም ሓደ ገዲም ተዋሳኣይ ናይ’ዚ ጨንፈር ዝምድናታትና ንምጽዋን ንዓና ባህርያዊ እዩ። ዕላማና ናይ ልዑል ትሕዝቶ
ዝሓዘ ኣገልግሎት ምትርጓም ብምትሕልላፍ ምስ ዓማዊልና ናይ ነዊሕ እዋን ዝምድናታት ንምምስራት እዩ።
ከምኡ’ውን ንሰራሕተኛታትና ብምሽው ዝኾኑ ኩነታት ብምዝውታር ምስ ተርጎምትና ናይ ነዊሕ ኣዋን ዝምድናታት
ምምስራት እዩ።
ንምዃኑ ብሓቂ ቀሊል እዩ፡ ሓደ ናይ ምትርጓም ኣገልግሎት ሕሉፍ ፍቕሪ ናይ ቋንቋ ዘለዎ እዩ።
ብዕዙዝ ደሓን ምጻእ
ብጽሑፍ ምትርጓም
ዓቕሚ ትልምና
ብዙሓት ናይ ካልኦት ቤት ጽሕፈታት ናይ ምትርጓም ዕማማት ካብ ነዊሕ ዓመታት ኣትሒዙ ናባና እዩ ተመሊሱ
ዝመጽእ፡ ብሕልፊ እቲ ዝያዳ ዝተሓላለኸ ትልምታት ናይ ኣዝዮም ዘይልሙዳት ቋንቋታት፡ ዘይልሙድ ትሕዝቶ
ፊደላትን ፍሉይ ናይ ጽሑፍ ጥርዚ ዘለዎምን ዝምልከት። ሓደ ካብ’ቲ ምኽንያታት እቲ ዝተሰነደ ብቕዓትና፡ ነዞም
ዕማማታት እዚኣቶም ብኹሉ ዓይነት ትሕዝቶታት፡ ተምክሮታትን ውሽጣዊ ምንጭታትን ነዚ ግራፊካዊ/ስእላዊ
ፍርያት ንምእላይ ኣብ እንወስዶ ስጉምትታት እዩ። እቲ ካልእ ድማ እቲ ንነዊሕ ዓመታት ኣብ ውሽጢ ኣድማን
ኢንተርናሽዮናል ዝተመስረተ ሰፊሕ ስርዓተ-መርበብ ናይ ዓውዲ ተርጎምቲ እዪ።
ህጹጽ ናይ ጽሑፍ ምትርጓማት
ብዝዕባ ህጹጽ ምትርጓም ዝምልከት ዝብርትዓና ወይ ዘይከኣለና የለን። ነቲ ህጹጽ ናይ ምትርጓም ኣድላይነታትካ ወይ
ህጹጽ ናይ ቋንቋ ትንተና/ዳግመ-ምርመራ ከምኡ’ውን ኣንቢብካ ምእራም፡ ብቑልጡፍን ስቱርን ምእንቲ ሓቢርና
ክንፈትሖ፡ ደውለልና ወይ ጸሓፈልና።
ናይ ብጽሑፍ ተርጎምትና
ኣድማን ኢንተርናሽዮናል ጥራይ ናይ ኣደ ቋንቋ ተርጎምቲ ናይ ምዝውታር ሓደ ነዊሕ ባህሊ ኣለዎ እምበር ነቲ ንጥፈት
ኣብ ድሩቓት ከም’ዚ ዝስመዩ ናይ ምትርጓም ናውቲ ኣይምስረትን እዩ። ቋንቋ ንባዕሉ ሓደ ሂወት ዘለዎ ባህሪ ስለ
ዝኾነ ሂያው ተርጓሚ ኢና ንመርጽ። ካልእ ካብ’ቲ መርገጽና እቲ ናይ ምትርጓም ዕማማትና ኣብ ሽወደን
ከምዝተርፍ ኢና ንገብር – ነቲ ዕማም ካብ ቀጥታ ቁጽጽርና ወጻኢ ብምዝርጋሕ፡ እንተ ወሓደ ብመልክዕ ድሕነት
ናይ ዓማዊልናን ዓማዊሎምን ምሉእነት ኣብ ሓደጋ ከነሳጥሕ ኣይንደልን ኢና።
ብጽሑፍ ተርጎምቲ ሰብ መዚ
መብዛሕትኡ ግዜ ምቱርጓም ጽሑፋት ናይ ግላዊ ሰነድ፡ መርመራ፡ ፍርድታት ወዘተ ከም መሰረት ክረጋገጽ ይጥለብ፡
ስለዚ ካብ ቤት ምኽሪ ጉጅለ ሞያተኛ/ካማርኮለግየት ዝተመዘዙ ናይ ጽሑፍ ተርጎምቲ ይቑጸሩ። ከም ልሙድ ሓደ
ብጽሑፍ ተርጓማይ ናይ ቋንቋ ኣዲኡ መዚ ኣለዎ። ንኣብነት ናይ ኣድማን ኢንተርናሽዮናል መስራቲ፡ እቲ ኣብ ሽወደን
ብቋንቋ ዓረብ ብጽሑፍ ዝያዳ ብቕዓት ዘለዎ ተርጓሚ እዩ።
ስእላዊ ፍርያት
ካልእ ኣገልግሎት ኣድማን ኢንተርናሽዮናል ዘበርክቶ ስእላዊ ፍርያት ብኹሉ ናይ ዓለም ቋንቋታት፡ ብናይ ጽሕፈት
ምእዘና ካብ ጸጋም ንየማን፡ ካብ የማን ንጸጋም ከምኡ’ውን ካብ ላዕሊ ንታሕቲ እዩ።
ሓደ ረብሓ ነቲ ስእላዊ ፍርያት ንሕና ክንገብሮ ምምዛዝ፡ ነቲ ዝተቶርጎመ ቋንቋ ተርድኦ ብምሃብ ብቐጥታ ኣብቲ
ናይ ፍልማዊ ሰነድ ክንሰርሕ ስለ ንኽእል፡ ስለዝኾነ ብኸም’ዚ ኣገባብ ኩሉ ኣብ ቅኑዕ ቦታ ክንሰርዓልካ ኢና።
ብኸምዚ ኣገባብ እቲ ብጽሑፍ ምቱርጓም እቲ ኣሰራርዓ ወይ ስእሊ ብዝይምህሳይ ክካየድ ይኽእል። ብተወሳኺ
እቶም ክቡራት- ዘይላቲናውያን ጽሕፈ-ፊደላት ከም ዓረብኛ፡ ቻይንና፡ ሩስያኛ ወዘተ ምግዛእ ኣየድልየካን።
በቶም መብዛሕትኦም ናይ ስእሊ ፕሮግራማት፡ ንኣብነት ኢንዲዛይን፡ ኢሉስትረይተር፡ ፎቶሾፕን ፋየርዎርክስን ስለ
እንሰርሕ እቲ ናይ ሰነዳት ምስትላም ብጽፉፍ ይግበር። ነቲ ሰነድ ትሰዶ፡ ዝተረፈ ንሕና ነተኻኽሎ፡ ልክዕ ከምቲ
ክኸውን ዘለዎ ካብ ምትሕልላኽ ናጻ።
ሓበሬታዊ ተክኖሎጂ – ብጽሑፍ ትርጎማ
ቅኑዕ ትርጎማ ናይ መርበብ ብዙሃንካ ንጹር ንግዳዊ ጥቕሚ እዩ!
ኣብ ናይ ፎረስተር መጽናዕቲ ዝተሞርኮሰ እቲ ማእከላይ ተጠቃማይ ኣብ’ቶም በቲ ናይ’ቲ በጻሓይ ናይ ኣደ ቋንቋ
ዝተጻሕፉ መርበብ ብዙሃናት ድርብ ግዜ እዩ ዝጸንሕ።
ሓደ ኩባንያ ኣብ ሓደ ሓድሽ ዕዳጋ እግሪ ክትከል ምስ ደልየ፡ ወይ ሓደ መንግስታዊ ቤት ጽሕፈት ምስ ሓደ ናይ ሽቶ
ጉጅለ ብቕኑዕ ኣገባ ርክብ ክገብር ደልዩ፡ እቲ መኽሰባት ናይ ብሓደ ንባህሊ ዝሰማማዕን ቅኑዕን እተራጓጉማ
መርበብ ብዙሃን፡ መብዛሕትኡ ግዜ ሸለል ኢልካ ዝሕለፍ ሓደ ኣገዳሲ ኣካል እዩ። ሓደ ዓቢ ኣካል ናይ ኩሎም
ኣህለቕቲ ናይ ሸመታ ውሳኔ ኣብ’ዚ እዋን እዚ ብናይ ፍተሻ ሞቶረታት እዩ ዝካየድ፡ እዚ ማለት እተን መዓልበኦን ኣብ
መጀመርታ ገጽ ዝርከባ ኩባንያታት፡ መብዛሕትኡ ግዜ እዘን ኩባንያታት እዚአን እየን ዝበለጸ ለውጢ ዘርእያ።
ምኣንቲ ኣብ ላዕሊ ኣብ’ቲ ናይ መፈተሺ ሞቶረ ናይ ደረጃ ስርዓት ክትዓልብ፡ ሓደ ናይ ሃገር ብናይኣደ ቋንቋ መርበብ
ብዙሃን ኣልፋን ኦመጋን እዩ፡ ምኽንያቱ እቶም ኣህለቕቲ ፍርያትን ኣገልግሎትን ብቋንቆኦም ገይሮም ንኽፍትሹ
ዝዓበየ ኣኽእሎ ስለ ዘሎ።
ካብ’ቲ እቶም ዕዳጋኻ ክብ ኣበልትን ኣማዕበልትኻን ክቕጽልዎ ዘይክእሉ ተበጊስና ኢና ንቕጽል፡ እዚ ድማ ባህሊ-
ከምኡ’ውን ናይ’ቲ መርበብ ብዙሃን ብቋንቋ ከምዝሰማማዕ ምግባር እዩ።
ሓደ ትሕዝቶ ናይ ምምሕዳር ስርዓት ይሃልወካ ኣይሃልወካ ብዘየገድስ ክንሕግዘካ ንኽእል ኢና። ነቲ ሰነዳት
በብዝምልከቶ ቋንቋ ኣብ’ቲ ገጽ ብዙሃንካ ብቐጥታ ክምላእ ዝከኣል፡ ብቐጥታ ኣብ’ቲ ናይ ምንጪ ሰነድ
ሰሪሕናን ክንልእኽን ንኽእል ኢና። ንዓና ክትቆጽረና እንከለኻ ሓደ ቅኑዕ ምትርጓም ጥራሕ ዘይኮነስ እንታይ ደኣ እቲ
ናይ’ቲ መርበብ ብዙሃን ኣሰራርዓ ከምኡ’እውን ናይ ኣዘውታሪ ምሹእነት ኣብ’ቲ መስርሕ ከምዘይህሰ ውሕስነት
ንህበካ። ካብ ምብራቓውን ክሳብ ምዕራባውን ናይ መርበብ ጽፍሒ-ፊደል፡ ከምኡ’ውን ካብ የማን ናብ ጸጋም፡
ካብ ጸጋም ናብ የማን፡ እወ፡ ካብ ላዕሊ ናብ ታሕቲ ናይ ጽሕፈት ምእዘና ከይተረፈ፡ እውን ኢና ንሰርሕ!
ብዝተፈላለዩ ብዙሓት ናይ መርበብ መሰረት ምውዐላታትን ቅርጽን፡ (ኣአስፕ፡ .ሆተአምአል፡.ደሆተአም፡ ፐሆፐ)
ዘጠቓልል ውሽጣዊ ብቕዓት ኣለና። ሓደ ሓደ ካብ’ቶም እነዘውትሮም፡ ድሪምዊቨር፡ ኤክስአምአል፡ ሆተአምአል፡
ደሆተአምአል፡ ፋየርዎርክስ፡ዣቫ፡ አክስአስአልተ፡ ኣአስፐ፡ ፍላሽ፡ ዣቫስክሪፕት፡ ኮም፡ ፍሪሃንድ ወዘተ። ከምኡ’ውን
ምእንቲ እቲ ኩሉ ጽሑፍ ብቑኑዕ ኣብ’ቲ መርበብ ብዙሃንካ ክቕመጥ ናይ መጻኢ ምዝማንን ክንክንን ናይ ግድን
ንሕግዝ ኢና። ኣድማን ኢንተርናሺዮናል ኣበ ምቑጻር ኩሉ ግዜ ዉሕስነት ክስመዓካ ኣለዎ። ምእንቲ ዝያዳ
ክንገልጸልካ ምሳና ርክብ ግበር።
ናይ ሽወደን ዝገደመ ናይ ምትርጓም ቤት ጽሕፈት ናይ ሽወደን ዝያዳ ግዝያዊ ዝኾነ ናይ ኢንተርነት መፍትሒ ኣለዎ!
ርክብ
ናይ መብጽሒ ኣድራሻ፡ ስቨያቨገን 45፡ 1 ደረጃ ንላዕሊ፡ 111 34 ስቶኮልም
ፖስት ኣድራሻ፡ ብረቭበራርባከን 2፣ 125 53 አልቭሽዮ
ሞቢል፡ 070-751 15 15
http://www.admansprak.se


c: text/html

text:
8ይ ስሩዕ ኣኼባ ማእከላይ ባይቶ ሰዲህኤ ብ09ን 10ን መስከረም 2017 እውን ቀጺሉ። ኣብ ናይ ዕለት 09 መስከረም 2017 ዝተዘርበሉ ዛዕባ፡ ጕዳይ ዞባ ሰሜን ኣመሪካ ኰይኑ፡ ድሕሪ ሰፊሕ ምይይጥ እዚ ዝስዕባ ውሳነታት ኣሕሊፉ።
- ሽማግለ ዞባ ሰሜን ኣመሪካ ነበር ንእተካይዶ ዘላ ኢደ ወነናዊ ምንቅስቓሳትን ተውጽኦም ዘላ መግለጺታትን፡ ንሰልፊ ዲሞክራሲ ህዝቢ ኤርትራ ይኹን ንትካላቱ ዘይምልከቱ ምዃኖም ኣረጋጊጹ።
- ነቶም ንውሳኔታት ኣብ ካልኣይ ጕባኤ እተመርጸ ሕጋዊ መሪሕነትን ንመምርሒ ኣሰናዳኢት ሽማግለ ህጹጽ ጕባኤ ዞባ ሰሜን ኣመሪካን ተቐቢሎም ዝኸዱ ዘለዉ ኣባላት መሪሕነትን መሰረታትን’ቲ ዞባ ምስጋናኡ ገሊጹ።
- ማእከላይ ባይቶ ንኹሎም ኣብ ዞባ ሰሜን ኣመሪካ ዝርከቡ ኣባላት ኣብቲ ተመዲቡ ዘሎ ህጹጽ ጕባኤ ተሳቲፎም ርእይቶኦም ከቕርቡን ምስታ ብሰልፊ ወጺኣ ዘላ ኣሰናዳኢት ሽምግለ ክተሓባበሩን ይጽውዕ።
ኣብ ናይ ዕለት 10 መስከረም ውዕሎኡ ድማ፡ ነቲ ብኮሚቴ ምሕዳስ ሰልፊ ዝቐረበ መጽናዕቲ ድሕሪ ምምይያጥ ኣጽዲቑ። ነቲ መስርሕ ምሕዳስ ንምትግባር ዝድለ ቅጥዕታትን መጽናዕትን ዘቕርብ ኮሚሽን ድማ መዚዙ። ማእከላይ ባይቶ፡ ኣብ ነፍስወከፍ ክልተ ኣዋርሕ፡ ፍሉይ ኣኼባታት እናጸውዐ፡ ንጸብጻባት ኮሚሽን ክሰምዕን ዘድሊ ውሳኔታት ክወስድን ኢዩ።
ከምኡ’ውን፡ ጠቕላል ተቖጻጻሪ ሰልፊ ሓው ዘርኣብሩኽ ገብረታትዮስ ክኸውን ብምሉእ ድምጺ መሪጹ።
ኣኼባኡ ምስ ተወደአ ከኣ ንብምሉእ መስርሕ እቲ ኣኼባ ዝምልከት ሰፊሕ ደምዳሚ መግለጺ ከውጽእ ወሲኑ ኣሎ።
ዝስዕብ ኣኼባኡ ድማ ዝመጽእ ዘሎ ሰንበት ዕለት 17 መስከረም 2017 ክኸውን ኢዩ።

robotstxt: allowed

filter: keep


text:
ዶርሆ በምዑት ደቃ ትጻወት
ናይ ኒውዮርክ ተኣንጎት ተሸብሸብ፣ ብዙሕ ጎስጓስ ዝተኻየደሉን ዘይተኣደነ ጥንቃቀ ዝተገብረሉን ብዕለት 25 መስከረም 2011 ርክብ ሰዓብቲ ህ.ግ.ደ.ፍ ምስ ውልቀመላኺ ኢሳያስ ተኻይዱ። እቶም ደገፍትን ተደናገጽትን ናይ ስርዓት ህ.ግ.ደ.ፍ ብሕርያ ቅድሚት ክስርዑን ከመላኽዑን ከማዕርጉን ከምዘለዎም ክግበር እንከሎ፣ እሙናት
ናይ ኒውዮርክ ተኣንጎት ተሸብሸብ፣ ብዙሕ ጎስጓስ ዝተኻየደሉን ዘይተኣደነ ጥንቃቀ ዝተገብረሉን ብዕለት 25 መስከረም 2011 ርክብ ሰዓብቲ ህ.ግ.ደ.ፍ ምስ ውልቀመላኺ ኢሳያስ ተኻይዱ።
እቶም ደገፍትን ተደናገጽትን ናይ ስርዓት ህ.ግ.ደ.ፍ ብሕርያ ቅድሚት ክስርዑን ከመላኽዑን ከማዕርጉን ከምዘለዎም ክግበር እንከሎ፣ እሙናት ኣጋፈርቲ ከኣ ኣብ ዝለዓለ ተጠንቐቕ ኮይኖም ንጸጥታ ከኽብሩን ተቃወምቲ ከይሶልኩ ጽኑዕ ምክትታል ክገብሩ ናይ ስራሕ ዕማም ወሲዶም። እቶም “ልዕሊ ጳጳስ ካቶሊክ” ክኾኑ ዝደልዩ፣ ህልና ዝጎደሎምን ናይ ነብሲ ምትእምማን ዘይብሎም ኤርትራውያን ዝያዳ ሃገራውያን ክመስሉ ባንዴራን ጭርሖን ክዕድሉን ከጣቕዑን ወኖም ስጋዕ ዝጠፍኦም ግዒሮም።
“ኣብታይ’ሲ ካብ ጸጊበን ዝዕንድራ፣ ክዕንድራ ርኢና ኢለን ዝዕንድራ ይበዝሕ” ከምዝበሃል ካብቶም እንታይ ይገብሩ ከምዘለው ፈሊጦም ናብቲ ቦታ ኣኼባ ዝኸዱ፣ እቶም እንታይ ይግበር ከምዘሎ ንክርእዩ ኢሎም ዝኸዱ ይበዝሑ። ድሌት ናይ ኩሎም ብኸመይ ኣብ መሳኹቲ ካሜራታት ኣቲኻ ኣብ ቲቪ ኢሬ ትረእ እሞ ተኣማንነትካ ኣመስኪርካ ኣብ ኤርትራ እንተ ናይ ሓጎስ ወይ ሓዘን መቕርብ ምስ ዘጋጥም ትኸይድ እዩ ሓሞምን ቀልቦምን ደፊንዎም ኔሩ። ከም ጡብ ኣድጊ ጸባ ጥሪቕ ዘይብል ኣብ ሃገርካ ኣቲኻ ኣገልግል ወይ ገንዘብ ኣበርክት ተባሂሉ ተንከፍ ዘይብል፣ ሕጂ ኣንባገነን ንምቕባል ዝረእ ጨርባሕባሕ ንዘይፈልጥ ሓቂ ይመስሎ ይኸውን። ን ህ.ግ.ደ.ፋውያን ከኣ መተዓሻሸዊ ነብሶም፣ መቃነይ ፕሮፓጋንዳ ይኾኖም እዩ።
ምስሉይ ኢሳያስ ኣብ መኽፈቲ መደርኡ እንዳኽመስመሰ “ድሕሪ ዓሰርተ ዓመት መጺኻና ትብሉኒ ትኾኑ፣ ኣነ ግን ንሓንቲ ሰዓት’ ውን ትኹን ካብ ልበይ ኣይፈለኹኸምን” ኢሉ ምስተማጻደቐ ብዝተገብረሉ ናይ ጣቕዒት ግብረመልሲ ሓጎሱ ሰማይ ተሰቒሉ። ከምቲ ድሌቱ ስለዝኾነሉ ዝተሰምዖ ባህታ ወሰን ኣይነበሮን። ሽዑዑ ኣብቲ ሕሞት’ ቲ ግን ሬሳ ናይ እቲ ካብ 1980 ዓ.ም ናይ ሬድዮ ርክብ ኦፕሬተሩ፣ ድሒሩ ካብ መወዳእታ 1980 ውልቃዊ መራሕ ማኪንኡ፣ ካብ መፋርቕ 1990 ኣትሒዙ ክሳብ ሕጂ ናቱ ናይ ሓለዋ ተቆጻጻሪ ዝነበረ ጊላይ (ወዲ ከባቢ ዒላበርዕድ) ከኣ ኩሉ ዝፈልጦ ምስጢራቱ ሒዙ ኣብ ፍሪጅ መጽንሒ ሬሳ ሆስፒታል እዩ ኔሩ። ኣብ ምስ ኢሳያስ የዕሪፎምሉ ዝነበሩ ሆቴል ኣብ መደቀሲኡ ቅድሚ ሳልስቲ ዓሪፍ ሓዲሩ ተባሂሉ። ውጽኢት ናይ ኣውቶፕሲ መርመራ ዝምስክሮ ንርእዮ።
ጊላይ ንልዕሊ ሰላሳ ዓመት ጊላ ውልቀመላኺ ኢሳያስ ኮይኑ ኣገልጊሉ። ብሃንደበታዊ ሞቱ ኣብ ገጽ ኢሳያስ ዝኾነ ናይ ሓዘን ምልክት ኣይተርኣየን። እንታይ’ ኮን ይኸውን እቲ ምኽንያት??? ኩሎም ምስጢራቱን እከይ መጋብሩን ዝፈልጡን ከም ብዓል ዓሊ ሰዒድ ብሕማም ልቢ እንዳተባህሉ ኣብ መደቀሲኦም ነቒጾም ይጸንሑ ኣለው። እዚ ከም ጠቢብ ብፈታዊኡ ዝጅምር ንኣገልገልቱ ዘይደንገጸ ንህዝቢ ወይ ንሃገር ክሓልይ ኢልካ ምሕሳብ ወይ ካብኡ ፍትሒ ምጽባይ፣ ሓርዒ ተመን ኣናዲኻ ምርካብ እዩ።
ብሰንኪ’ ዚ ኣረሜን’ ዚ ዓዶም ገዲፎም ተሰዲዶም ዘይኮነ፣ ብጉቦን ማልዶን ኣሕዋቶምን መቕርቦምን ካብ ሃገር ዘውጽኡ፣ ብናይ ጸሊም ዕዳጋ ሓዊሎም ገንዘብ ሰበ ስልጣን ኤርትራ ኣብ ደገ ዝሓብኡ፣ኣብ ናይ ኮንትሮባንዶ ተግባራት ምስ ሹመኛታት መንግስቲ ተሻሪኾም ዝስርሑ ወይጦታት መለክዒ ጭዋ ህዝብና ክኾኑ ኣይክእሉን። እዚኦም “ዝበረቐ ጸሓይና ዝነገሰ ንጉስና” ዝመትከሎም ናብ ዝነፈሰ ዝነፍሱ፣ ምስ ዘጣቕዕ ዘጣቕዑ፣ ኣብ እዋን ብረታዊ ቃልሲ ንናጽነት’ ውን ቅንጣብ እጃም ዘይነበሮም መማዕደውቲ እዮም ኔሮም። ሕጂ’ ውን እዛ ዕጫ ሞት ናይ ጊላይ ንፋሽሽቲ ኢሳያስ ኣጋጢማ ኔራ እንተትኸውን ቀንዲ ተቓወምቱ ኮይኖም ምቐረቡ ኔሮም። ጽባሕ እቲ ዘይተርፍ ውድቐቱ ምስመጸ፣ እቶም ቀዳሞት ወንጀልቱን መደርትን ምዃኖም ኣይኮነን ንሕና ንሱ’ ውን ባዕሉ ኣዳዕዲኡ ይፈልጦም እዩ።
“ዶርሖ በምዑት ደቃ ትጻወት” ከምዝበሃል፣የዋሃት ኣዚሮም ከይሓስቡ ናይ ምርዳእ ዓቅሚ ዝሓጸሮም “ብዘበን ውቤ ዝጸመሙ” ብፕሮፓጋንዳ ህ.ግ.ደ.ፍ ተመሊኦም ንስርዓት ህ.ግ.ድ.ፍ ምቅዋም ማለት ሕድሪ ስውኣት ምጥላምን ሃገራዊ ክድዓትን ጌሮም ዝሓስቡዎ ቁንጣሮ ሰባት፣ ለበዋ ሰማእታትን መብጽዓ ህዝብን ጠሊሙ ንምብትታን ጥምረት ኤርትራውያን ዝሰርሕ ዘሎ ጃንዳ ኢሳያስ ምዃኑ ብንጹር እንተዝፈልጡ፣ ንስርዓት ህ.ግ.ደ.ፍ ምድጋፍ ማለት ንስቕያት ህዝብኻ ምንዋሕ ምዃኑ እንተዝርድኡዎ ኔሮም፣ ከምቲ እታ ዶርሆ እቲ ኣምዑት ናይ ደቃ ምዃኑ እንተትፈልጥ፣ ነቶም ሓረድቲ ዓይኖም ተንቁሮም። እዞም ኣእምሩኦም ዓዊሩ ዘሎ ዜጋታት ባዕሎም ኣብ ቅድሚ ግንባር ተሰሊፎም ነቲ ከይሲ ኢሳያስ ምተፋለሙዎ ኔሮም። ከምቲ “እንዳፈለጠ ዘጽቀጠ መድፍዕ ተኩስካሉ’ ውን ዘይሰምዓካ” እቶም ንኹሉ እንዳፈለጡ ውልቃዊ ረብሕኦም ቀዳምነት ሰሪዖም ዘዳኽሩ ዘለው ከም ሰፍኢ ግልብጥ ግልብጥ ክብሉ ዘሕፍሮም ኣይኮነን።
ጊዜ ከምቀደም ከምዘይኮነ ዝፈለጠ ዕሉል ገበነኛ ኢሳያስ፣ ዕጫ ብዓል ቐዛፊ ከምዘይተርፎ ስለዝፈለጠ ቃንኡ ለዊጡ እዩ። ተልመዴን ናይ ዲፕሎማሲ ቃላቱ፣ ወታዕታዕ መደርኡ ናይ ሓኽሊ ድሙ ዑደቱ’ን ብጋህዲ ንርእዮ ኣለና። ብሕጂ ሱባኤ ኣትዩ ተናሲሑን ተናዚዙን ብሕጊ ተማእዚዙ ስልጣን ናብ ህዝቢ ከረክብን ብዲሞክራሲ ትመሓደር ንሱ ዘይመርሓ ኤርትራ ኣብ ገጽ ምድሪ ዓለምና ክትህሉ ዘፍቅድ ሕልና ስለዘይብሉ ኩሉ ምምጽዳቑ “ትኽስ ድሙ መዘንግዒ ኣንጭዋ” እዩ። እንተኾነሉ ዕላምኡ ዕድመ ስልጣኑ ንምንዋሕን እንተዘይኮነሉ “ብድሕረይ ሳዕሪ ኣይብቆላ” ስነ መጎት ዝኽተል ፍሉይ ፍጥረት እዩ።
ፍትሕን ሰላምን ንህዝቢ ኤርትራ!
ሓልዮት ሰብኣዊ መሰላት – ኤርትራ
ለንደን፡ ዓዲ እንግሊዝ
27 መስከረም 2011


text:
ካብ መዝገበት/ኣርካይቭ ዝተረበ ጽሑፍ
ካብ መዝገበት/ኣርካይቭ ዝተረበ ጽሑፍ
ሕሰብ ኣስተውዕል ተማራመር ተባራበር
3ይ ክፋል
ትኻታተልቲ ወይብ/ሳይታት ሰላም፣ ከመይ ቀኒኹም፡ ኩቡራት የሕዋት ቀጻልነት ናይ‘’እቲ ጉዕዞ’’ አብ ዝሓለፈ 2ይ ጽሑፍ አቶ ሃይለ ናይዝጊ ኣብ ጀርመን ከተማ ፍራንክፍርት በጺሑ ከም ዝነበረ የዕሪፈ ነይረ ብምቕጻል፡ከም ትዕዝብተይ፣ከም ኩሉ ንመጀመርያ ካብ ሳልሳይ ክፍለ ዓለም ፣ ናብ ቀዳማይ ዓለም ክበጽሕ እንከሎ ዘጓንፍካ ጋሻ ምኹዋንን ዘጋጥመካ ቀዳማይ ጽላዋ/ድሪኺት ክንርእዮ ኢና።
ዓዊነ፤ደኺመ እጃጅ።ንዓይ ክብል፣ ሆላን ዝምቕማጡ ኣብርሃም መስፍን ዝተባህለ ኤርትራዊ ይረኽቦ። ምሚቘ ኣምስተርዳም ይኣቱ። ምስ ቤተሰበይ ኣቶ ኣስመላሽ ገረዝጊሄር ተራኺበ፣ ገዛይ ዝኣተኹ ኮይኑ ይስማዓኒ። [ እቶም ቀዳሞት የሕዋት ኣብ ዲያስፖራ ዝነብሩ ዝነበሩ፣ ነሕዋቶም ብምዉቕን ሕውነታውን ይቕበሉ ከም ዝነበሩ ከነስተብህል ከለና፡ሎሚ ግዜ ግን ከምዚ ናይ ሓውና ኣቶ ኣብርሃም ንጋሻ ኣቶ ሃይለ ዝተቐበሎ፣ይትረፍ ሰላም ንክትብሃል እዉን ጋዶ እዩ።ሓው ንሓው ወዲሃገር ምስ ወዲ ሃገር ሰላም ዘይትጻገበሉ ኢንዲና በጺሕና፡ካብ ምንታይ ዝነቐለ ይመስለኩም ? እቲ ሰባውን ማሕበራዉን ባህሊ ዝጠፍአ-ዶ አይመስለኩምን ? (conformation)መዛርዕ/መሽክል ናይ ውልቀ መላኺ ዝዘርኦ/ዘብቆሎ ሓዲሽ ትውልዲ ኢና ንዕዘብ ዘለና።እዚ ዓይነት ባህርያት ንምዕራይ፣ ድሕሪ ምውዳቕ ጉጅለ ህግደፍ ኣብ እቲ ኑቡር ልምዲን ባህል ክምለስ ጻዕርን ቁሩብነት ክሓትት እዩ።]
ሕያዎት ሰባት ኣይሳኣኑ፤ ቅድም ፍልጠት ዘይነበረና ግድ’ዓተይ ርእዮም ቀሺ ሆፍማን በዓል ኣምስ-ተልፌን ስለ-ዘሐከሙኒ ው/ሮ ዳኒኤላ ተርጓሚት ኣብ ኣዳራሽ ሰላም ኣብ እዋን ትምህርቲ ኣብ ስዓታ ብናጻ ስለ-ዘማላለሰትኒ ሞሳ ይኾኖም።
ድኻመይ ከይ-ዱለይ ዘወርወር ኪብል እጅምር።ዝፈለጡ ሰባት እንተዘይረክብ ንኤውሮጳ ህይወታን ምዕባሌኣን ቀልጢፈ አይምተገንዘብኩዋን።ቆልዓ-ሰበይቲ ኣብ ጽርግያታት ከይተረፈ እናበልዑ ኪጓየዩ እምበር ንምልክት ዝተዓንደ ደው ዚብል ሰብ ኣይትግንዘብን። ኪነብሩ፣ ኣብ ዝብጻሕ ኪበጽሑ ብዘይ ጠጠው ኩሉ ዓይነት ስራሕ ይሰርሑ። ህይወቱ ዘፈንፈነ ሰብ-ጥራሕ እዩ ስራሕ ዝፍንፍን።[ልክዕ፣ ሰሪሑ ዝነብር ሰብ ሞራላዉን ንዋታዉን ዕግበት ኣለዎ፣ ኮይኑ ግን ዑቑባ ኣብ እትሓተሉ ብፍላይ አብተን ሶቺአል-መድሕን(social insurance) ዝጥቀማ ሃግገራት ን-ህወትካ እትነብረሉ ዝህቡኻ ስለ ዝኾኑ እቶም ኣብ ሃገሮም አይኮነንዶ ከይሰርሑ ሰሪሖም እዉን ደሞዝ ዘይረኽቡ ዝነበሩ ጊዚያዊ ምትዕሽሻው ኣስዒቡ፣ ነቲ ምስ እትንርብረሉ ሃገርን ህዝብን ምውህሃድን/ ምስዃዕን/ምጥማር(integration) ቡዙሕ ጊዜ ይወስደልካ፡ ምስቲ ኣብ ሃገር ዘጥፋእካዮ ጊዚካ፣ ገደብ ዘይብሉ ሃገራዊ ኣጎልጉሎት ተሓዊሱ ፍርቂ ሂወት ስለ ዝሓልፍ እቲ ናይ ትምህርቲ ጊዜ ተጸንቂቑ ዕድልካ ተጓራሺሹ እቲ ቡሉጽ ግዜ ዕድመኻ ባድዩ እቲ ዝተሓተ ስራሕ ክትሰርሕ ትግደድን ምስ ሂወትካ ጣዕሳታት ዝዓብሎሎ ሞራላዊ ውድቀት ዝተሓዎሶ ሂወት ከተሕልፍ ትግደድ።እዚ ክኣ ህያብ ናይዚ ውልቀ መላኺ እዚ እዩ።]
ግዳም ዘለዉ ኤርትራውያን ኣየጋይሹኻን እዮም፤የኹርዑኻ፤ይላለዩኻ፣ [ሎሚ ከምዚዝባሃል የለን] ይዕዱሙኻ። ሕውነት ተጥሪ፤ንሰዓታት ተባህለ ተገብረ ትብል፤ ናፍቖት ዓዲ ስለ ዘለዎም ዕላል ኣይጸግቡን እዮም። ስድራታት ከሰተ ዑቕባገርጊስ፣የማነ ተኽለማርያም፣ ኻሕሳይ ካፌኖል፣ልኡል ወልደገርጊስ፣ተጋዳላይ ሓይልኣብ ተስፋይ፣ ድኻመን ከይጸብጸባ ንሳዓታት እናኸሸና ስለ ዝየ-ጸመዋኒ እመስግነን። ምረት ስደት እዉን ሚሂረናኒ።’’ፈላጢኣ እዩ ዝፈልጣ’’ እናበላ። [እወ ስደት ሑሱም ሃገርካን ህዝብኻን ዘናፍቕ፡ብፍላይ ተገዲድካ ኣብ ስደት ክትነብር ከለኻ፣ እሱር ናይ ስደት ምኳንካ የስተንትነካ] o
እታ ናይ መጀነርያ መዓልተይ ኣብ ሆላንድ ዝፈልጡ ሰባት ሒዝካ ስለ-ዘይትገይሽ ከይተፈለጠኒ ግዚ ጋልቡ ሰዓት 8.00 ምሸት ኮይኑ፤ ጸሓይ ግን ጌና ሰፈራ ኣይሓዘትን፣ ስሚዒት ሰፊሩኒ ‘’ ክላ ኣንታ ን-ኣፍሪቃስ ባህርይ/ተፈጥሮ፣ ዋላ ብብርሃን እዉን ኣዳልያትና እያ ‘’ እየ ዝበልኩ። ኩሉ ነገር ጹቡቕን ሕማቕን መዳያት ከም ዘለዎ ዘንጌዐ፤ምኽንያቱ ንሕናኸ ጸሓይ ከይተርክበና ንጓየ፣ ኣብ ኤውሮጳ ድማ ንጩራ ጸሃይ ከም ጸጋ ሃረር ይብልዋ። ኤውሮጳውያን ነቲ ክብጻሕ ዝግብኦ ምዕባለ በጺሖሞ እዮም። እንታይ ተሪፍዎም፣ እንታይ ሓዲጎም እዩ ዘብለካ። ሓደ ኤርትራዊ ኣቦ ኤውሮጳ ክይዶም ‘’ንሰማይ እናጠመትኩም ጸልዩ እናበሉ ንዓናባ፡ ንዓለም ብታሕቲ-ታሕቲ ሃኒጸማ ’’ ከም ዝበልዎ እዩ።
ኩሉ ነገር ተቐሪቡ፣ ፈርዩ እዩ፤ስእነት ዝባሃል የለን፡፤ እቲ ዘጨንቕካ ‘’ሓንጎል ወዲ ሰብ ነቶም ተፈላሲፋ፣ ዚማሃዞም ብጉቡእ ክጥቀመሎምን ኪቋጻሰሮምን ይኽእል-ዶ’’ ዝብል እዩ። ብዙሓት መስመራት ዘለዎ ተልቭዥን ወሊዕካ ኣብ ሙሉእ ዓለም ዝተባህለን ዝተገብረን ትካታተል፤ ትምሃር’ውን ናይ ሕሉፍ፣ ህላወ መጻኢ።[ኣብ ኤርትራ ብዘይካ ትቪ ኤረድምጺ ሓፋሽን ካልእ ዘይፍቀድን፣ሓደ ዝመዝሙረን ከም ጸማም፣ ለይቲ ምስ መዐልቲ ፕሮፓጋንዳ ጃንዳ ህግደፍ እንተዘይኮይኑ ካልእ መደብ ዘይብለን፣ ካብ ወረ አልቦን ድንቁሩና ምንቕ ዘየብልኻ ከተስተውዕል ይሕግዝ]
ናይ ኣቶ ኣስመላሽ ተለፎን ኣዳራሽን ተጠቒመ 15 ደብዳቤታት ጺሒፈ።ብኾፈይ ኣብ ውሽጢ ሰሙን ብደብዳቤታትን ተለፎንን መልስታት ረኽበ፤ተኺኢለስ ብኣየር ብባሕሪ’ውን ምተራኸብኩ።
ብ21/09/93 እያ ኣስመላሽ ምሳሕ ከዳሉ ክሽነ ይኣቱ፤ከነዕላል እሕወሶ፣ኣብ ዕትሮ ናይ ገዛ ንእሽቶ ሃልሃልታ ርእየ ’’ኣያይ ተወሊዓትክስ’’ ምስ በልክዎ ‘’ነቲ ዘምልቶ ነዳዲ ጋዝ መታን ከይትትኮስ ትንድድ ብልሓት እያ ኢሉ መለሰለይ’’ እናሳሓቐ።ዘይተወደበ፣ ዘይተሰርዐ እንታይ ኣሎ ምላቚ እናበልካ ኢኻ ሃሰው ትብል፤ንሕናኸ ሓደጋ መምስ-መጸ ዒሕ ክንብል ንነብር። ንሳቶም ንሓደጋ ኣቐዲሞም ይካላከልዎ፣ ኩሉ ነገር ብኣፍልጦ እዩ ዝስራሕ። [ ኣብዛ ኣረፍተ ነገር እዚኣ እቲ ስርዓት ውለቀ መላኺ ብሽርሕነቱ፣ ብዲክታተራዊ ስትራታተጅኡ ንሃገር ኣብ መቕቕሮ ዘይፍትሓዊ ዘይቁዋማዊ ዘይደሞክራስያዊ ከንብራ ከሎ፡ እቲ ደምበ ፍትሒ ነዚ ዝመጸ ሓደጋ ፈሊጡ ብስነፍልጠት ክገጥሞ ዘይምኽኣሉ ትምህረካ]
ሰቲኻ መኪና ኣይትዝውርን፤ ኣብ ከባቢመንበሪ ቦታታት ዘለዉ ጽርግያታት ንጎየይቲ-ሰብ መካይን፣ሓሓሊፉ ዘህድእ ክባቢታት ኣለዎም፤ 400 ኪ.ሜ. ዝተጓዕዘት ኣውቶቡስ ቀይሕ ወሊዓ ኣዕሩፉኒ ትብል፣እንተ-ዘይ-ዓረፈት ትራፊክ ይቛጻጸር ወዘተ።
[ ኣቐዲምካ ሓደጋ ከይመጸካ ከሎ ከልካሊ/ዓጋቲ/ገታኢ ክትገብር ምስ ዘይትኽእል ሲዒቡ ዝመጸካ ጉድኣት፣ ዓቢን ዘጣዕስን እዩ ዘኸትል፣ልክዕ ከምዚ ኣብ ውድባት ደምበ ፍትሒ ዝርአ፤ቅድሚ ግርጭት ናብ ግጭት ምልዋጡ ብጥንቃቐን፣ብመጽናዕትን-ልቦናን ክፈትሕዎ ዘይምጽዓሮም ከምዚ እንነብሮ ዘሎና ጽንኩርን ዘይ-ፍትሕዊ ቃልሲ ኣይምሃለውናን፤ክንዲ ንህዝብና ወሪድዎ ዘሎ ዘይኑቡርን ዝወርዶ ዘሎ ግፍዕን ምረትን፣ሪና ንምትሑ ንቃለስ ናይ ጸገም ጸገም ኮይና ንርከብ ዘሎና።]
አቶ ሃይለ ዛንትኡ ብምቕጻል፡ ሳዕሪ ጀርዲን ከይተረፈ ክሳብ ክንደይ ይነውሕን ከቅምቀም ከሎ’ኸ ክሳብ ክንደይ ይሓጽርን ፍሉጥ’ዩ፤ገረብ’ዉን ብቁጽሩን ብታሪኹን ይልለ አረ ሓካይም ኣለውዎ፤ሰብ ምቕታልን ገረብ ምቑራጽን ዓበይቲ ገበናት እዮም።ይብል።
[ሃገርና ግን ኢኮ-ሲስተምስ ይትረፍ መሰል ሰብን አንስሳን ኣግራብን ምድሪ ዝዘበጠት ሃገር፡ ደቃ ጀጋኑኣ ኣብ ማእሰርቲ ተዳጒኖም፣ ሂወቶም ዝሕልፉ ዘለዉ፣ስድርኦም ክርእይዎም ዘይኽእሉ፣ኣብ ዓለምና ተራእዮ ዘይፈለጥ ግፍዒ ወላ በቲ ናይ ዲክታተር ሕግታቱ አብ ቤት ፍርዲ ዘየቕረቦምን፣ ብመሰለ ደቂሰባት ዝኽተላ አህጉራውያን ማሕበአር አብ ሀግ (ዓለለኻዊ ቤት ፍርዲ)ንምቕራብ ክሲ ቐሪቡሉ ዘሎ ስርዓት ኮይኑ፣እንስሳ ዝጸንተሉ፣ ኣግራብ በሪሶም ናብ ምድረበዳ ዝልወጠሉ፣ እምኒ ንእምኒ ዝጋጨወሉ ሃገር፤ በዚ ዲክታተራዊ ስራዓት፣መሪታን ህዝባን ትሳቐ ኮይና እያ ትርከብ ዘላ። እቶም ነዚ ከይመጽእ ንፍትሒን፣ኤኮሲስተም/ስርዓተ-ኤኮ ንቃለስ ዝብሉ ክኣ ብሰንኪ ፋሕ ጭንግራሕን ኣብ ነንሕድሕድካ ምግርጫውን ሓቢርካ ዘይምስራሕን፣ቀልጢፉ ለውጢ ንምምጻእ ባይታ ዘይምጥጣሕን፤ብዘርእይኦ ባህርያት፣ከም ጒሪኒት/ምትሕብባር ምስ ስርዓተ ውልቀ መላኺ፡ ወይ ስልጣኑ ንምቕጻል ዘፍቅድ ዝመስል ክትብሎ፣ ካብ ሓቂ ዝወጽእካ አየብለካን። ስለምንታይስ ደምበ ፍትሒ ሓድነት ገይሩዝቅለስ ነይሩ፣ ንህቡ ኣብነት ክኸዉን ክኢሉ ነይሩ፣ እዚ ስርዓት ንኽንድዚ ዓመታት ኣብ ስልጣን ኣይምጸንሐን።ሓድነትን ሓቢርካ ምስራሕን፤ ሰፊሕ ሃገራዊ ጽላል ክህሉ፣ ለይትን መዓልትን ይዝምሮ እኳ እንተኾነ ኣብ ግብሪ ግን እዚ ንርእዮ ዘሎና ህሞት እዩ።ጠለብ ዝበዝሐ ህዝቢ ግን፣ ኩሉ ኣወንዚፍካ ኮፍ ኢልካ ትዝትየሉ ናይ ሓባር ራኢታት ጠርኒፍካ ኣብ ስራሕ ተጸሚድካ ብግብሪ ምትእምማን ምፍጣር እዩ። እዚ ክኣ ድልየትን፣ትሕትና፣ምቕሉል፣ዉርዙይ ባህርያት ሒዝካ፣ማእከላይ ንኹሉኻ ክጥርንፍ ዝኽእል ውሳኔታት ክትወስድ ምኽኣል የዲሊ እብል፤ተኻታተልቲ’ኸ እንታይ ትብሉ።ድልየት ምስ ዝህሉ ኩሉ ነገር ክፍታሕ ከም ዝክኣል ኩላትና እንፈልጦ እዩ።ኣብነት ኣቦታትና ዘይንኽተል ሰባት ኢና፤ ኣቦታትና ኤርትራ፣ ሓያላት ሃገራት ናብ ክልተ ምምቕል አብ ዘተንብሁሉ/ዝፈተናሉ እዋን ፣ ነዚ ነጺጎም ዘይደለይዎ ፈደረሽን ተቐቢሎም ነዚ ዉዕል እዚ እዉን ብስርዓት ኢትዮጱያ ምስ ፈረሰ፣ብረት ብምልዓል አብ ናጽነት ከም-ዘበጻሑና ታሪክና ኩሉ ግዜ አብ ቅድሜና ክንርእዮ ይግባእ።ሓድነትና ነዚ ዲክታተራዊ ስርዓት ሰረት ምውዳቑ ምዃኑ ንፈልጦ ካብ ኮና ንምትግባሩ ክንጽዕር’ዩ ዘለና። ድልየት ጥራይ ዘይኮነ ናብ ግብሪ ንጉየ።
ሕጂ’ዉን ንሕሰብ ነስተውዕል ንማራመር ንባራበር
ኣብ ዝመጽእ የራኽበና


text:
ትጽቢት ብሽሻይ ገብረሃንስ
ራሄል፡ ናብ ሄኖክ እናቐረበት ከላ፡ ሕርቃና ካብ ርሑቕ ከንብቦ ኣይተጸገመን፡፡ ቅድሚ ንሳ ክትገልጸሉ ምጅማራ፡ ሰሓቕ ክመልቆ እናደለየ፡፡ “ሕጂኸ ደሓን ዲኺ?” ኢሉ ሓተታ። ምስ ምቑልል ፍሽኽታ። ዕለት ዓሰርተ-ሓደ ስለ ዝነበረ፡ ናይታ ዝሓለፈት ወርሒ ዝሰርሕዎ ሰዓታትን ደመወዝን ዝቕበሉሉ መዓልቲ’ዩ። ወርሒ መጸት፡ ገንዘብ ኣጉዲሎም ስለ ዝህብዋ፡ ሽዑ’ውን ገለ ነገር ከም ዘጋጠማ ኣይተጠራጠረን፡፡
ኣብ ተል ኣቪቭ፡ ቤዚክ ተባሂሉ ኣብ ዝጽዋዕ ናይ ኢንተርነት ትካል፡ ጽሬት ክሰርሑ ካብ ዝጅምሩ 8 ወርሒ ሓሊፉ’ሎ፡፡ ናይ’ታ ዕለት ስራሕ ካብ ዝጅምርዎ ድማ ኣስታት ክልተ ሰዓት ጥራይ ኣሊዒሎምላ ኣለዉ።
“ምስ’ዚኣ እንታይ ደሓን ኣሎ በጃኻ?” ፍሽኽታኡ ክምስ ከም ትብል’ኳ እንተገበራ፡ ሕርቃና ክጎድል ኣይከኣለን። “ዕስራን ትሸዓተን መዓልቲ ሰሪሐ፤ ናይ ሰለስተ መዓልቲ ግን ኣጉዲላትለይ!” ኣደ ክልተ ቆልዑ ክነሳ፡ ምሉእ ወርሒ፡ 31 መዓልቲ ብምስራሓ እናተገረመ፡፡ ዝበዝሓ ቆልዑ ዘለውወን ኤርትራውያን ስደተኛታት፡ ካብ ዕስራ መዓልቲ ንላዕሊ ክሰርሓ ስለ ዘይርእየን’ዩ። ራሄል፡ ቋንቋ ዕብራይጥ ክትዛረብን ክትርዳእን ስለ እትጽገም’ያ ክዛረበላ ትውከሶ ዘላ። ዳርጋ መዓልታዊ ኩለን መሳርሕቱ ክትርጉመለን ስለ ዝጽዋዓኦ ሓድሽ ነገር ኣይኮነን ንዕኡ።
“ኣበይ እያ ዘላ ሕጂ?” ሓላፊቶም ኣበ’ቲ ዘላቶ ቦታ ብቐጥታ ክኸድዋ ስለ ዝደለየ’ዩ ተወኪስዋ።
“ኣብ’ቲ ቤት ጽሕፈታ ዘፈጥ ኢላ ነይራ!” ግዝፊ ሓላፊቶም ስለ ዝፈልጦ፡ ኣብ ኮፍ ዝበለቶ ነዊሕ ሰዓታት ከም ትጸንሕ ተገንዚቡ፡ ብቐጥታ ናብኣ ክወርዱ ወሰነ፡፡ ራሄል፡ ሕርቃና ብደጋዊ ፍሽኽታ ክትክውሎ ትጽዕር ኣላ። ቀዲማቶ ስጉም ስጉም ኣቢላ፡ ናብ’ቲ መውረዲ ሊፍት በጽሐት። ኣራግጻ እግራ ካብ ንቡር ወጻኢ’ዩ ዘሎ። ንሕርቃና ዝወከለ። ናብ ቁጽሪ ሓደ ዘውርድ ምልክት ጠዊቓ፡ ነቲ ዘይተንብቦ ሰዓታት ስራሓ ዝተጻሕፎ ወረቐት (ትሉሽ) ኣተኲራ እናረኣየት።
ሄኖክ፡ ብድሕሪታ ክስዕብ ጸኒሑ፡ “እስከ ሃብኒ እቲ ወረቐት” ካብ ኢዳ ተቐቢሉ ነቲ ሰዓታት ስራሓን ነቲ ዝተቐበለቶ ገንዘብን ከረኣእዮ ፈተነ።
“ረኣዮ’ሞ፡” ኢዳ ናብቲ ጌጋ’ዩ ኢላ ዝገመተቶ ቃላት እብራይስጥ እና ኣመልከተት። ሞባይሉ ኣውጺኡ ከርብሕን ክመቅልን ተቐረበ። ሊፍት ኣብ’ቲ ዝነበርዎ ቦታ በጺሓ ተኸፍተት። መሪሓቶ እናኣተወት፡ “ነተን ደቂ ዓዳ ንዘይሰርሓኦ ሰዓታት ወሳሲኻ ትህበን። ንዓና ድማ ዝሰራሕናዮ ተጉድለልና” ንርእሳ፡ ምስተን መሳርሕታ ዓረብ ደቂ ኣንስትዮ እናኣወዳደረት፡፡
“ደሓን ጽንሒ’ሞ” ነቲ ሽግር ኣበይ ከም ዘሎ እናኣናደየ ክትጽበዮ ተማሕጸና። ዝበዝሕ ግዜ ብግምት ኣብ ጌጋ ሕርቃንን ዘረባን ስለ ዘእትውኦ ከረጋግጽ መረጸ። እናወረዱ ክርእዮ ድሕሪ ምጽናሕ ናይ ኣርባዕተ መዓልቲ ከም ዘይተሓሰበላ ኣረጋገጸ።
“ናይ ኣርባዕተ መዓልቲ እዩ ጎዲሉኪ ዘሎ” ካልእ ዘሕርቕ መርድእ’ዩ ንራሄል።
“እዚኣ ከመይ ዝበሉዋ ሰባብ ድያ? ዘይንፈልጥ ኮይንናላ ከም ድላያ ትገብሮ ኣላ ገንዘብና! ንዓና ናብ ውዑይን ዝሑልን ተእትወና ኣብ መወዳእታ ወርሒ ድማ. . . እምባእ!” ልሳና ልኽት ኢሉ ምቕጻል ሰኣነት። ነቲ መዓልታዊ ናብ ቦታኣ እናተመላለሰት ስራሕ ትውስኻን፡ ደጊምኪ ኣጽርይዮ እናበለት እትርብሻን እናዘከረት።
ሊፍት ናብ’ቲ ዝደለይዎ ኣብጺሓቶም ንኽወጹ ባባ ከፈተትሎም፡ ሄኖክ የንብብ ስለ ዝነበረ፡ ራሄል ድማ ኣስጊላ ስለ ዝነበረት፡ ኣየቃለቡላን፡፡ እታ ሊፍት፡ ዳግማይ ክትዕጾ ምልክት ምስ ገበረት ግን ኢዱ ሰዲዱ መለሳ፡፡ ወጺኦም ንጸጋም ድሕሪ ምዕጻፍ፡ ራሄል ሰለስተ ስጉምቲ፡ ንሱ ድማ ኣርባዕተ ስጉምቲ ምስ ዓምጠቑ፡ ናብ ቤት ጽሕፈት ሓላፊቶም በጽሑ። ራሄል፡ ዘይትፈልጦ ፍርሒን ነብሰምትሓትን ክስመዓ ጀሚሩ። ብዛዕባ ዝጎደላን፡ ብዛዕባ ዝግብኣን ክትሓታ እንተመጺኣ፡ ብሰንኪ ዘይምርዳእኪ’ዩ ኢላ ድሂላ ስለ ትመልሳ፡ ነዛ ደፊራ ክትርእያ ኣይትተብዕን። ዝበዝሕ ሕርቃና፡ ምስ መሳርሕታ ኮይናያ ተውጽኦ፡፡ ብፍላይ ድማ ምስ ሄኖክ።፡
ኣብ ኣፍ ደገ ቤት ጽሕፈት ሓላፊቶም ምስ በጽሑ፡ ቴሌፎን ናይ ራሄል ስለ ዝደወለት፡ ሓንሳብ ጠጠው ክብሉ ተገደዱ፡፡ ሄኖክ፡ ማዕጾ ቤት ጽሕፈት ሓላፊቶም ክኹሕኩሕ ኢዱ ሰደደ። እታ ዓሚዂ ዝሰደዳ ኢዱ ማዕጾ ከይሃረመት ከላ፡ ራሄል ብዓውታ ክትዛረብ ስለ ዝሰምዓ፡ ኢዱ ንታሕቲ ኣውሪዱ ኣብ መንደቕ ኮይኑ ይጽበያ ኣሎ። ብውሽጢ’ቲ ቤት ጽሕፈት ድማ ሃሳስ ዘረባ ይሰምዕ ኣሎ። ብዛዕባታ ኣብ መንጎ ኣወንዚፍዋ ዝመጸ ስራሕ ክሓስብ ኣብ መንጎ ተቐርቀረ። ናይታ ክትርጉመላ ኢሉ ዝመጸ ሰብ ኩነታት ድማ ከሻቕሎ ጀመረ።
“መዓስ ሱዳን በጺሕካ? ኣብ መዓስከር ጽናሕ ምሽ ኢልናካ? እሞ ኣይተዳልወናን ዲኻ? ኣይትነግረናን?” ብሕርቃን ደጋጊማ ክትሓትት ስለ ዝሰምዓ፡ ምስ’ቲ ቅድሚ ክልተ ሰሙን ኢትዮጵያ ከም ዝሓለፈ ዘዕለለቶ ሓዉ ንሰብኣያ ትዛረብ ከም ዘላ ኣስተውዓለ።
“ደዊልካሉዶ ንሓውኻ?” ኣስዒባ ሓተተቶ፡ ናብ መሬት ኣተኲራ እናጠመተት። ንበዓል ቤታ ብስሙ ዳርጋ ጸዊዓቶ ኣይትፈልጥን።
ቅድሚ ክልተ ሰሙን፡ ናይ ድራር ሰዓታት ቅድሚ ምእካሉ ከምቲ ወትሩ ቀዳም ዘዘውትርዎ፡ ንሱ ጸሊም ሓፊስ ቡን ሒዙ፡ ንሳ ድማ ቀጣን ሻሂ ሒዛ፡ ጎድኒ ንጎድኒ ኮፍ ኢሎም የዕልሉ ነይሮም፡ ሰብ ከም ዘየለን ከም ዘይመጽእን እንተኣረጋጊጻ፡ ኣብ ጥቕኡ ልግብ ኢላ ከተዕልል ደስ ይብላ። ንሱ’ውን ከምኣ። ቀዳም፡ ኣብ ስራሕ ዝውዕል ሓላፊ ስለ ዘየለ ዝከታተሎምን ዝርብሾምን የብሎምን፡፡ እቲ ስራሕ ባዕሉ ስለ ዝውጥጦም ግና፡ ኮፍ ኢሎም ንኸዕልሉ ብዙሕ ግዜ ኣይረኽቡን፡፡ ኣብታ ዝተራኸብዋ እዋን ግን፡ ናይ ልባ ከተዕልሎ ባህታ ይፈጥረላ፡፡ ንሱ ድማ ልግብ ኢሉ ክሰምዓ ደስ ይብሎ።
“ክንደይ ግዜ ክፋታሕ ዘይሓሰብኩ!” ኢላቶ ሓንቲ መዓልቲ። “ነዞም ምሳይ ዘለዉ፡ ካብ ክልቴና ዝተወለዱ ህጻናት ከይብድል ክብል ግን ነብሰይ ይብድል ኣለኹ” ናብ ኣዒንቱ ኣተኲራ እናጠመተት፡፡ ብመንገደን ናብ ውሽጡ ኣትያ እንታይ ይስምዖ’ሎ ክትምርምር እናፈተነት፡፡ ሓዳር ኣብ ኣዕርኽቱ ዝፈጥረሎም ተጽዕኖን ንሳ ወትሩ ስለ ተውግዖን ክብደቱ ክስምዖ ጀሚሩ’ዩ፡፡ ንደቃ ክትብል ትጽመም ምህላዋ፡ ኣድናቖቱ በቒቑላ ኣይፈልጥን።
“ንምንታይ ኢልካ ከም ትነብር ምፍላጥ ስቡቕ’ዩ፡ ካብ ደቅኺ ከም ትክሓሲ ድማ ጥርጥር የብለይን፡፡” እቲ ብሓቂ ዝኣምነሉ ድዩ ወይ ንኸጸናንዓ ዝተዛረቦ ኣየረጋገጸን፡፡
“ይግበረለይ’ስከ! እምበር ኣበይን ናይ መንን ባህሊ ሒዞም ከም ዝዓብዩ ዘይፍለጡ ቆልዑ ክኽሕሱኒ ኢለስ ኣይትስፎን” እቲ ዘየስተውዓለሉ ሓቂ ስለ ዝመለሰትሉ ካልእ ክውስኽ ኣይከኣለን፡፡
“በሊኸ፡ እንታይ ኣሎ ሓድሽ ነገር?” ዘረባ ከጠፋፍእ። እንተኾነ ዘይሓሰቦ ዘይጠፍእ ዘረባ ሒዙ መጸ’ቲ መልሳ።
“ዝሓለፈ ክልተ ሰሙን፡ ክልቲኦም ኣሕዋቱ ንሰብኣየይ ናብ ኤሮጳ ከም ዘስገርናዮም ትዝክሮ ኢኻ?”
“እወ” መለሰ፡፡ ነዚ ምድጋማ እናተገረመ፡፡
“ሕጂ ድማ እቲ ሓደን ዝተረፈን ቆልዓ ናብ ኢትዮጵያ ሰጊሩ፡ ገዛ ብዘይ ቆልዑ፡ ንሕና ብዘይ ገንዘብ ተሪፍና” ሻሂኣ እናኣቐመጠት፡፡ ንሱ ድማ ነታ ኣብ ጥቓ የማናይ እግሩ ዝነበረት ሓፋስ ቡን ኣልዒሉ፡ ፊት ክብል ሓሲቡ ብቐጥታ ናብታ ዝነበረታ እናመለሰ፡፡
“እንታይ ትብሊ ጓለይ?” ስንባደኡ ኣብ ገጹ ተነበበ፡፡ ካብኡ ተለቂሓ ዝወሰደቶ ገንዘብ ክትመልሰሉ ከም ዘጸግማ ስለ ዝተረድአ ድማ’ዩ ብርቱዕ ዝሰንበደ፡፡
“ሰብኣይኪ ድማ ስራሕ ካብ ዘቋርጽ ኣዋርሕ ኣሕሊፉ ኣሎ?” ኩነታት ገዛኣ መዓልታዊ ስለ ተዕልሎ፡ ብዓይኒ ድንጋጸን ኣግርሞትን ምስ ተዓዘባ’ዩ። ከመይ ኢላ ትነብር ኢሉ ድማ’ዩ ዝጭነቕ።
“ዕድለይ ቅርሱስዩ በጃኻ!” ኣዒንታ ንብዓት ክቖጽር ደለየ። ኣብ መንጎ፡ ብሸነኽ የማን፡ ሓንቲ ካፈ ዝተደፍኣ እስራኤላዊት ኮደብ ኮደብ እናበለት፡
“ይቕሬታ፡ ረቢሸኩም ከይከውን ደኣ’ምበር፡ ካፈ ተደፊኡንስ ቤት ጽሕፈተይባ ኣጽርዩለይ” ጸጉራ እናሓሰየት ተማሕጸነቶም፡
“ኮርማም፡ ባዕልኺ ዋላ ደፊእኪዮ ትኾኒ!” ካብቲ ዝነበረቶ ሙድ ስለ ዝኾለፈታ ሕርቃና ገለጸት ራሄል፡፡
ሄኖክ፡ ዋእ ደሓን እተዊ፡ ብልቡ ዝተዛረቦ’ዩ፡፡ “ሕራይ ክመጽእየ ኣነ” ኢሉዋ ደድሕሪኣ ሰዓበ። ክልተ ስጉምቲ ምስ ሰጎመ፡ ራሄል፡ “ንዓ ደሓን ኣነ ከጽርየላየ”፡ ኢላ ጸውዓቶ፡
“ኖኖ ተንሲአ’ንድየ፡ ደሓን ንስኺ ኣዕርፊ ማይ ድማ ስተዪ፡” ኢሉዋ ደድሕሪ’ታ ጓል፡ ናብ ቤት ጽሕፈታ ኣተወ፡፡
እቲ ኣብ መዓስከር ኢትዮጵያ ክጸንሕ ከም ዘለዎ ኣጥቢቖም ዝነገርዎ፡ ንእሽቶ ሓሙታ፡ ሱዳን በጺሑስ ናብ ሊብያ ንኽብገስ ከም ዝወሰነ’ዩ ሓቢርዋ፡፡ “ገንዘብ ዘለናን ዘይብልናን፡ ሕጂ ዝጥዕመናን ዘይጥዕመናን! ኣይትሓቱን ዲኹም?” መልሱ ከይተጸበየት፡ ዘረባኣ ብምቕጻል፡
“እሞ ሕጂ ዘለና የብልናን፡ በጃኻ ተጸበየና፡” ክትእዝዞን ከተፈራርሖን ከም ዘይትኽእል ተረዲኣ ብልማኖ ክትመልሶ ትፍትን ምንባራ ተገንዘበ፡፡ ሄኖክ ዘረባኣ ክትውድእ ክጽበያ ድዩ ዘለዎ፡ ዋላስ ደሓር ገዛ ኬድኪ ምስ ሰብኣይኪ ተረዳዲእኪ መልሲ ሃብዮ፡ እዩ ክብላ ዘለዎ ኣይበርሃሉን፡ ክትጭነቕን ክትርበሽን ክርእያ ግና ነብሱ ኣይገበረሉን፡፡ ቁመናኣን ቅርጺ ኣካላትን ብኣንክሮን ብተመስጦን ይዕዘብ ብምንባሩ ድማ፡ ናብ ካልእ ዓለም ሰተት ኢሉ ሃተፈ፡፡
“ራሄል፡ ምሸት ገዛ ምስ ኣተኺ ደውልሉ፡ ሕጂ እዛ ሓላፊት ከይወጸት ከላ ነርከባ!” ብትሑት ድምጺ መምጽኢኦም ኣዘኻኺርዋ ድሕር ኢሉ ይጽበያ ኣሎ፡፡
ዓይና በርበረ መሲሉ፡ ገጻ ድሮ ተደዊኑ፡ ብምልክት ርእሳ ኣቕንዕ ኣድንን ብምባል ሕራይ በለቶ፡፡ “ምሸት ምስ ሓውካ ኮይንና ክንድውለልካ ኢና! ቻው!” ንሱ ከይሰምዓ ንሳ ከይሰምዓቶ ተለፎን ዓጸወታ፡፡
ናብ ኣፍ ደገ ሓላፊቶም ክቐርቡን፡ ድምጺ ሰራሕተኛታታ ሰሚዓ ናብኦም ክትወጽእን ኣብ ኣፍ ደገ ተራኸቡ፡ ካብ እግሮም ክሳብ ላዕሊ ድሕሪ ምጥማት፡ “ስራሕኩምኸ!?” ነቲ ክንዲ ገዚፍ ብርጭቕ ዝኸውን ከቢብ ገጻ ኣዕቲባ ሓተተቶም። ራሄል ክትዛረቦ ዝሓሰበት ህልም ኢሉ ስለ ዝጠፍኣን፡ ምግላጹ’ውን ስለ ዝኸበዳን ትመስል፡ ናብ ሄኖክ ጠመተት፡፡
ሄኖክ መምጽኢኦም ምኽንያት ክምልሰላ ግድነት ኮኖ፡ “ንራሄል ናይ ኣርባዕተ መዓልቲ ገንዘብ ስለ ዝጎደላ፡ ክንነግረኪ መጺእና፡፡”
ገጻ ብእሱሩ፡ “እሞ ኣቐዲምኩም ክንመጽእዶ ኢልኩም ዘይትሓቱኒ?” መልሶም ከይተጸበየት፡ ሕጂ ስራሕኩም ግበሩ፡ ያላ ተመለሱ! ዝመጽእ ወርሒ ኣዘክርኒ ክምልኣልኪየ። ተመለሱ ናብ ስራሕኩም፡ ብፍላይ ንስኻ ይጽውዑኻ ኣለዉ!” ኣይመለሱላን። ተጠማሚቶም ጥራይ መንገዶም ፈሊሞም። ራሄል፡ ድሮ ንዝመጽእ ወርሒ ምጽባይ ጀመረት። ስርሖም ንምቕጻል ድማ ነቲ 8 ደርቢ ዝንውሓቱ ህንጻ ሓደ ኢሎም ፈለምዎ።
ሽሻይ ገብረሃንስ
Categories: ዝተፈላለዩ ጽሑፋት


text:
ሩዋንዳን እስራኤልን እቲ ብብዙሓት ትካላት ተሓለቕቲ መሰላት ክንቐፍ ዝቐነየ ኣፍሪቃዊያን ስደተኛታት ካብ እስራኤልን ንምቕባል ዝብል ሓድሽ ፖሊሲ እስራኤል ንምትግባር ከይዘይተሰማምዓ ገሊጸን።
እስራኤል ኣብ ዝሓለፈ ሰሙን ኣብ ዘውጽኣቶ ሓድሽ ፖሊሲ ናብ ሃገራ ብዘይሕጋዊ መንገዲ ዝኣተው እዮም ንዝበለቶም ኣፍሪቃዊያን ስደተኛታት ናብ ሃገሮም ክምለሱ ወይ ናብ ሳልሳይ ሃገር ክጣየሱ ብኣሽሓት ዝቑጸር ገንዘብ ከምትኸፍል እዚ ምስ ዘይኸውን ግን ማእሰርቲ ከምዝገጥሞም ኣፍሊጣ ኔራ። ነዚ ንምትግባር ድማ ናይ ሰለስተ ወርሒ ናይ ጊዜ ገደብ ምሃባ ይፍለጥ።
መንግስቲ እስራኤል እቶም ኣፍሪቃዊያን ስደተኛታት ናበየናይ ሳልሳይ ሃገር ከምዝጣየሱ ብወግዒ እንተዘይሓበረ ከም ሆትላይ ፎር ረፉጂ ዝተባህላ ትካላት ተሓላቕቲ ሰብኣዊ መሰላት ግን ሩዋንዳን ኡጋንዳን ነቶም ኣፍሪቃዊያን ስደተኛታት ካብ እስራኤል ንምቕባል ከምዝተሰማምዓ ክሕብራ ጸኒሓን እየን።
እንተኾነ ሚንስተር ወጻኢ ጉዳያት ሩዋንዳ ኦሊቨር ኑዱሁኒግረህ “ሩዋንዳ ኣፍሪቃዊያን ስደተኛታት ንምቕባል ዝኾነ ዓይነት ስምምዕ ምስ እስራኤል ኣይፈጸመትን” ኢሎም። ብተመሳሳሊ ናይ ሩዋንዳ መዘነኦም ሚንስትር ኦኬሎ ኦረም ብወገኖም “ ስደተኛታት ንምቕባል ዝብል ኣብ መንጎ መንግስታት ኡጋንዳን እስራኤልን ዝተፈረመ ዝኾነ ዓይነት ስምምዕ የለን” ኢሎም።
ብተወሳኺ ንሶም ዝኾነ ነዚ ብምጽራር ዝዝርጋሕ ዜና ድማ “ናይ ሓሶት ዜና…. ምሉእ ብምሉእ ዘይረብሕ”እዩ ክብሉ ገሊጾም።
መብዛሕትኦም ኣብ እስራኤል ዝርኸቡ ስደተኛታት ካብ ኤርትራን ሱዳን ናብ እስራኤል ዝኸዱ ኮይኖም ኣብ ሃገራቶም ካብ ዘሎ ስቕያት፡ኩናትን ቁጠባዊ ጸገምን ከምልጡ ዝተሰደዱ ኽኮኑ ከለው እስራኤል ግን ንኩሎም ናይ ቑጠባ ስደተኛታት እዮም ትብል።
ተሓለቕቲ ሰብኣዊ መሰላት ዝኾኑ ትካላት እስራኤል ንመስርሕ መሕትት ዑቕባ ስደተኛታት ብምድንጓይን ብፖሊሲ ብምምስማስ ክትነጽግ ብምጽንሓ ይነቕፉ።


text:
ንሕና ናብቲ ገዛኻ HVB እንበጽሕ ዘሎና ከመይ ከም ዚሰርሕ ንምርኣይ እዩ።
ንስኻ ኣብ ናይ ክንክን ቤት ወይ መንበሪ ቤት(HVB) እትነብር፡ ነቲናትካ HVB-ቤት ክንበጽሖ ከሎና ብዛዕባ ምቍጽጻር ሕክምናን ክንክንን(IVO) ምሳና ክትመያየጥ ተኽእሎ ኣሎካ።
SiS እቲ ፍሉይ ናይ መንእሰያት ቤት፡ HVB እውን እዩ። እቲ ምብጻሕ፡ ምቍጽጻር ይብሃል። ምሳና ክትመያየጥ ምስ እትደሊ ነቶም ሰራሕተኛታት ወይ ከኣ ክንመጽእ ከሎና ንዓና ተዛረበና። ተርጓማይ ምስ ዘድልየካ ክንቅርበልካ ንኽእል ኢና።
ስለምንታይኢናነቲናትካ HVB እንቆጻጸሮ?
ክፍሊ ምቍጽጻር ሕክምናን ክንክንን(IVO) ነቲ ናይ ህጻናትን መንእሰያትን HVB ኪቆጻጸሮ ከም ዘሎዎ ኣብቲ ሕጊ ሰፊሩ ኣሎ። ሓድሓደ ግዜ እቲ ኣብቲ HVB-ቤት ዘሎ ሰራሕተኛ ኣቐዲሙ ብዛዕባ ቍጽጽር ምክያዱ ይፈልጥ እዩ፡ ሓድሓደ ግዜ ግን ሰብ ገና ከይፈለጠ ኸሎ ንመጽእ።
እቲ ምቍጽጻራት ለውጢ ይገብርዶ?
እወ። ነቲHVB-ቤት እንግምግሞ መታን ነቲ ዘሎ መምርሕታትን ሕግታትን ንኺስዕቡ እዩ። እቲ ኣገዳሲ ነገር፡ ንስኻትኩም ህጻናትን መንእሰያትን፡ውሑስን ድሕነት ዘለዎን ሕክምናዊ ኣገልግሎትን ኽትረኽቡ እዩ። ሓደ ነገር ቅኑዕ የለን ወይ ኪቕየር ኣለዎ ኢልካ ምስ እትሓስብ ብቐዳምነት ነቲ ኣብ ናትካ HVB ዘሎ ሰራሕተኛ ክትውከሶ ይግባእ ወይ ድማ ነቲ ማሕበራዊ ኣገልግሎት። IVO ነቲ ዚቐርብ መግቢ፡ ንብዝሒ ኣብቲ HVB-ገዛ ዚካየድ ንጥፈታት፡ ነቲ ማሕበራዊ ኣገልግሎት ኣብ ናትካ ድሌት ክንክን ዘዘውትሮ ኣገባብ፡ ኪቕይሮ ኣይክእልን። ገና ሕቶኻ ከም ዘይተሰምዐ ኾይኑ ምስ ዚስመዓካ ወይ ድማ ውሕስነት ምስ ዘይስምዓካ ንዓና ነቶም ኣብ IVO ዘሎና ክትዛረበና ትኽእል።
ሓታቲ ዑቕባ ምስ እትኸውን እሞ ነዚ ዚምልከት ሕቶታት ምስ ዚህልወካ ንሚግረሽን ክትውከሶ ትኽእል። IVO ኣብ ሕቶታት ዑቕባ ኣይነጥፍን፡ ኣብ ሽወደን ንኽትጸንሕ ድማ ጽልዋ ኪገብር ኣይክእልን።
ኣብ ግዜ ቍጽጽር እንታይ ይፍጸም?
ኣብ ነፍስወከፍ ቍጽጽር ገለ ካብቶም ኣብ HVB-ገዛ ዚሰርሑን ነቶም ምሳና ኪዘራረቡ ዕድል ኪህልዎም ዚደልዩ ቆልዑትን ንረኽቦም። ደስ ዚብለካ ምዃኑን እቶም ሰራሕተኛታት ጽቡቕ ገይሮም ይሕዙኻ ምዃኖምን ውሕስነት ይስምዓካ ምዃኑን ክንፈልጥ ንደሊ። ሓድሓደ ግዜ ድሕሪቲ ቍጽጽር ምስቲ ህጻን ወይ መንእሰይ ውላድኩም ብተለፎን ዝርርብ ይካየድ እዩ። ሓድሓደ ግዜ ብዛዕባቲ ኣብቲ ምይይጥ እተላዕለ ነጥብታት ምስ HVB-ቤት ወይ ምስ ማሕበራዊ ኣገልግሎት ክንዛረበሉ ንደሊኢና።
ብድሕርዚ እንታይ ይመጽእ?
ብድሕርዚ ንሕና ነቲ HVB-ቤት ከመይ ከም ዝገምገምናዮ ዚገልጽ ውሳነ ንጽሕፍ - እቶም ሰራሕተኛታት ኪልውጡዎ ዚደልዩ ነገራት ኣሎ እንተ ኾይኑ። እቲ ውሳነ ከም ሪፖርት እዩ ዚሰርሕ፡ ማለት ጽማቝ ናይቲ ኩሉቲ ንስኻትኩም ህጻናትን መንእሰያትን ዝበልኩምዎ ከይተረፈ- ማለት፡ መንን እንታይን ከምዝበለን ከይተነግረ። ኣብቲ ውሳነ እንታይ ከም ዚጽሓፍ ንምፍላጥ ንኽትሳተፍ መሰል ኣሎካ። ነቶም ኣብቲ HVB ዘለዉ ሰራሕተኛታት ተወከሶም.
ኣብ ዝኾነ እዋን ርኽበና
ቅድሚ ወይ ድሕርቲ ምብጻሕ፡ ምስ ሓድሓደ ኣብቲ IVO ዘሎና ክትዛረበና ምስ እትደሊ ነቶም ነቲ ናትካ HVB ዝበጻሕናዮ ሰባት ደውልና ወይ ድማ ኣብ IVO ኢመይል ግበረልና ። እቶም ሰራሕተኛታት ናትና ተለፎንን ኣድራሻንውን ኣለዎም። ንመሰላትካ ዚምልከት ሕቶታት ምስ ዚህልወካ ምስቲ ናይ ህጻናትን መንእሰያትን መስመር እውን ርክብ ክትገብር ትኽእል ኢኻ።


text:
ብሃፍቲ ልምዓታዊ ሴፍቲኔት ካብዝተሰርሑ ስራሕቲ ሓደ
ቅድሚ 25 ዓመታት ብመቑሕ ድኽነት ዝተኣሰረ ሓረስታይና ብሰንኪ ሕፅረት ምግቢ ይሳቐ ምንባሩ ዝዝከር እዩ። ኣብ ልዕሊኡ እውን እቲ ዋርድያ ድኽነት ዝኾነ ስርዓት ደርግ ነይሩ። ይኹን እንበር ህዝቢ ብዘካየዶ መሪር ቃልሲ ነቲ ዋርድያ ድኽነት ዝኾነ ስርዓት ደርግ ካብ ስሩ ምሒው ምስ ደርበየ ገፁ ናብ ቃልሲ ኣንፃር ድኽነት እዩ መሊሱ። ድኽነት ዝቕንስ ሃገራዊ ፖሊስን ስትራቴጅን ተቐሪፁ ዝተፈላለዩ ኣማራፂታት ልምዓት ተኣታትዮም ድማ እናተተግበሩ ይርከቡ። ካብዞም ኣማራፂታት ሓደ መደብ ልምዓታዊ ሴፍትኔት እዩ።
ዋና ዕላማ ልምዓታዊ ሴፍትኔት ሓረስታይ ኣብ ከባቢኡ ዘሎ ተፈጥሮኣዊ ሃፍቲ ተጠቒሙ ውሕስነት ምግቡ ከረጋግፅ ምግባር እዩ። ዕላምኡ እዙይ ኮይኑ እናሃለወ ግና ኣብ ሓድ ሓደ ከባብታት ንልምዓታዊ ሴፍትኔት ተባሂሉ ዝመፅእ እኽሊ ጠንቂ ሰናይ ምምሕዳር ይኸውን ምህላው ኣብ ኩሎም መድረኻት ተገምጊሙ እዩ። ስለዚ ናይዚ ፀገም ቁልፊ መበገሲታትን ቀፃሊ ትኹረት ኣባላት ቤት ምኽሪ ኣብ ስራሕቲ ሴፍትኔትን ኣመልኪትና እምብኣር ክንርእዮ መሪፅና ኣለና።
መበገሲ ትሕዝቶና ካብ 20 ክሳብ 21 ግንቦት 2008 ዓ.ም ኣብ ዙርያ ሴፍትኔትን ኣፈፃፅምኡን ዘድሃበ ገምጋማዊ ስልጠና ንኣባላት ቀወምቲ ኮሚቴ ጉዳያት ኢኮኖሚ ክልልን ወረዳን ኣብ ከተማ ውቕሮ ተዋሂቡ እዩ። እቲ ገምጋማዊ ስልጠና ቢሮ ልምዓት ሕርሻን ገፀርን ቤት ፅሕፈት ቤት ምኽሪ ክልል ትግራይን ብሓባር ኮይኖም ዘሳለጥዎ እንትኸውን ካብ 31 ገፀር ወረዳታት ትግራይ ዝተወከሉ 279 ቀወምቲ ኮሚቴ ጉዳያት ኢኮኖሚ ዝተረኸብሉ ድማ ነይሩ።
ኣይተ መስፍን ወልዱ፣ ኣብ ቢሮ ልምዓት ሕርሻን ገፀርን ክልል ትግራይ ኣተሓባበሪ ዋና ከይዲ ስራሕ ምክልኻል ሓደጋ፣ ቅድመ መጠንቀቕታን ግብረ መልስን ውሕስነት ምግቢ እዮም።ንዕላማ እቲ መድረኽ ኣመልኪቶም ዝሃብዎ መብርሂ ከም ዘረድኦ ዝለዓለ ስልጣን ህዝቢ ዝሓዘ ቤት ምኽሪ ንስራሕቲ ሴፍትኔት ብዝግባእ ክትትልን ቁፅፅርን ክገብር ምእንታን ግንዛብኡ ምዕባይ ኣገዳሲ ምዃኑ እዩ። ስራሕቲ ልምዓታዊ ሴፍትኔት ኣተገባብርኡ ብቐጥታ ተሓገዝትን እናሰርሑ ዝጥቀሙን ከምዝኾነ ኣብ ክልተ ፈላልዩ የቕምጥ። ነዚ ማእኸል ገይሩ ኣብ ትግራይ ቀዳማይ መርሃ ግብሪ መደብ ልምዓታዊ ሴፍትኔት ብ1997 ዓ.ም ከም ዝጀመረ እዮም ኣይተ መስፍን ዘዘኻኸሩ። እቲ ፕሮግራም እንትጅመር 811 ሽሕን 111 ብስራሕ ንምግቢ ከምኡ እውን 100 ሽሕን 340 ቀጥታ ተሓገዝቲ ነይሮም።
ብመሰረት እዚ ካብ 1997 ዓ.ም ጀሚሩ እናተሰርሐሉ ስለዝመፀ ኣብቲ ፕሮግራም ዝተሓቖፈ ህዝቢ ከባቢኡ እናልምዐ ብምግቢ ርእሱ ናብ ዝኽእለሉ ብርኪ ክሰጋገር ክኢሉ እዩ። ንኣብነት ኣብ ቀዳማይ ትልሚ ዕብየትን ስግግርን ልዕሊ ሓደ ነጥቢ ክልተ ሚልዮን ተጠቀምቲ ኣብ ሴፍትኔት ተሓቚፎም ከም ዝነበሩ ፀብፃብ ኣፈፃፅማ ስራሕ ቀዳማይ ትልሚ ዕብየትን “ትራንስፎርሜሽንን” ቢሮ ልምዓት ሕርሻን ገፀርን ክልል ትግራይ የረድእ። ካብዚኣቶም ክሳብ 2007 ዓ.ም ዝነበረ ፍፃመ እንትርአ ድማ 918 ሽሕን 525 (73 ምኢታዊ) ወገናት ውሕስነት ምግቦም ኣረጋጊፆም ክምረቑ ክኢሎም እዮም።
ኣብ ሕሉፍ ዓመታት ዝነበረ ትልምን ፍፃመን ከም ዘሎ ኮይኑ ኣብ 2008 ዓ.ም ንዘሎ ከይዲ ኣመልኪቱ ኣብቲ ንክልተ መዓልትታት ዝተሳለጠ ገምጋማዊ ስልጠናን ዝተልዓሉ ርእሰ ጉዳያት ድማ ክንድህስስ። መደብ ልምዓታዊ ሴፍትኔት ንፁር መስርሕን ዕላማን ዘለዎ እዩ። ንኣብነት ከይዲ ፅንዓትን ምልመላን ካብ ቁሸት እዩ ዝጅምር። ብብርኪ ቁሸት ዝተጣየሸ ግብረ ሓይሊ ኣመራርሓ እቲ ቁሸት ብዝሃቦ ትልሚ መሰረት ኣብቲ መደብ ክሕቆፉ ዝግብኦም ተጠቀምቲ ኣፅኒዑ ናብ ህዝቢ እቲ ቁሸት የቕርብ። ርኢቶ ክወሃበሉ ድሕሪ ምግባር እቲ ዝተፃፈፈ ሽም ዝርዝር ኣብ ዝርአ ቦታ ይልጠፍ። ድሕሪ እዙይ ሓቅነቱ ተረጋጊፁ ናብ ጣብያ ክልኣኽ ይግበር። ኣመራርሓ ጣብያ ከዓ ነናይ ቁሸቱ ተመልመልቲ ጠሚሩ ብዝርዝር ይርእዮ። ኣብኡ ዝቐርብ ጥርዓን እንተሃልዩ ተራእዩ ዕልባት ምስ ተገበረሉ ናብ ቤት ምኽሪ ጣብያ ክቐርብ ብምግባር ይፀድቕ። እቲ ቤት ምኽሪ ንዝቐረበ ዝርዝር እንተፅንዕ ኣብ ምሉእ ፍልጦ ኮይኑ እዩ። ምኽንያቱ በብ ጣብይኡ ዘለው ኣባላት ቤት ምኽሪ ከካብ ቁሸቱ ዝተወከሉ እዮም። ድሕሪ ጣብያ ቤት ምኽሪ ናብ ወረዳ ክልኣኽ ምስተገበረ ብወረዳ እውን ተራእዩን ዝፃፈፍ ተፃፊፉን እዩ ናብ ተግባር ዝእቶ። ካብ ከምዚ ዝበለ ከይዲ ወፂኡ ግልፅነት ብዘይብሉ ኣገባብ ምትግባር እንተሃልዩ ግና ሴፍትኔት ጠንቂ ሰናይ ምምሕዳር ይኸውን ኣሎ ማለት እዩ።
መደብ ልምዓታዊ ሴፍትኔት ቁልፊ መትከላት እውን ኣለውዎ። እዞም መትከላት ኣሳታፋይነት፣ ፍትሓዊነት፣ ግልፅነት፣ ጥርዓን ንምቕራብ ዕድል ምፍጣርን መረዳእታ መሰረት ዝገበረ ምረቓን እዮም። እዞም መትከላት ብዝግባእ ክትግበሩ ኣብ ምክትታልን ምቁፅፃርን ግደ ኣባላት ቤት ምኽሪ ዝለዓለ ከም ዝኾነ እዮም ኣካቢ ቀዋሚ ኮሚቴ ጉዳያት ኢኮኖሚ ቤት ምኽሪ ክልል ትግራይ ኣይተ መጎስ ታፈረ ዝገለፁ።
ነዚ መሰረት ገይሮም ኣብቲ ገምጋማዊ ስልጠና ብዝርዝር ዝቐረቡ ገምጋማት ኣለዉ። ካብዚኦም ሓደ ስራሕቲ ምድላው ምዕራፍ መደባት ራብዓይ ዘበን መደብ ልምዓታዊ ሴፍትኔት ዝምልከት እዩ። ራብዓይ ዘበን ካብ 2008 ዓ.ም ጀሚሩ ንቐፀልቲ ሓሙሽተ ዓመታት እዩ ዝሳለጥ ዘሎ። ኣብ ምድላው ምዕራፍ መደባት 2008 ዓ.ም ምስ ምዕባይ ግንዛበ ተዛሚዱ ብብርኪ ክልል 43 ደቂ ኣንስትዮ ዝርከብኦም 240 ካብ ዞባን ወረዳን ዝተወከሉ ኣከላት ዝተሳተፍሉ ስልጠና ኣሰልጠንቲ ክወሃብ ተገይሩ እዩ። ብተወሳኺ ብብርኪ ወረዳ እውን ሰፋሕቲ መድረኻት ወረዳ ግብረ ሓይሊ፣ ወረዳ ኣመራርሓ፣ ወረዳ ሰብ ሞያ፣ ጣብያ ግብረ ሓይሊ ወዘተ ምስታፎም ኣይተ መስፍን ገሊፆም።
ብመንፅር ግዘ እንትርአ እውን ካብቲ ዝተቐመጠ ሰሌዳ ግዘ 10 መስከረም 2008 ዓ.ም ቀዲመን ስልጠናታት ዘካየዳ ወረዳታት ሕንጣሎ ወጀራት፣ ናዕዴር ዓዴት፣ ላዕላይ ማይጨውን እንደርታን ብኣብነት ተጠቀስቲ እየን።ዝደሓራን ክሳብ 18 መስከረም 2008 ዓ.ም ኣብ ዝነበረ ግዘ ስልጠና ዝሃባ ወረዳታት ድማ ታሕታይ ቆራሮ፣ ፀለምቲ፣ መረብ ለኸ፣ራያ ዓዘቦ፣ ዝኣመሰላ ምዃነን ኣብቲ ዝቐረበ ገምጋም ተነፂሩ እዩ።
ኣብቶም ዝተኻየዱ ስልጠናታት ዝነበሩ ቁፅሪ ተሳተፍቲ እውን ካብ ወረዳ ናብ ወረዳ ኣፈላላይ ከም ዝነበሮም ተገምጊሙ እዩ። ንኣብነት እንትርአ ልዕሊ 70 ምኢታዊ ጣብያ ግብረ ሓይሊ ካብ ዘሰልጠና ወረዳታት ላዕላይ ኣድያቦ፣ ኣስገደ ፅምብላ፣ እምባ ኣላጀ ዝኣመሳሰላ እንትኾና ትሕቲ 50 ምኢታዊ ዘሰልጠና ድማ ፀለምቲ፣ ታሕታይ ማይ ጨው፣ ኣሕፈሮም፣ እንዳመኾኒ ወዘተ እየን። እዙይ ዘርእየና እቲ ግንዛበ ከዕቢ ዝግብኦ ኣካል እንተዘይሰልጢኑ ዝድለ ውፅኢት ከምፅእ ከምዘይኽእል እዩ። ነዚ ዝተገንዘበ ቢሮ ልምዓት ሕርሻን ገፀርን ከምኡ እውን ቤት ምኽሪ ክልል ትግራይን ናብ ጣብያታትን ወረዳታትን ብምውራድ ኣብ ከይድን ኣፈፃፅማን እቲ መደብ ደገፋት ንምሃብ ፃዕርታት ተገይሩ። ብመሰረት እዚ ክሳብ ቀዳማይ ፍርቂ ዓመት 2008 ዓ.ም ኣብ ጣብያታትን ቁሸታትን ዝርከብ ኣመራርሓ ብዋናነት ብኔት ዎርክ ኣቢሉ ክመሃሃርን ክገማገምን እናተገበረ መፂኡ እዩ።
ኣብዚ ከይዲ በብ ከባቢኡ ካብ ተጠቀምቲ ምልመላ ጀሚሩ ዝተርኣዩ ጥንካረታትን ሕፅረታትን ከም ዘለው ብዝርዝር ቀሪቡ እዩ። ከም ጥንካረ ዝበዝሓ ወረዳታት መትከላት ምልመላ ተኸቲለን ዝሰርሓ ወረዳታት ዓድዋ፣ ኣሕፈሮም፣ ጉለመኸዳ ተጠቀስቲ ኮይነን ኣለዋ። ብኣንፃሩ ምጉዳል ግልፅነት ዝተርኣየለን ከባቢታት ድማ ብኣብነት ተፀሪሐን ዝርዝር ገምጋም ቀሪቡለን እዩ።ወረዳታት ታሕታይ ኣድያቦን ፀለምትን ናብ ቤት ምኽሪ ክቐርብ ዝግብኦ ሽም ዝርዝር ተጠቀምቲ ሴፍትኔት ናብ ቤት ምኽሪ ኣብ ምቕራብ ምዝንጋዕ፤ እዙይ ጥራሕ ዘይኮነስ ኣብ ቤት ምኽሪ ከየፅደቕካ ዘሊልካ ናብ ወረዳ ክተእቱ ምሕሳብ፣ ንጥርዓን እኹል ግዘ ከይሃብካ ተቐላጢፍካ ከተፅድቕ ምድላይ ብዝኣመሳሰሉ ተግባራት ዝግለፁ ፀገማት ተራእዮም ነይሮም።
ካብዞም ፀገማት እዚኦም ብተወሳኺ ክፅናዕ ዝግብኦ ዕያል ምቕናስ ኣብ ኩሉ ከባቢ ዝተርኣየ ዋላ ይንበር ዝገነነ ግና ኣብ ኦፍላ፣ ኣፅቢ ወንበርታ፣ መለብ ለኸ፣ ኣስገደ ፅምብላ እዩ ነይሩ። ብተመሳሳሊ ኩነታት ጣብያ ግብረ ሓይሊ ናብ ቁሸት ወሪዱ ክምልምል ምግባር እውን ኣብ ከም ወረዳ ታሕታይ ማይ ጨው ተራእዩ እዩ። ካልእ ድማ ኣመራርሓ ጣብያ ይኹን ቁሸት ኣብ ዘይምልከቶ ምእታውን መደብ ከይሳለጥ ዕንቅፋት ብምዃንን ዝግለፁ ፀገማት ምንባሮም እውን ተገምጊሙ ኣሎ። ኣብዙይ ብኣብነት ዝተፀርሓ ወረዳታት ኦፍላ፣ ታሕታይ ማይ ጨው፣ መረብ ለኸ፣ ወርዒ ለኸን ጣንቋ ኣበርገለን እየን። ካብዚ ሓሊፉ ከም ናዕዴር ዓዴት ዝበላ ወረዳታት ድማ ሴፍትኔት ዘይምልከቶም ሰባት ማለት እውን መምህራን ክምልመሉ ገይረን እየን። ኣብ ታሕታይ ማይ ጨው ከዓ መሬት ኣብ ሑመራ ዘለዎም ክፅንዑ ዘይግብኦም ሃፋትም ሰባት ብሴፍትኔት ተጠቀምቲ ክኾኑ ተመልሚሎም ነይሮም። ካብዚ ብተወሳኺ ኣብ መረብ ለኸ ድማ ክሳብ ትሽዓተ ዕያል ዘለዎም “ዝሰርሕ ጉልበት የብሎምን” ኢልካ ብቐዋሚ ነፃ ተሓገዝቲ ምፅናዕ ኣጋጢሙ ነይሩ።ሴፍትኔት ንዝምልከቶ ድኻ ክፅናዕ ኣብ ክንዲ ምግባር “ድኽነት ማዕረ እዩ” ኢልካ ንሃፍታምን ንድኻን ብኣልማሚት ከም ፀበል ምንፃግ እውን ተራእዩ እዩ።
በብ ከባቢኡ ዝተርኣዩ ሕፅረታት መምስ ዝምልከቶም እናተራኸብካ እናተፈትሑ ዋላ እንተመፅኡ ከም ክልል ትምህርቲ ክውሰደሎም ስለ ዝግባእ ግና ዝነበሩ ፀገማት ከምዚ ብዝበለ ኩነታት ብዝርዝር ተገምጊሞም ኣለው። እዙይ ኮይኑ ሕዚ እውን ኣብዚ በጀት ዓመት ካብ ሕመቐን ክወፅኣ ዘይከኣላ ወረዳታት ብፍሉይ ተነፂረን ኣለዋ። እዚአተንን ድማ ወረዳታት ወርዒ ለኸ፣ መረብ ለኸ፣ ኦፍላ ዝኣመሳሰላ እንተኾና ምኽንያት ሕመቐን ብዝርዝር ገምጊመን ምምዕርራይ ክገብራ ከም ዘለወን እዮም ኣይተ መጎስ ዘተሓሳሰቡ።
እቲ መድረኽ ኣብ ከይድን መስርሕ መደብ ልምዓታዊ ሴፍትኔትን እንታይ ስራሕቲ ተሳሊጦም?፣ እንታይ ተመኩሮታት ከ ተረኺቦም ከምኡ እውን ብቐፃሊ ትኹረት የድልዮም ኣብ ዝተብሃሉ ጉዳያት ብዝርዝር ዝርኣየ እዩ ነይሩ። ብመሰረት እዙይ ንከይዲ እቲ ገምጋማዊ ስልጠና ኣመልኪትና ካብ ዘዘራረብናዮም ኣፈ ጉባኤ ቤት ምኽሪ ወረዳ ወርዒ ለኸ ወ/ሮ ሃረግ ገ/መስቀል ከም ዝገለፅኦ፣ እቲ ስልጠና ነቲ ኣብ ታሕቲ ዘሎ ስራሕ ፍልጦን ሃልዩካ ክትመርሕ ዘግብር ተወሳኺ ዓቕሚ ዝፈጥርን እዩ።
ደሚርካ እንትርአ መደብ ልምዓታዊ ሴፍትኔት ሃፍቲ ህዝቢ እዩ። እዙይ ሃፍቲ ህዝቢ ንረብሓ ውልቀ ሰባት ዘይኮነስ ንግቡእ ረብሓ ህዝቢ እዩ ክውዕል ዝግባእ። ምኽንያቱ በዚ መንፅር እንተዘይተመሪሑ ጠንቂ ሰናይ ምምሕዳር እዩ ዝኸውን። ስለዚ ሃፍቲ ህዝቢ ብምዃኑ ብህዝቢ ክመሓደር ኣለዎ። ህዝቢ ዝወለኮም በብ ብርኩ ዝርከቡ ኣባላት ቤት ምኽሪ ድማ ንከይድን ስርዓት ምሕደራን ሴፍትኔት ብዝተቐመጠሉ መስርሕን ዘለዎ ዕላማን እናረኣዩ ከምቲ ጀሚሮምዎ ዘለዉ ግቡእ ዝኾነ ስርዓተ ክትትልን ቁፅፅርን ኣጠናኺሮም ክቕፅልሉ ኣገዳሲ ዕዮ እዩ።እዙይ እንትገብሩ መደብ ልምዓታዊ ሴፍትኔት ከም ሓደ ኣካል በጀት ወሲዶም ኣብ ጠቕላላ በጀት ክኣቱን ግልፅነቱ እናረኣኻ ኣብ ጉባኤ ቤት ምኽሪ ክፀድቕ ብምግባርን እዩ ክኸውን ዘለዎ። ኣብ ከይዲ ንዘጋጥሙ ሓላፍ ዘላፋት ከዓ ከምዚ ብዝበለ ዝርዝር ገምጋምን ፈተሸን እናተፈትሐ ክኸይድ ኣለዎ ንብል።


text:
ትሕዝቶ ቍሸት ህጻናት፡ ንደቆም ዘዕግብ ኮይኑ
ከምዝረኸብዎ ወለዲ ገሊጾም፣
ኣብ ቀጽሪ ሃገራዊ ፈስቲቫል ደቀምሓረ ተዳልዩ ዘሎ ቍሸት ህጻናት፡ ዝተፈላለየ ንህጻናት ዘዘናግዕን ዘምህርን ትሕዝቶ ስለዘለዎ፡ ንደቆም ዘዕግብ ኮይኑ ከም ዝረኸብዎ ወለዲ ገሊጾም፣
ኣብ’ቲ ቍሸት ዝነጥፉ ኣቶ ተኽለ ገብረመስቀልን መምህር ኣዜብ ኣማኒኤልን፡ ብዛዕባ’ቲ ተዳልዩ ዘሎ ትሕዝቶ ኣመልኪቶም ኣብ ዝሃብዎ ርእይቶ። ኣብ ከም’ዚ ዝበለ ሃገራዊ ምትእኽኻብ ንቘልዑ ዝለዓለ ኣቓልቦ ክወሃብ ኣገዳሲ ምዃኑ ብምግንዛብ። ኣብ ርእሲ’ቲ በብደረጃ ዕድመኦም ዝጥቀሙሉ መሃሪን ኣነቓቓሕን ትሕዝቶ፡ ዝተፈላለየ ዓይነት መጻወቲ ተቐሪቡ ከምዘሎ ኣፍሊጦም፣
ካብ ነጋድያን መንእሰይ ምሕረት ሃብተገብሪኤልን ኣቶ ሚኪኤል ገብረንጉስን ብወገኖም። ንቘልዑን ህጻናትን ተዳልዩ ዘሎ ትሕዝቶ፡ እናተዘናግዑ ንኽወርሱ ዝሕግዝ ኮይኑ ከምዝረኸብዎ ሓቢሮም፣
ካብ ቈልዑ – ተመሃሪት ሄለን ሃብተን ይከኣሎ ህብትዝግን ድማ። ኣብ’ዚ ፈስቲቫል ንዕኦም ኣብ ዝተዳለወ ቍሸት እናተዘናግዑን እናተማህሩን ግዜኦም ኣብ ጽቡቕ ከምዘሕለፍዎ ኣብሪሆም፣
****** ኣ.ዜ.ኤ ******


text:
መንበሪ-ገዛ
ኣብቲ ኮምዩን ዝዓበየ ናይ መንበሪ ኣባይቲ ኣመሓዳሪ እቲ ኮሙናዊ
Simrishamnsbostäder እዩ፡ ግን ብዙሓት
ናይ ኣባይቲ ትካላትን ኣወዓዓልትንውን ኣለዉና።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብቲ ኮምዩን ብዙሕ ቋንቋታት ይዝረብ፡ ከም ዓረብ፡ ዳሪ፡ ኣልባንያ፡ ፍረንሳ፡ እንግሊዝ
ማሕበራትን ምትእኻባትን
ኣብቲ ኮምዩን ሃብታም ማሕበራዊ ህይወት ኣሎ። ኣብኡ ብዙሕ ንጥፈታት ዘለወን ልዕሊ 400 ምዝጉባት ማሕበራት ኣለዋ። ናይ እምነት ማሕበራት ከም ሽወደናዊት ቤትክርስትያን፡ ፐንተኮስ ቤትክርስትያን፡ ሚስዮን ቤትክርስትያን ወዘተ ኣለዋ። ኩለን እተን እተመዝገባ ማሕበራት ኣብቲ
ናትና ናይ ማሕበር ደብተር ክትረኽበን ትኽእል።
ኣብቲ ከባቢ ብቐረባ እንታይ ይርከብ
ኣብ ሲምሪስሃምን ድኳናትን ማሕበራዊ ኣገልግሎትን ዝጠርነፈ ኩሉ ዓይነታት ኣገልግሎት ይርከብ፡ ከም ንኣብነት፡ ቤትንባብ፡ ቤትጽሕፈት ዕዮ፡ ማሕበራዊ ቤትጽሕፈት፡ ቤትጽሕፈት መድህን፡ ፖሊስን ቤትጽሕፈት ቀረጽን። ኣብተን ኣብ ገጠር ዚርከባ ዓበይቲ ቁሸታት ግሩም ዝኾና ናይ መዓልታዊ ኣቕሑ ድኳናት ኣለዋ፡ ከምኡውን ኣብ ቀዋሚ ድኳን ይኹን ወይ ኣብ ሓራጅ፡ ዘገልገለ ኣቕሑ ንምግዛእ ብዙሕ ኣጋጣሚታት ኣሎ።
ኣገልጎት ክንክን ወይ ሕብሐባ ቆልዑ
ኣብ መብዛሕትኡ ከተማታት
ቤትትምህሪ ህጻናት፡ ናይ ዕረፍቲ ግዜ ገዛን ናይ ህጻናት ቤትትምህርቲ ክላስን ኣሎ። ብመልክዕ ናይ ወለዲ ማሕበር ዚሰርሓ ብሕታውያን ኣብያተትምህርቲ ህጻናትን ዋልዶርፍ ኣብያተትምህርቲ ህጻናትን ኣብቲ ኮምዩን ይርከባ።
ናይ መባእታን ካልኣይን ደረጃን ኣብያተ-ትምህርቲ
ኣብ መብዛሕትአን ከተማታት
ክሳዕ ትምህርታዊ ዓመት 3 ዘለዎ ቤትትምህርቲ ይርከብ፡ ከምኡውን ኣብ ከተማ ሲምሪስሃምን ትምህርታዊ ዓመት 7-9ዘለዎ ቤትትምህርቲ ኣሎ። ኣብቲ ከተማ ክልተ ካልኣይ ደረጃ ኣብያተትምህርቲ ኣለዋ፤ ተግባራዊ ትዅረት ዘለዋÖsterlengymnasietን ተዮሪያዊ ትዅረት ዘለዋ
Nova Academyን። ኣብ ሮሩም ናይቲ ኮሙናዊ መባእታ ኣብያተትምህርቲ ኣማራጺ ኣሎ። ንሱ ድማ
ብመሪሕነት Sophiaskolan ምስ waldorfpedagogikኮይኑ ይሰርሕ፡ ኣብ ሲምሪስሃምን ድማ ብመሪሕነት
föräldrakooperativet Nils Holgerssonskolan ዚሰርሕ ኮይኑ ናብ ባህልን ተፈጥሮን የተኩር።
ዕድላት ትምህርቲ
ንኣኻ ትምህርትን ናይ ብቕዓት ምዕባለን ዘድልየካ፡ ምስ ኢስታድስ ኮምዩንን ፎሩም ኢስታድን ብምትሕብባር ናይ ዓበይቲ ትምህርቲ ኣዳሊና ኣሎና (ምስ sfi)።
Forum Ystadኣብቲ ቀንዲ ክፋል ናይቲ ትምህርቲ ዚርከቦ ናይ ኢስታድ ረጂመንት ከባቢ ይርከብ።
ህዝባዊ ኮለጅ ኣብቲ ናይ ጎረቤት ኮምዩን ቶመልያ ይርከብ። ኣብ ናይ በጺሕካ ምምጻእ ርሕቀት ዚርከባ ድማ ዩኒቨርሲቲን ኮለጃት ናይ ሉንድን ክሪስትያንስታድን ማልመን ሾፐንሃምንን ኣለዋ።
ዕድላት ትምህርቲ
ኣብ ከተማ ሲምሪስሃምን (ናይ ህጹጽ መቐበሊ ዘይብሉ) ኣብ መብዛሕተአን ዓበይቲ ከተማታትን ዓድታትን
ማእከል ጥዕና ኣሎ። ኣብ ሲምሪስሃምን ህዝባዊ ሕክምና ስኒ ኣሎ። ኣብቲ ኮምዩን ድማ ብዙሓት ብሕታውያን ናይ ስኒ ክሊኒካት ኣለዋ።
ናይ ቋንቋ ድግፍ-ተርጓሚ ምርካብ
ኣድላዪ ምስ ዚኸውን ናብ ኣገልግሎት ተለፎን 042-13 96 44 ደውል።
ኣገልግሎት መጎዓዝያ
ናይ
Skånetrafikens ኣውቶቡሳት ንኹሉቲ ኮምዩን የገልግላ፡ እታ ናይ ስኮነ ቅልጥፍቲ ኣውቶቡስ ድማ ናብ ክሪስትያንስታንድ ወይ ሉንድ ትወስደካ። ናይ ስኮነትራፊከን ምቾት ዘለወን ባቡራት ብኢስታድ ገይረን ክሳብ ማልመ ይኸዳ። ኣብ ቀረባ ሰለስተ መዓርፎ ነፈርቲ ኣሎና፤ ማለመ መዓርፎ ነፈርቲ፡ ክሪስትያንስታድ-ኦስተርለን መዓርፎ ነፈርትን ኮፐንሃገን መዓርፎ ነፈርትን።
ስራሕን ትካላት ናይ ምምስራት ተኽእሎታትን
ናይቲ ኮምዩን ቁጠባዊ ህይወት ኣብ ኩሉ ሰክተር ብእተዋፈራ ብነኣሽቱን ማእከሎትን ዋኒናት ዝተዓብለለ እዩ። እተን ዝዓበያ ዋኒናት እዘን ዚስዕባ እየን፤ Plastal, Praktikertjänst, Kiviks musteri, Nordic Sea Winery, Gärsnäs och Skillinge Fisk-Impex.


text:
ትእዛዝ ቀዳማይ ሚንስትር አብይ አሕመድ ስዒቡ ጠቅላሊ ዓቃቢ ሕጊ ኢትዮጵያ ብሰንኪ ባርዕ ሓዊ ቤት ማእሰርቲ ቂሊንጦ ክሲ ተመስሪትዎም ካብ ዝነበረ ተጠርጠርቲ ዶ/ር ፍቅሩ ማሩ ሓዊሱ 62 እሱራት ክሶም ተቋሪጹ።
እዞም እሱራት መዓስ ከምዝፍትሑ ኣይተፈልጠን። እዚ ከምዚ ኢሉ ከሎ ኣብ ክልል ኦሮምያ ዞባ ቦረና ከተማ ሞያሌ ዘሎ ኩነታት ንጥፈታት እታ ከተማ ምሉእ ብምሉእ ምዕጻው ነበርቲ ኣብ ፍርሃትን ስግኣትን ከምዘለው ገሊጾም።
ኣብ ዝሓለፈ ሰሙን ላዕለዋይ ቤትፍርዲ ፈደራል ኣብ ልዕሊ’ቶም ብባርዕ ሓዊ ቤት ማእሰርቲ ቂሊንጦ ክሲ ዝተመስረቶም ውልቀሰባት ብይን ኣሕሊፉ።
መብዛሕት ኦም ካብ 2008 ዓ.ም ቅድሚኡን ዓቃቢ ሕጊ ብገበን ግብረ ሽበራ ክሲ መስሪትሎም ዝነበረ ተጠርጠርቲ ክሶም ንክቋረጽ ዝተገብረ ቀዳማይ ሚንስትር አብይ አሕመድ ንጠቅላሊ ዓቃቢ ሕጊ ብዝሃብዎ ትእዛዝ ምኻኑ ተገሊጹ’ሎ።
ካብ መንጎ’ቶም ክሶም ዝተቋረጸሉ ሓደ በዓልቲ ቤት ዶ/ር ፍቅሩ ማሩ ወ/ሮ መሰረት መንግስቱ ካብ ሽወደን ብስልኪ ስምዒተን ንድምጺ ኣሜሪካ ገሊጸን ኣለዋ።
“ከምዝተፈትሑንቆጽሮ ቃልሲ ነዊሕ ጊዜ’ዩ ኣብዚ ምብጽሑ ከምዝተፈትሑ ኢና ንቆጽሮቴሌቭዥን ዝበሎ ስለዝኾነ በዚ እንተወሰድናዮ ይሓይሽ ኢላ።”
ኣብ ትሕቲ ፋይል ሓለቃ ሚኢቲ ማስረሻ ሰጠ ካብ መንጎ ዝተኸሱ 38 ተጠርጠርቲ ነቶም 30 ጠበቓ ዝኾኑ አቶ ወንድሙ ኢብሳ ካብ ፋና ራድዮ ብሮድካስቲንግ ካብ ስድራኦምን ከምዝሰማዕናዮ ብዘይካ’ቶም ኣርባዕተ ብነጻ ክፍትሑ ተገይሩ’ሎ።
ብካልእ ዜና ኣብ ክልል ኦሮምያ ዞባ ቦረና ከተማ ሞያሌ ኮማንድ ፖስትን አካላት ጸጥታ’ቲ ከባቢ ምስፋሮም ነበርቲ’ቲ ከተማ ንድሕነቶም ከምዝስግኡ ተዛሪቦም ።


text:
እዋናዊ ዜናታት
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
- መንግስቲ እስራኤል ኣሲርዎም ዝነበረ መብዛሕቲኦም ኤርትራውያን ከም ዝኾኑ ዝተነግረሎም ልዕሊ 200 ስደተኛታት ከም ዝፈትሐ ተገሊጹ።
- ኣባላት ጸጥታ ጉጅለ ህግደፍ ቤተ-ሰቦም ናብ ወጻኢ ካብ ዘህደሙ ኤርትራውያን ዝተፈላለየ ተጽዕኖ ብምግባር ገንዘብ ይዘምቱ ከም ዘለው ተፈሊጡ።
- ብዓሰርተታት ዝቑጸሩ ኤርትራውያን ብሓደጋ መኪና ህይወቶም ስኢኖም።
- ንግስነት ቀጠር ኣብ ስዋኪን ሱዳን ሓድሽ ወደብ ክሰርሕ ኣብ ስምምዕ ከም ዝበጽሐ ይግለጽ ኣሎ
- መንግስቲ ሱዳን ኣባላት ህግደፍ ዝርከብዎም ሒዝዎም ዝጸንሐ 27 ኤርትራውያን ካብ ሃገሩ ኣባሪሩ
- ህግደፋዊ ዓፈና ኣብ መደብ ሽንግርዋ ብግልጺ ተነጸባሪቑ፡-
- ማሕበር ረድኤትን ምዕባለን ኤርትራ ሓገዝ ንምርካብ ትነጥፍ ኣላ።
- ዑደት ንረድኤት ብማሕበር ረድኤትን ምዕባሌን ኤርትራ
- The Afar cultural genocide in Eritrea prompts new united efforts against Eritrean government
- ደምዳሚ መግለጺ ደሞክራስያዊ ግንባር ሓድነት ኤርትራ (ደግሓኤ) ዞባ ሕቡራት መንግስታት ኣመሪካ
ኣብ መርበብ ዘለዉ
We have 65 guests and no members online
- Details
- Written by ድምጺ ሰላምን ደሞክራስን ኤርትራ
- Published: 09 April 2018
ቃልስና ንስለ ተቓውሞ ኣይኮነን። ነማዕድዎ ንጹር ዕላማ ኣለና።
ኣብ ኤርትራ ምስ መንግስታዊ ምሕደራ ዝተኣሳሰሩ እልፊ ኣእላፍ ጸገማትን መሰናኽላትን ኣለው። ሓደ ካብ’ዞም ዓበይቲ ጸገማትን መሰናኽላትን ግበታ ስልጣን’ዩ። ንሕስያ ዘይፈልጥ ግበታ ስልጣን። ግበታ ስልጣን ብቐጥታ ንከም ልኡላውነትን ሰላምን ዝትንክፍ ዘበላሹ ኣብ ሓደጋ ዘውድቕ’ዩ። ግበታ ዘብለኒ ዘሎ ‘ምበኣር፡ ጉዳይ ልምዓትን ዕቤትን ህዝብታት ኤርትራ ኣብ ኢድ ሓደ ውልቀ-ሰብ ተጠቕሊሉ ምህላው’ዩ። ነዚ ከም’ዚ ዝበለ ንሕስያ ኣልቦ ውልቀ-ሰብ ኣብ ፖለቲካዊ ስነ-ፍልጠት ብስም ገባቲ፡ ውልቀ መላኺ ዝብሉ ቃላት’ዩ ዝልለ።
ስለዚ ንሕና ኤርትራውያን ናይ ህልውን መጻእን ዕድልና ወነንቲ ወይ ሰብ ቤት ኣይኮናን ዘለና። እዚ ንህግደፍ ዝፈጠረን ዝመርሕ ዘሎን ውልቀ-መላኺ፡ ኣብ ጉዳይና ተዋሳእትን ወሰንትን መታን ከይንኸውን ብሻምብቆ ብረት ዓፊኑናን ኣጊዱናን ይርከብ። እወ ንሕና ኤርትራውያን ሎሚ፡ ኣይኮነን ኣብ ጉዳይ ሃገር ኣብ ውልቃዊ ማሕበራዊ ጉዳይና’ውን ወሰንቲ ኣይኮነን። ሕሩማት ኢና። እዞም ኣብ ዳግማይ ቃልሲ ንህዝባዊ ሓርነታዊ ደሞክራስያዊ መሰላት ተሰሊፍና ዘለና ሃገራውያን ደሞክራስያውያን ነዚ ለኻኺሙና ክዓርብ ብመንገዲ ጥፍኣት ዝሕንበብ ዘሎ እንኮ-ሰባዊ ስርዓት ንምውጋድ ቀላጽምና ከነሕብር ከነላፍን ካልእ ኣማራጺ ዘይብሉ እንኮ መውጽኦና ምዃኑ ክንግንዘብ የድሊ።
ምኽንያቱ እዚ ኣብ ልዕሊና ተበይኑ ዘሎ ትምክሕታዊ ማሕበራዊ እገዳ ብምውልዋል፣ ብልመና፡ ብጸሎት፡ ከምኡ’ውን ብድሑር ትምክሕቲ፡ ጽበትን በለጽን ከምዘይለዓል ክስቆረና ይግባእ። ብርግጽ ከም ደምበ፡ ደምበና ንጹር’ዩ። እምነትና’ውን ፍትሓዊ’ዩ። ይኹን ግን በዚ ንኸዶ ዘለና ኣብ ዝሓጸረ ግዜ ጾርና ከነራግፍ፡ ፍትሓዊ ደሞክራስያዊ ሕጋዊ ትካላት ኣጣይስና ናብ ምሉእ ሩፍታ ንረኽበሉ ነጥበ መቐይሮ ክንሰጋገር፡ ነዊሕ ግዜን ብዙሕ መስዋእትን ክሓተና’ዩ። ስለዚ ዕለተ ዓወትና ዘቀላጥፍ፡ መስዋእትና ዘውሕድ ኣንፈት ክንክተልን ግብራዊ ተበግሶ ክንወስድን ኣለና።
ኣብ ከም’ዚ ዝበለ ውሳነ ክንበጽሕ፡ ጉጅለ ህግደፍ ብመንጽር ፖለቲካዊ ኣረኣእያኡን ኣሰላልፋ ፖለቲካዊ ሓይልታት ኤርትራን መን’ዩ? እንታይ ደርባዊ ባህሪኡ? ናይ መን ረብሓ ዝውክል’ዩ? ኣዳቒቕካ ምፍላጥ ከድሊ’ዩ። እቲ ኣቐዲሙ ዝፈልጥ ይፈልጥ’ዩ፡ እቲ ዘይፈልጥ ምናልባት’ውን ዝበዝሕ ገለ ብጸቢብ ኤርትራዊ ሃገራዊ ስምዒት፡ ገለ ከኣ መን ከማና ከም ናትና ብዝብል መሰረት ዘይብሉ ትምክሕቲ ኣረኣእያ ዓዊሩ፡ ንጹር ፖለቲካዊ መንነት ኣጥፊኡ ቀልባዕባዕ ዝብል ዘሎ ወገን፡ ፖለቲካዊ ንቕሓቱ ከጎልብትን ኣብ’ቲ ኣሰላልፋ ናይ ፖለቲካዊ ሓይልታት መስመሩ ከነጽርን ይግባእ።
ስለምንታይ’ሲ ከምኡ እንተገይሮም ጥራሕ’ዩ እዚ ጸረ-ህዝቢ ጉጅለ’ዚ፡ ካብ’ቶም ደርግን ቅድሚኡ ዝነበሩን ባዕዳውያን ገዛእቲ ዝሓሰመን ዝጨከነን ጸላኢ ምዃኑ ተረዲኦም ንጽገናዊ ዘይኮነ ንመሰረታዊ ናይ ፖለቲካዊ ስርዓት ለውጢ ድግድጊት ተዓጢቖም ዜግነታውን ግቡኦም ክፍጽሙ ዝኽእሉ። እዚ ጉጅለ ብስምና፡ ብጉልበትና፡ ብፍልጠትናን ብጸጋናን’ዩ ሰዊዱን ከም ቁማል ኣብ ቅርቅርትና ሰፊሩ ቸቸ ዝብለልና ዘሎ። ብዘቤታዊ ጸላኢ ክትርገጽ ከኣ ካብ ኩሉ ዝኸፍአ’ዩ። ስለዚ እዚ ከም’ቲ ቅድሚ 1991 መግዛእታዊ ሰራዊት ኣብ ምቅባጽን፡ ልኡላዊ ግዝኣትና ድማ ብሕጊ ኣብ ምውሓስን ዘርኣናዮ ሕብረት፡ ትብዓትን ተወፋይነትን ኣብ ልዕሊ’ዚ ገባቲ ጉጅለ ክንደግሞ ኣለና።
ቃልስና ካብ ዓመጽ ተወሊዱ ፍትሒ ዘናዲ ደኣምበር ከም’ቲ ገለ በሃማት ዝብልዎ ንስለ ተቓውሞ ኣይኮነን። ኣብ ሃገርና ሰላም የለን። ሰላም ክህሉ ኣለዎ እቲ ሰላምን ግን ብቃልሲ ደኣምበር ብልመና ካብ ኢድ መላኺ ጉጅለ ዝርከብ ኣይኮነን። ደሞክራሲ የለን። ልዕልና ግዝኣተ ሕጊ የለን። ፍትሒ የለን። ልምዓት የለን። እዚ ኩሉ ብኣንጻር’ቲ ክነብር እንምነዮን ናይ ግድን ክህሉ ዝነበሮን’ዩ። ስለዚ ቃልስና ረዚን ትሕዝቶ ዘለዎ ናይ መሰል ሕቶ’ዩ። ንገባቲ ንቐታሊ ክሳብ ዘይሰዓረ ንስለ ተቓውሞ’ዩ ዝብል ሚዛን ከተንብረሉ ‘ምበኣር፡ መሰረታዊ ናይ ባህርን ኣረኣእይን ምዝባዕ’ዩ። ጨፍላቒ መንግስታዊ ጉጅለ ክሳብ ብህዝባዊ ቃልሲ ዘይተሳዕረ ቅኑዕ’ዩ፡ ደለይቲ ደሞክራስያዊ ለውጢ ከኣ፡ ክሳብ ሓይሊ ፈጢሮም ዘይሰዓርዎ ግጉያት’ዮም ዘስምዕ ናይ ኣረኣእያ ደንበርበር ክስተኻኸል ኣለዎ። ሕቶና ኣብ ተግባር ዘጋጥሞ ዘሎ ዓንቀፍቀፍ ካልእ ጉዳይ ኮይኑ፡ መተካእታ ዘይብሉ እንኮ መንገዲ ምድሓን ህዝብን ሃገርን ተልእኾ ዘለዎ ሕቶ’ዩ።
መሪሕ የዕብዮ
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ፡ 06-04-2018
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ቶጎ፣ ክካየድ ተወጢኑ ዝነበረ ዋዕላ እስራኤልን ሃገራት ኣፍሪቃን ተሰሪዙ
Radio Erena: 12 October 2017
ካብ 23 ክሳብ 27 ጥቅምቲ ኣብ ቶጎ ክካየድ ተወጢኑ ዝነበረ ዋዕላ እስራኤልን ሃገራት ኣፍሪቃን ተሰሪዙ።
እቲ ዋዕላ ብጠለብ መንግስቲ ቶጎ ከምዝተሰረዘ ዘረጋገጸ ሚኒትሪ ጉዳያት ወጻኢ’ታ ሃገር፣ ኣብ ካልእ እዋን ንምውዳቡ መደብ ከምዘሎ ገሊጹ።
ፕረዚደንት ቶጎ፣ ፎር ኢሶዚምና ናሲንግበ ኣብ ዝሃቦ ጋዜጣዊ መግለጺ፣ እቲ ወከልቲ 54 ሃገራት ኣፍሪቃን እስራኤልን ከካይድዎ ዝወጠኑ ዋዕላ፣ ተወሳኺ ምድላዋት ከምዘድልዮ ብምጥቃስ ናብ ካልእ እዋን ከሰጋግሮ ከምዝወሰነ ኣነጺሩ።
እቲ ፕረዚደንት ናብቲ ውሳኔ ቅድሚ ምብጽሑ ምስ ቀዳማይ ሚኒስተር እስራኤል ቤንያሚን ናታንያሁ ከምዝተረዳድአ'ውን ኣነጺሩ።
እተኾነ፣ ኣውራ ጠንቂ ምስራዝ እቲ ዋዕላ ካልእ ክኸውን ከምዝኽእል ሓያሎ ፖለቲከኛታት ትንታነቶም ይህቡ።
እስራኤል፣ ቅድሚ ሕጂ ኣተኩሮ ጌራትሉ ናብ ዘይትፈልጥ ዞባታት ዓለምና ዲፕሎማስያዊ ምቅንቕቓሳት ኣብ እተሐይለሉ ዘላ እዋን'ያ፣ ነዚ ዋዕላ ንምክያድ ምስ መንግስቲ ቶጎ ኣብ ምርድዳእ በጺሓ።
ይኹን'ምበር መንግስቲ ቶጎ ነቲ ኣቐዲሙ ዝተሰማማዓሉ ዋዕላ፣ ተወሳኺ ምድላው የድልዮ'ዩ ብምባል ሰሪዝዎ ኣሎ።
እስራኤል ብዘይካ'ዚ ምስ ሃገራት ኣፍሪቃ ከተካዶ እትውጥን ዘላ ኣብ ቁጠባን ዲፕሎማስን ዘተኮረ ዋዕላ፣ ምስ ኡጋንዳን ሩዋንድ ኣብ ምምላስ ኤርትራውያን ዝርከብዎም ስደተኛታት ዘተኮረ ምስጢራዊ ስምምዓት'ውን ተካይድ ምህላዋ'ዩ ዝግለጽ።


text:
ስደት ኤርትራውያን ደው ንክብል ውሽጣዊን ደጋዊን ተዋሳእቲ ንከሐግዙ ጉጅለ ዓለም-ለኸ ቅልውላው (International Crisis Group) ፀዊዑ።
ብዙሓት ኣፍሪቃውያን ዝበለፀ ዕድል ስራሕን ዕድላትን ክንረክብ ኢና ካብ ዝብል ተስፋ ተበጊሶም ይስደዱ‘ለው።እቲ ንኤርትራ ኣጋጢሙዋ ዘሎ ኩነታት ስደት ግና ኣዚዩ ዝኸፍአ‘ዩ ይብል ጉጅለ ዓለም-ለኸ ቅልውላው።
መንግስቲ ኤርትራ ስለሃገራዊ ረብሓ ተባሂሉ ውልቃዊ ረብሓ መስዋእት ምግባር ዝብል ዝኽተሎ ኣንፈት፣መንቀሊ ስደት ኮይኑ ከምዘሎ‘ውን እቲ ትካል ይጠቅስ።
ሓይልታት ኤርትራ፣ስደት መናእሰይ ንምግታእ ኢሎም ኣድላዪ‘ውን እንተኾይኑ ተኲሶም ብምቅታል ንክቆፃፀሩ ዝፈተንሉ ጊዜ ነይሩ።
መንግስቲ ኤርትራ፣ኣብ ወፃኢ ካብ ዝነብሩ ኤርትራውያን ዝላኣኽ ገንዘብን ዘንበሮ ክልተ ሚእታዊ ግብሪን ቁጠባዊ ረብሓ ከምዘኽሰቦ ተረዲኡ።ግን ይብል ሓላፊ ICG ጨንፈር ቀንዲ ኣፍሪቃ ዶ/ር ባርንስ ካልእ ሳዕቤን ኣለዎ።


text:
መንግስትን ሃይማኖትን፡ ማዕዶ ማዕዶ
- Details
- Created: Monday, 14 May 2018 05:09
- Last Updated: Monday, 14 May 2018 05:09
ወድሰብ ብጥንቲ ማሕበራውን ፖለቲካውን ምሕደራ ከየማዕበለ ኸሎ፡ ኣብ ነኣሽቱ ጉጅለታት ተኸፋፊሉቀቢላዊ ንጥፈታቱ የካይድ ነይሩ። ኣብቲ እዋንቲ፡ እቲ ከሕብሮን ኪጠምሮን ዚኽእል ዝነበረ እንኮ ሓይሊ፡ እቲ
ናይ እምነትን ማሪትን ሓይሊ እዩ ዝነበረ። ነቲ ኣብ ከባቢኡ ዚፍጸም ዝነበረን ኪገልጾ ዘይክእል ዝነበረንተፈጥሮኣዊ ክስተታት (ከም ንኣብነት፡ በርቅን ነጎዳን ምንቅጥቃጥ ምድርን እሳተጎመራን፡ ከምኡውን ኣብህይወቱ ዚጓነፎ ዝነበረ ሕማምን ሞትን) ንኺግንዘቦ እኹል ሳይንሳውን ፍልስፍናውን ፍልጠት ሰለ ዘይነበሮ፡ነዞም ተርእዮታት እዚኣቶም ዚገልጹሉ ፍሉያት ሰባት ከም መራሕቱ ገይሩ ብምውሳድ፡ ኣብ ቀጻልነትማሕበራውን ማሪታውን ህይወቱ ውሕስነት ይረክብ ነይሩ።


text:
ናይ ኢትዮጵያ ፈደራል ዓቃቢ ሕጊ ኣብ ልዕሊ ኣቦ መንበር ፈደራሊስት ኮንግረስ ኦሮሞ ዶ/ር መረራ ጎዲና ተወሳኺ 10 ናይ ሲዲ መርትዖታት ምቕራቡ ተገሊጹ።
ተወሳኺ ምስሊን ድምጺን ዝሓዘ ሲዲታት ከምዘለዎ'ውን እቲ ዓቃቢ ሕጊ ንቤት ፍርዲ ኣፍሊጡ’ሎ።
ዓቃብ ሕጊ ኣቐዲሙ ዘቕረቦ ናይ መሰካኽርን ካልኦት መርትዖታትን እኹል ብምዃኑ ተኸሳሲ ንክኸላከሉ ወይ ድማ ውሳኔ ክህብ ሓቲቱ ኔሩ።
ጠበቓ ተኸሳሲ አቶ ወንድሙ ኢብሳ እቲ አካይዳ ናይ ሕጊ አገባብ የብሉን ኢሎም ክንጸግ ይግባይ ምባሎም ገሊጾም።
ፈደራል ላዕለዋይ ቤት ፍርዲ ምድብ ልደታ መጋባእያ 19 ን19 ታሕሳስ,2010 ቆጸራ ሂቡ’ሎ።
ዝሓለፈ ዓመት ዓቃቢ ሕጊ ኣብ ልዕሊ ዶ/ር መረራ: ዶ/ር ብርሃኑ ነጋ፡ አቶ ጀውሃር መሓመድ፡ ኢሳት ቴሊቬዥንን ኦሮሞ ሚድያ ኔት ዎርክ ክሲ ምምስራቱን፡ ዶ/ር መራራ ጉዲና ካልኦት ኣብ ዘየለውሉ ጉዳዮም ከምዝረአ ሓቢሩ’ሎ።


text:
ብስም ናይ ዕርቂ ሽማግለ ናብ ህዝቢ ጀበርትን ህዝቢ ኤርትራን ዝወጸ ደምዳሚ ኣዋጅብመጀመርታ
ብስም ናይ ዕርቂ ሽማግለ ናብ ህዝቢ ጀበርትን ህዝቢ ኤርትራን ዝወጸ ደምዳሚ ኣዋጅብመጀመርታ
بسم هلل الرحمن الرحیم
ንህዝቢ ጀበርትን ብፍላይ ንመላእ ህዝቢ ኤርትራ ብሓባር ዕዙዝ ሰላምታ ነቕርብ፡ ኣስዒብና ነቲ ብስም ናይ ዕርቂ ሽማግለ ናብ ህዝቢ ጀበርትን ህዝቢ ኤርትራን ዝተዘርገሐ ደምዳሚ ኣዋጅ፣ ትሕዝትኡ ምስኣንበብና ከም ኣባላት ናይታ ሽማግለ ንዓና ወኪሉን ተዘርጊሑ ስለዘሎ ይትንክፈናን ይምልከተናን ስለዝኾነ እሞ ከኣ ብስም ኩላትና ኣባላት ሽማግለ ወጺኡ ብምህላዉ ብሸለልትነት ኸንሓልፎ ፍጹም ሕልናና ዘየፍቅዶን ናይ ትሽዓተ ወርሒ ታሪኽ ሽማግልና ምብልሻውን ብምዃኑ ዓይንና ዓሚትና ክነሕልፎ ኣይካኣለን።
እዛ ሽማግለ ብግላዊ ተበግሶ ኣባላታ ዝተበገሰትን ካብ ዝኾነ ትካል ህዝቢ ጀበርቲ ወይ ማሕበራት ጀበርትን ግለሰባትን ንኽትሽምግል ውክልና ዘይነበራ ምዃና ኩሉ ክፈልጦ ዝግባእ ኣገዳሲ ጉዳይ እዩ። ኣባላታ ሙሉእ ብሙሉእ ነበርቲ ከተማ ርያድ እዮም። ከምቲ ኣብቲ ጽሑፍ ብምግናን ተጠቂሱ ዘሎ ካብ ደማምን ስዊድንን ኣባላት ከምዘይነበሩዋ ክንሕብር ንፈቱ። ኣብ ውሽጢ ሰልፊ ናህዳ ተረኪቡ ዘሎ ኩነት ንህዝቢ ጀበርትን ህዝቢ ኤርትራ ዘሰንበደን ብግዱሳት ሃገራውያን ጻዕርታት ብምክያድ ንምፍታሑ ብማለት ብዕለት 18/11/2016 ዓሰርተ ሰለስተ ኣባላት ዝሓዘት ሽማግለ ኣብ ከተማ ርያድ ቆይማ።
ካብዚ ዕለት እዚ ጀሚራ ካኣ ኣጀንዳኣ ሰሪዓ ዓሙቕ ክትዓት ድሕሪ ምክያድ ዝተፈላለየ ኣገዳስቲ መበገሲ ነጥብታትን ሪኢቶታትን ድሕሪ ምእካብ ስራሓ ንኸተሰላስል ተበገሰት። ካብቲ ኣገዳሲ ነጥብታት ዘመዝገበቶም፡
o ካብ ኣቐዲማ ሽምግልና ጀሚራ ዝነበረት ሽማግለ ነጥብታት ምእካብ፡
o ነጥብታት ፍልልይ ንምግምጋም መፍትሒ ክኸውን ዝኽእል ኣገዳሲ ሪኢቶታትን ምድላው፡
o ንጅምሮ ዘሎና ጉዳይ ከቢደን ነዊሕ ግዜ ክውስድ ከምዝኽእልን ኣሚንና፣ ብሓላፍነትን
ብትዕግስትን ብምስጢር ምዕቃብን ብምርድዳእን ኣብ መጨረሽትኡ ንኸነብጽሖ ብሓባር ተመጻቢዕና።
ኣብላዕሊ ተጠቂሶም ዘለዉ ነጥብታት መበገሲ ብምግባር ከኣ ብዕለት 29/11/2016 ናይ ጽሑፍ መልእኽቲ ናብ ክልቲኦም ተሰዲዱ። ናይ ጽሑፍና ትሕዝቶ ዝነበረ፡
o ናይ ምሽምጋል ጠለብ ምቅባሎም ንኽሕቡሩና፡
o ወዳእ ነገር ብዕሊ ከፍሉጡና፡
o ዝካየድ ርኸክባት ብጽሑፍ ክኸውን ምሕታት፡
o ንራኸበሉ ፈላሚ ዕለተ ኣኼባ ምውሳን፡
ናይ ዕድመ ጽሑፍ ድሕሪ ምልኣኽና ክሳብ ዕለት 18/12/2016 መልሲ ስለዘይረኸብና ብዕለት 24/12/2016 ዳግማይ መዘኻኸሪ ደብዳቤ ለኢኽና። ድሕሪ ቁሩብ መዓልታት ሽምግልናና ከምተቀብሉዎን ክራኸቡና ድልዋት ምዃኖምን ብስልኪ ድሕሪ ምርግጋጾም ምስኩሎም ርኽክባትና ብዘውጻእናዮም ነጥብታት ከምእንኸይድ ተሰማሚዕና ተበጊስና። ንክልቲኦም በብማዓልቱ ረኺብና ኩነታት ኣበጋግሳ ሽማግለ ድሕሪ ምግላጽ ቀንዲ ዕላማ ሽማግለ ነቲ ኣብ መንጎ ኣሕዋት ዘይምርድዳእን ምግርጫውን ተረኺቡ ዘሎ ኣብ መቀራረቢ ነጥቢ ንምጻሕ እዮ።
ብተወሳኺ ብሓደ ኮንካ ምቅላስ ኣገዳስነቱ ከቢድ ምዃኑ ኣባላት ሽማግለ ብትሪ ኣረጋጊጾም። ኣባላት መሪሕነት ሰልፊ ናህዳ ኣብ ዝሃብዎ ቃል ሰልፊ ነዚ ተረኺቡ ዘለ ኩነት ንኸይንበጽሕ ኩሉ መዳያት ተጠቂምና ክንዕወት ኣይካኣልናን።
እቲ ጉዳይ ኣብ ከምዚ ዘብጽሕ ምኽንያት ኣይነበሮን። ኮፍ ኢልና ንኽንዛራረብ ብዙሕ ሓቲትና ዕድል ክንረኽብ ኣይካኣልናን። ኣብ 2015 ኣርባዕተ ኣባላት ማእከላይ መሪሕነት ነበር ውጽኢት ሳልሳይ ስሩዕ ኣኼባ ማእከላይ መሪሕነት ኣይንቅበልን ብማለት ዝጀመረ ጉዳይ ኣብ ጥሪ 2016 ኣብ ዝተኻየደ ኣኼባ ናይ ምርድዳእ መንገዲ ዓጽዮም ብኣቦ መንበር ማእከላይ መሪሕነት ነበር ምሳና ትኾኑ ወይ ኣይንፈልጠኩምን ዝብል ቃል ድሕሪ ማለት ጉዳዩ ናብ ማእከላይ መሪሕነት ተመሓላሊፉ። ኣቦ መንበር ማእከላይ መሪሕነት ብወገኑ ህጹጽ ኣኼባ ጸዊዑ ብሕጊ መሰረት ውሳኔታት ተወሲዱ።
ዝተወስደ ውሳኔ ክሳብ ሳልሳይ ጉባኤ ምንባሩን፡ ንሳልሳይ ጉባኤ ክካፈሉን ጉዳዮም ኣብ ጉባኤ ንክዝረበሉ ጻዋዒት ተገይርሎም ከብቅዕ ከም ዘይመጹን፡ ድሕሪ ሳልሳይ ጉባኤ እውን ናይ ሰለስተ ወርሒ ዕድል ተዋሂብዎም ከብቅዕ ዝተዋህቦም ዕድል ከምዘይተጠቀሙሉን ሓቢሮም። ኣባላት መሪሕነት ሰልፊ ናህዳ ዝኮነ ውሳኔታት ብማእከላይን መሪሕነትን ፈጻሚት ኣካልን ከም ዝውሰድ እቲ ዝላዓለ ኸኣ ኣብ ጉባኤ ዝተወሰደ ውሳኔ ምዃኑን ክስገር ከም ዘይክእልን ኣትሪሮም ሓቢሮም።
ብኣንዋር ኢብራሂም ዝምራሕ ብወገኖም ኣብ ዝሃብዎ መደረ ኣመጻጽኣ ሓው ዓ/ራሕማን ኣብ መሪሕነት ሕጋዊ ከምዘይነበረ፡ ተረኺቡ ዘሎ ኩነት ናቱ ውጽኢት ከምዝኾነን፡ ንገለ ገለ ኣባላት መሪሕነት ሰልፊ ናይ ተረኺቡ ዘሎ ሓላፍነት ምስካም፡ ሰልፊ ብሕጊ ይኸይድ ከምዘይነበረ፡ ኣቦ መንበር ሰልፊ ከይሓበረና ንርያድ ሓሊፉ ዝኣመሰሉ ነጥብታት ጠቂሶም።
ብተወሳኺ ሽማግለ ዝብልዎ ኩሉ ብዘይገለ ምቅዋም ክቅበሉዎ ምዃኖም ገሊጾም። ኣብዚ ከይጠቀስናዮ ክሓልፍ ዘይግባእ ነገር ድሒሩ ዝመጸና ሓበሬታ ሓው ኣንዋር ኢብራሂም ነቲ ዘይሕጋዊ ዝበልዎ ናይ ሓው ዓ/ራሕማን ኣመጻጽኣ ኣብ መሪሕነት ዝበሎ ዘሎ ባዕሉ ኣብቲ ኣብ 2012 ዝተኻየደ ጉባኤ ከም ኣቦ መንበር ኣማራጺት ኮሚቴ ኮይኑ ባዕሉ የካይዶ ከምዝነበረ ክንፈልጥ ክኢልና።
ብተወሳኺ ኣቦ መንበር ማእከላይ መሪሕትን ኣባላት ፈጻሚትን ከም ዝነበሩ ረሲዖም ብሕጊ ንኸይድ ኣይነበርናን ማለት ኣበይ ንምብጻሕ ምዃኑ ተረዲእና እኳ እንተነበረ እታ ሓቂ ዓው ኢልና ክንዛረባ ኣይካኣልናን፣ እዚ ክንሽፍኖ ዘይካኣል መሪር ሓቂ እዩ።
ሽማግለ ኩሉ ድሕሪ ምስማዓ ስራሓ ነቲ ዝተረኽበ ተረክቦ ብእዋኑ ንምእላይን ናብ ንቡር ቦትኡ ንምምላስ ምዃኑ ከይረሰዓት ዓወትን ፍሽለትን ከጋጥማ ከምዝኽእልን ኣሚና ተካይዶ ኣኼባታትን ውጽኢቱን ብምስጢር ኽክዕቀብ ከምዘለዎን ብናይ ሓባር ድምጺ ተሰማሚዓ ኣኼባታታ ከተሰላስል ጀመረት። ይኹን እምበር ካብ ምትእትታው ናይ ገለ ገለ ዘይኣባላታ ከምዘይሰለመት ድሒርና ክንፈልጥ ክኢልና ኢና።
ኣብዚ ከም ኣብነት ክጥቀስ ዝካኣል ጭብጢ ብኣንዋር ኢብራሂም ትምራሕ ሰለስተ ኣባላት ዝሓዘት ሽማግለ ንኢትዮጵያ ከይዳ እግሪ መንገዳ ምስ ኣባላት መሪሕነት ሰልፊ ናህዳ ኣብ ኣዲስ ኣበባ ተራኺባ ኣብ መበገሲ ስምምዕ ነጥብታት በጺሓ ድሕሪ ምምላሳ ሽማግለ ለይትን ማዓልትን ንክትበጽሖ ትጽዕር ዝነበረት ነጥቢ ባዕሎም ብምብጸሖም ህላውነት ሽማግለ ኣድላይነት ከምዘይብሉ ብምርዳእ ሽምግልና ካብዚ ንላዕሊ ክትኸይድ ከምዘይክእል ብምርዳእ ስዒቡ ኣብዝተኻየደ ኣኼባ ብዝበዘሐ ድምጺ ሽምግልና ደው ክትብል ከምዘለዋ ተሰማሚዓ።
እቲ ብዝበዘሐ ድምጺ ዝተወሰነ ውሳኔ ብዋና ጸሓፊ ሽማግለ ዝጻሓፍ ደብዳቤ ብኣቦመንበር ሽማግለ ንኽልቲኦም ንኽዋሃብ ተሰማሚዕና ሽምግልና ኣብቂዕና። ኣቦ መንበር ሽማግለ ብወገኑ ነቲ ደብዳቤታት ኣብጺሑ። እንተኾነ ግን በቲ ጎናዊ ምትእትታዋት ዝበልናዮ ዝተጻሕፈ ጽሑፍ ኣቀዲሙ ብዋትስኣብ ተዘርጊሑ። እታ ዝተዘርገሐ ጽሑፍ ተዳልያ ምስመጸትና ተቃዊምና ንኸይትወጽእ እውን ብተሪር ኣማሕጺና ኔርና።
ኮይኑ ግን ካብ ምውሳእ ደው ኣይበለትን። ሽማግለ ስራሓ ደው ምሰ ኣበለት ብሓላፍነት ዘይስምዖም ሰባት ዳግማይ ቃላት ኣመቓቒሮም ዝተገብረ ከምዘይተገብረ ዝተባህለ ከምዘይተባህለ ገይሮም ጎናውን ዘይተባህለን ዘይኮነን ካብ ስምምዕን መትከላትን ሽማግለ ወጻኢ ዝተኻየደ ጽሑፍ ብምዃኑ ንኹልና ኣባላት ሽማግለ ዘይውክል ምዃኑ ክንሕር ንፈቱ። ሽምግልና ኣማና እዩ ካብ ወገንን ምትእትታውን ነጻ ኾይኑ ክሰርሕ ከምዘለዎ እንዳማሕጸና ሓበሬታና ነብቅዕ።
ኣባላት ሽማግለ ርያድ
ሽማግለ ርያድ፣ ካብ ስዊድንን ደማምን ኣባላት ከምዘይነበራ ዳግማይ ክንሕብር።
መስከረም 29-2017


text:
ዋና መምረፂ
ሓገዝቲ ሰነዳት
ሕትመታት
- Details
- Hits: 2514
ስርዓት ምሕደራ ግብሪ ንምጥንኻር ሙያዊ ዓቕሚ ክኢላታት ምዕባይ ወሳኒ ምዃኑ በዓል መዚ ልምዓት እቶት ክልል ትግራይ ኣፍሊጡ
መደባትና ብብቕዓት እናፈፀምና ብህንፀት ልምዓታዊ ሰራዊት ልእኽቶ በዓል መዚ ልምዓት እቶት ንምዕዋት ንጀመርቲ ክኢላታትን ሓለፍቲ ቤት ፅሕፈትን ኣብ ዙርያ ሪፎርምታት ግብሪ መሰረት ብምግባር ሙያዊ ዓቕምን ክእለትን መዕበዪ መባእታዊ ትምህርትን ስልጠናን ከም ዝተውሃበ ዋና ዳይሬክተር በዓል መዚ ልምዓት እቶት ክልል ትግራይ ወ/ሮ ምሕረት በየነ ኣገንዚበን።
እቲ ዝተውሃበ መባእታዊ ስልጠና ኣዋጃት፣ ደንብታትን መምርሕታትን ግብሪ ማእኸል ዝገበረ ኮይኑ ብዋናነት ድማ ደንብን መትከላትን ሰራሕተኛታት በዓል መዚ ልምዓት እቶት፣ ኣደላልዋ ትልሚ እቶት፣ ኣድላይነትን መትከላት ኣወሳስና ግብሪ፣ ስርዓት ኣፈፃፅማ ቫት ኦዲት ስትራተጂ፣ መምርሒ ኣፈፃፅማ መዓልታዊ ኣታዊ ከፈልቲ ግብርን ህንፀት ልምዓታዊ ሰራዊትን ማእኸል ብምግባር ካብ 52 ወረዳታትን ከተማታትን ኣብያተ ፅሕፈት ልምዓት እቶት ንዝተውፃእፅኡ ልዕሊ 200 ጀመርቲ ክኢላታትን ሓለፍቲ ቤት ፅሕፈትን ኣብ ከተማ ማይጨው ንተኸታታሊ ሸውዓተ መዓልቲ ስልጠና ዝተውሃበ ኮይኑ እዚ ዓቕምን ክእለትን መመሓየሺ ስልጠና ዋና ዕላምኡ ስርዓት ግብሪ ጠንቂ ሰናይ ምምሕዳር ካብ ምዃን ድሒኑ ስሉጥን ፅፉፍን ግልጋሎት ብምሃብ ምሕደራ ግብሪ ፍልፍል ልምዓትን ሰናይ ምምሕዳርን ንኽኸውን ዝሕግዝ ስልጠና ከም ዝኾነ ወ/ሮ ምሕረት በየነ ብተወሳኺ ገሊፀን።
ብዝተዋደደን ዝተኣሳሰረን ልምዓታዊ ሰራዊት ግብሪ ብምህናፅ ኣተሓሳስባን ተግባራትን ኣካብነት ክራይ ብልዕልነት ልምዓታዊ ፖለቲካል ኢኮኖሚ ብምቕያር ዝጠንከረ ልምዓታዊ ሰራዊት እቶት ምፍጣር መማረፂ ዘይብሉ ጉዳይ ብምዃኑ እዚ ተዋሂቡ ዘሎ ሞያዊ ስልጠና ኣብ ኣተሃናንፃ ልምዓት ሓይሊ ሰብ ዝበለፀ ለውጥን ምዕባለን ንምምፃእ ሪፎርምታት ምሕደራ ግብሪ ብዝበለፀ ንምጥንኻር ኣዋጃት፣ ደንብታት መምርሕታት ግብሪ ንምትግባር ብቐፃልነት ብመደጋገፊ ኔትዎርክ፣ ብዓርሰ ምምህሃርን ኣቢሎም ዝያዳ ከጎልቡትዎ ከም ዝግባእ ዋና ዳይሬክተር በዓል መዚ ልምዓት እቶት ክልል ትግራይ ወ/ሮ ምሕረት በየነ መልእኽተን ኣመሓላሊፈን።
እዚ ልምዓታዊ ሰራዊት ግብርን ታክስን ንምፍጣር ተጀሚሩ ዘሎ ውሁድ ኣሰራርሓ ተጠናኺሩ ንኽቕፅልን ኣብ ኣወሃህባ ግልጋሎት ሓለሓሊፉ ዝርኣዩ ክፍተታት ንምውጋድን ምስ ሓገዝትን መዳርግቲ ኣካላትን፣ ተዋዲድካ ምሰራሕ ከም ዘድሊ ዝተሓበረ እንትኸውን ኣብቲ መድረኽ ካብ ሰልጠንቲ ዝተፈላለዩ ሕቶታትን ርኢቶታትን ተላዒሎም ብዝምልከቶም ኣካላት እኹል መብርሂ ተዋሂብዎም ኣብ ሓበራዊ ምርድዳእ ተበፂሑ እዩ።
ተሳተፍቲ እቲ ሞያዊ ስልጠና ወ/ሮ ብርኽቲ ዘሪሁንን ኣይተ ጎሹ ንጉሰን ብወገኖም ነቲ ቅድሚ ሐዚ ኣብ ምትግባር ሪፎርምታት ግብሪ ዝርኣዩ ዝነበሩ ጉድለታት መሊእና ብዝተማልአ ዓቕምን ክእለትን ዘመናዊ ስርዓት ግብርን ታክስን ብምህናፅ ግብሪ ፍልፍል ልምዓትን ሰናይ ምምሕዳርን ንኽኸውን ኣበርቲዖም ከም ዝሰርሑ ገሊፆም።
ሃይላይ ኪሮስ
ላዕለዋይ ክኢላ ርክብ ህዝቢ
በዓል መዚ ልምዓት እቶት ክልል ትግራይ
- ንደረጃ ‘ለ’ ኸፈልቲ ግብሪ ናይ ግብሪ መኽፈሊ እዋን ካብ ሓምለ 01/2008 ክሳብ ጳጉሜን 05/2008 ምዃኑ፣
- ንደረጃ ‘ሀ’ ኸፈልቲ ግብሪ ናይ መኽፈሊ እዋን ድማ ካብ ሓምለ 01/2008 ክሳብ ጥቅምቲ 30/2009 ምዃኑ እንዳዘኻኸርና ግብሪ ብእዋኑ ብምኽፋል ሃገራዊ ግቡእና ንዋፃእ፡፡


text:
ኣብ ኢትዮጵያ ክልል ኦሮምያ ዞባ ሆሮ ጉድሩ ወለጋ ከተማ ሻምቡ ሎሚ ንግሆ ብዝተላዕለ ህወከት ተኩሲ ምትዃሱን ህይወት ሓደ ሰብ ምጥፍኡ ካልኦት ኣርባዕተ ሰባት ድማ ምቁሳሎም ነበርቲ ንድምጺ ኣሜሪካ ገሊጾም።
መበገሲ'ቲ ጎንጺ ህዝቢ'ቲ ከባቢ ዘይረኸቦ ሽኮር ብዘይሕጋዊ መንገዲ ብሰለስተ መካይን ጽዕነት ተጻዒኑ በቲ ከባቢ ክሓልፍ ኣይግባእን ብዝብሉ ተቓውሞ ነበርቲ'ቲ ከባቢ ዝጀመረ ምዃኑ ተገሊጹ።
ነቲ ተቓውሞ ንምብታን ብዝተተኮሰ ጥይት ዝሞተ ሰብ ወዲ 15 ዓመት ጫማ ብምጽራግ ስራሕ ዝናበር መንእሰይ ምንባሩ'ውን ተፈሊጡ'ሎ።
ብኻልእ ወገን ኣብ ከተማታት ክልል ኦሮምያ ምብራቅ ወለጋ ወረዳ ኑኑ ቁምባ: ምብራቕ ሸዋ ከተማ ባኮ ወረዳ ቄአምን ሃዋ ገላን ናይተቓውሞ ሰልፍታት ምኽያዱ ተሓቢሩ።
ብፖለቲካዊ ኣረኣእዮኦምን ሕቶ መሰል ብምልዓሎምን ዝተአስሩ ይፈትሑ: ሰራዊት ምኽልኻል ካብ ቀጽሪ ዩኒቨርሲቲ ይውጻእ ዝብሉ ጭርሖታት ኣብቲ ተቓውሞ ምስምዖምን እቲ ተቓውሞ ብሰላም ምዝዛሙ ተገሊጹ።
ብዛዕባ እቲ ዝነብረ ተቓውሞ ምላሽ መንግስቲ ምርኻብ ኣይተኻእለን።


text:
ብሳላ'ቲ ተስፋ ብዘይምቑራጽ ን30 ዓመታት ዝቐጸለ ጅግንነታዊ ቅያታት ሰራዊት ሓርነትን፡ ህዝባዊ ሰራዊትን፡ ምዑት ተሳትፎ ዓቃል ህዝብናን፣ እቲ ብሓያላን ሃገራት ዓለም ሰፍ ዘይብል ሓገዝ ዝረክብ ዝነበረ ወራሪ ሰራዊት ኢትዮጵያ (ናይ ንጉስ ሃይለ ስላሴ ይኹን ናይ ኮሎኔል መንግስቱ ሃይለማርያም) ተሳዒሩ፡ ብ24 ግንቦት 1991 ካብ መሬት ኤርትራ ከም ዝወጸ ንታሪኽ ክዝከር ዝነብርሓቂ'ዩ።
እወ፡ መሬት ኤርትራ ብምልኡ -- ብዘይካ ባድመ -- ነጻ ወጺኡ። ግንከ፡ ወተሃደራዊ ዓወት ንበይኑ እኹል ኣይነበረን። ልኡላዊት ሃገር ምእዋጅን ብዓለም-ለኸ ተፈላጥነት (international recognition) ናይ ምርካብን ጒዕዞ ጌና ድሒሩ ዝርአ ጒዳይ ነይሩ። ኰይኑ ግን፡ በቲ ጊዜ'ቲ ኣብ ኢትዮጵያ ስልጣን ዝሓዘ ሓይሊ፡ (ሳላ ዕድል ህዝቢ ኤርትራን ናይ ሽዑ ወሓለ ኣተሓሕዛ ህዝባዊ ግንባርን) መሓዛ ኤርትራ ብምጽንሑ፡ ጸገም ኣይተረኽበን። ዕላዊ ምእዋጅ ናጽነትን ልኡላውነትን ኤርትራ ከኣ፡ ኢትዮጵያ ብእተቐበለቶን እተሰማምዓትሉን መስርሕ ረፈረንዱም ብሕቡራት መንግስታት ተኻይዱ ተደምዲሙ።
ቀሊል ይመስል። ግንከ እቲ ድሕሪ ስዕረት ሰራዊት ኢትዮጵያ፡ ኣብ ኣዲስ ኣበባ ከም መንግስቲ ዝቐጸለ ሓይሊ ብመንግስቱ ሃይለማርያም ወይ ንዕኡ ብዝመስል ዝምራሕ እንተዝነብር፣ ወይ'ውን መሪሕነት ህዝባዊ ወያኔ ሓርነት ትግራይ ዘይመሓዙት ኤርትራ እንተዝነብሩ፡ እንታይ ምተረኽበ᎒ኣህጕራዊ ተፈላጥነት ኤርትራ እንታይ ምዀነ᎒
ተጻይ ኤርትራ ዝኾነ መንግስቲ ኢትዮጵያ ሕራይ ከይበለ፡ ሃገራት ኣፍሪቃብመላአን ንኤርትራ ግድነት ልኡላውነታ ክንፈልጠላ ይግባእ ምበላዶ᎒ ኣሜሪካኸ᎒ ሃገራት ኤውሮጳኸ᎒ .... ወዘተ። ታሪኻዊ ድሕረ-ባይታን ፍትሓውነትን ጒዳይ ኤርትራ ከይገድሶም፡ ምዕራባውያን ሃገራትን ኣሕዋትና ኣፍሪቃውያንን ኣብ ልዕሊ ሓርነታዊ ቃልሲ ኤርትራ እንታይ ርእይቶታት ከም ዝነበሮም ከይዘንጋዕካ ምስ እትሓስብ፡ ጒዳይ ልኡላውነት ኤርትራ ናይ ተፈላጥነት ጸገም ከጓንፎ ይኽእል ምንባሩ ዝከሓድ ኣይኮነን።
ብሓጺሩ፡ ኤርትራ ከምዛ ናይ ሎሚ ሶማሊላንድ ወይ ከኣ ኮሶቮ፡ ወይ'ውን ናይ 60ታት ሮዴዝያ፡ ናጽነታ ባዕላ ኣዊጃ (UDI - Unilateral Declaration of Independence) ፡ ዓለም-ለኻዊ ተፈላጥነት ዝሰኣነት "ሃገር" ኰይና ክትቅጽል ኣኽእሎ ነይሩ'ዩ። ሕጂ ግን፡ ናይ ኢሳያስን ህግደፍን ጸገም ደኣ ከቢዱና እንበር፡ ልኡላውነት ነጻ ኤርትራ (ብዘይ ፍቓድ ህዝባ) ንድሕሪት ዝምለስ ኣይኮነን።
ከምዚ ክብሃል እንከሎ ግን፡ ልኡላውነት ይረኸብ እንበር ህዝብና ንእተቓለሰሉ ዕላማታት ብምልኡ ጨቢጥዎ ኣየስምዕን፡፡ ንኣብነት፡ ካብ ዝቐደሙ ተቓለስቲ ኤርትራ ዝነበረ ስዉእ ሓርበኛ መሓመድ ስዒድ ናውድ (መስራቲ ሓረካ/ማሕበር ሸውዓተ)፡ ኣብቲ ብ1996 ኣብ ኣስመራ ኮይኑ ዝጸሓፎ መጽሓፍ ከምዚ ዝስዕብ ርእይቶ ኣስፊሩ፡- "ቃልስና ጌና ኣይተወደአን። ካብተን እተበገስናለን ሰለስተ ዕላማታት፣ ማለት ሃገራዊ ሓድነትን፡ ናጽነትን ዲሞክራስን፡ ሓንቲ ጥራይ ኢና ኣዓዊትና። ነተን ዝተረፋ ዕላማታት ንምዕዋት ቃልስና ቀጻሊ'ዩ...።" እታ ሓቂ ንሳ'ያ። ግን ከኣ እታ ሓንቲ'ውን ትኹን እንቋዕ ድሕሪ ወተሃደራዊ ዓወት ናይ 1991 ከጓንፍ ዝኽእል ዝነበረ ጸገም ኣየጓነፋ!!
ሎሚ ስለምንታይ እዛ ዓንቀጽ'ዚኣ ኣድልየት?
ገለ ካብ ኣንበብቲ ክዝክርዎ ከም ዝኽእሉ፡ ብ11 ለካቲት 2017፡ ጽሓፋይ ናይ'ዛ ዓንቀጽ እዚኣ ኣብ ናይ ፓልቶክ ገዛ (ሕድሪ ጀጋኑ) ተዓዲመ ነይረ። ዝመረጽኩዎ ኣርእስቲ ከኣ፡ ሓደ ቅድሚ ዓመት ንብሩራዊ ኢዮቤልዩ ናጽነት ኤርትራ ምኽንያት ገይሩ ኣብ ከተማ ጅኔቭ ኣብ እተጋብኤ ኮንፈረንስ ንዘቕረብኩዎ ጽሑፍ ዝምልከት ነይሩ። እቲ መጽናዕታዊ ጽሑፍ፡ "ሰንኮፍ ኣጀማምራ ነጻ ኤርትራ ናይ 1991፡ ንዘሎናዮ ሃለዋት ከመይ ከም ዝጸለዎ" ዝብል ኢዩ። እዛ ናይ ሎሚ ሓጻር ሓበረታዊት ዓንቀጽ እንብኣር፡ ነቶም እተማልአ ሓበረታ ብምስኣን ግር ንዝበሎም ደቂ ሃገር ክትሕብር ዝሓለነት ኢያ።
ብዙሓት ክዝክርዎ ከም ዝኽእሉ፡ ገለ ሸነኻት ብፍላጥ ይኹን ሰኣን ቅኑዕ ንባብ ታሪኻውን ፖሊቲካውን ተረኽቦታት፡ "ጉድ በሉ፡ .....ሕጂ ኸኣ ሓደ ካብ መሪሕነት ሰልፊ ዲሞክራሲ ህዝቢ ኤርትራ፡ ንናጽነት ኤርትራ ተጻሪሩ፥ ኢትዮጵያ (ወያኔ) ብ1991 ንናጽነት ኤርትራ እንቢ ክትብል ነይሩዋ ኢሉ.......ወዘተ ወዘተ" እናበሉ ብፓልቶክ ኮነ ብኻእል ማዕከናት ክደሃዩ ተሰሚዖም። ከምዚ ዝዓይነቱ ናይ ፈጠራ ወረን ክስታትን ዝበዝሖ ባይታ ከም ዝጸንሓናን ጌና ይቕጽል ከም ዘሎን ንፈልጥ እኳ እንተዀንና፡ ሓሓሊፍና ንከምዚ ዝዓይነቱ ጠቐነ ዓገብ ክንብልን ገለ ክንእርምን ጠቓሚ ኢዩ።
ዓለም-ለኸ ሕግን (international law) ዓለም-ለኸ ተፈላጥነትን ኣብ ገሊኡ ኲነታት በቶም ሓያላን ቀጽርታትን ውልቀ-ሃገራትን ይጥሓስ እኳ እንተኾነ፡ ሓፈሻዊ መለክዒ ሕጋውነት (legitimacy) ናይ ሎሚ ዓለምና ኢዩ። እሞ፡ ገለ ካብቲ ኣቐዲሙ እተጠቕሰ ኣብነታት እስቲ እስፍሕ ኣቢልና ንርኣዮ።
ጸገም ሶማሊላንድ፣
እታ ሎሚ ብ5 ሚልዮን ዝግመት ህዝቢ ዘለዋ፥ ነብሳ ከም "ረፓብሊክ ኦፍ ሶማሊላንድ" እትሰሚ መሬት፥ ክሳዕ 1960 ግዝኣት ዓባይ ብሪጣንያ ነይራ። በቲ ዓመት'ቲ ከኣ ምስታ ናይ ኢጣልያ ዝነበረት ሶማሊላንድን ብስምምዕ "ረፓብሊክ ኦፍ ሶማሊያ" መስሪተን። ብዚያድባረ ክትመሓደር ዝጸንሔት ሃገረ ሶማልያ ብ1991 ጀሚራ ኣብ ህውከት ምስ ኣተወት፥ እታ ናይ ብሪጣንያ ግዝኣት ዝነበረት ሶማሊላንድ ርእሲ-ከተማኣ ሃርገሳ ገይራ በይናዊ ናጽነተይ ፍለጡለይ ኢላ ኣዊጃ። ዝተረፈ ዓለም ግን ነታ ኣቐዲሙ ተፈላጥነት ዝሃባ፥ ሞቓድሾ ዝርእሰ-ከተማኣ ሃገረ ሶማልያ (ማለት ንባዕላ ኣብ ንቡር ሃለዋት ንዘይጸንሐት ሃገር/ደውላ) ቀዳምነት ሂቡ ንሶማሊላንድ ክሰምዓ ኣይደለየን። እታ ሞቓድሾ ዝርእስ-ከተማኣ ናይ ሶማሊያ ደውላ ንናጽነታ ፍለጡላ ክሳዕ እትብል ከኣ ሶማሊላንድ ከምታ ዘላታ ኮይና ክትቅጽል ተፈሪዱዋ ማለት ኢዩ።
ከምኡ'ውን ኮሶቮ/Kosovo
ናይ ቀደም ዩጎዝላቪያ ምስ ፈረሰት፥ ሰርብያ ወራሲት ናይ ዩጎዝላቭያ ተቘጺራ ከም ሓዳስ ሃገር ተፈላጥነት ረኺባ። ኣካላ ዝነበረት ኮሶቮ ግን ፍልይቲ ሃገር ክትከውን ኣብ ቃልሲ ጸኒሓ። እቶም ካብ ኣልባንያ ዝመበቆሎም ህዝባ'ውን ብሰርብያውያን ክግፍዑ ጸኒሖም ኢዮም። ብወተሃደራዊ ሓይልታት ናቶ/NATO (ሕቡራት ሃገራት ኣመሪካን ሕብረት ኤውሮጳን ዝርከብዎ ሓይሊ) ተደጊፋ፡ ኮሶቮ ትሕቲ ምምሕዳር ሕቡራት መንግስታት ድሕሪ ምጽናሕ፡ ፍቓድ ናይ ሃገረ ሰርቢያ ከይረኸበት ብ2008 ባዕላ ናጽነታ ኣዊጃ። ካብ ሽዑ ጀሚራ ከኣ ኮሶቮ ጌና ኣብ ሕቡራት መንግስታት ዓለም ኣባልነት ስኢና ተንጠልጢላ ትነብር ኣላ።
ካብ ሶማሊላንድ ግን ትሓይሽ። ሳላ ኣመሪካን ደገፍታን፡ ንናጽነት ኮሶቮ ተፈላጥነት ዝሃባ ካብ 100 ዘይውሕዳ ሃገራት በጺሐን ኣሎዋ። ግንከ፡ ባይቶ ጸጥታ ሕቡራት መንግስታት ክሰማምዓላ ስለዘይከኣለ፡ ልኡላውነታ ብውንዙፉ ይነብር ኣሎ። እቲ ብቤት ፍርዲ ዓለም-ለኸ ንፍትሒ (International Court of Justice) ንኮሶቮ ደጊፉ ዝሃቦ ፍርዲ እውን ክሕግዝ ኣይከኣለን። ሩስያን፡ 'ኮር ተገልበጥ' ናይ ህግደፍ ኤርትራን ካብተን ንኮሶቮ ኣባል ሕቡራት መንግስታትን ካልእ ዓለም-ለኸ ማሕበራትን ንከይትኸውን ካብ ዝቃወማ ዘለዋ ሃገራት ኢየን።
ኤርትራ ካብተን "ሕጋዊ ሸነኽ" ኣመኽንየን ንናጽነት ኮሶቮ ካብ ዘይደገፋ ሃገራት ምዃና ዘርኢ ካርታ።
ዝገደደ ከኣ፡ ህግደፍ (ምእሳር ኣመል ኰይኑዎ) ንሓደ ወዲ ኮሶቮ ዝኾነ ጀይምስ በሪሻ ዝስሙ ዘዋር ነፋሪት፥ ቅድሚ ሽድሽተ ዓመታት ንኮሶቮ ተፈላጥነት ኣብ ዘይሃባ ሃገራት እናዞረ 'በጃኹም ንኮሶቮ ከም ሃገር ፍለጡና' እናበለ ክዘውር ጸኒሑ ኣስመራ ምስ በጽሐ፡ ሰበ-ስልጣን ህግደፍ ኣብ ማእሰርቲ ከም ዝዳጐንዎ ይፍለጥ። ድሕሪ ክንደይ ላዕልን ታሕትን ከኣ'ዩ ካብ ማእሰርቲ ህግደፍ ነጻ ኰይኑ፡ ዝረኸቦ ርካብ እናገረሞ ንሃገሩ እተመልሰ።
ኣብዚ ላዕሊ ብሓጺሩ ተጠቒሱ ዘሎ ነጥብታት ንገለ ካብቶም ኣንበብቲ ጠቓሚ ኮይኑ ክርከብ ተስፋ እገብር። እታ "ሰንኮፍ ኣጀማምራ ነጻ ኤርትራ ናይ 1991 ንዘሎናዮ ሃለዋት ከመይ ከም ዝጸለዎ" ብዝብል ኣርእስቲ ቅድሚ ሓደ ዓመት እተጻሕፈት ወረቐት ኣብ ቀረባ ጊዜ ናብ ኣንበብቲ ክትዝርጋሕ ኢያ።
ርሑስ በዓል ፋሲካን፡
ናብ ዝሓሸ መድረኽ ዝመርሕ
መበል 26 ዓመት ናጽነት ኤርትራን ይግበሮ!!


text:
ኩነታት መንበሪ-ኣባይቲ
እቲ ኣብ ዝሓለፈ 10ታት ዓመታት ዘጋጠመ ብዝሒ ህዝቢ ኣብዚ ዞባ ኣብ ግምት ብምእታው፡ ሓደስቲ ገዛውቲ ናይ ምህናጽ መደባት ኣይተራእየን። ስለዝኾነ ከኣ፡ ካብ ዓመተ 2000 ንንዮው ኣብቲ ዞባ ሕጽረት መንበሪ-ኣባይቲ ክርአ ግድን ኮይኑ። እዚ ሕጽረት’ዚ ብፍላይ ኣብ ማእከሎት ከተማታት ናይቲ ኣውራጃን፡ ኣብተን ኣብ ከባቢ ገማግም-ባሕሪ ዝርከባን ከተማታት’ዩ፡ ጎሊሑ ዝተራእየ። ብሓፈሻ እቲ ሕጽረት ከኣ፡ ኣብ ነኣሽቱ ገዛውቲ ምርካብ’ዩ ዝያዳ ኸሪሩ። ጸገም ምርካብ ገዛውቲ ብፍላይ ነተመሃሮ፡ መንእሰያት ካልኦት ፍሉይ ናይ መንበሪ-ገዛ ድልየታት ዘለዎም ኣካላትን እዩ፡ ገኒኑ ዝተራኣየ።
ንግዳዊ-ንጥፈታትን ወሃብቲ-ስራሕን
ቁጠባዊ ትሕተ-ባይታ ወይ ንግዳዊ ንጥፈታት ኣውራጃ ሃላንድ፡ ኩሉ ጽላታት ዝትክንፍ ኮይኑ፡ ብምንቕስቓስ ነኣሽቱ ትካላት ይልለ። ቅርጺ ናይዘን ነኣሽቱ ትካላት ብዙሕ ኣውንታዊ ውጽኢታት የርኢ ምህላዉ ዝከሓድ ኣይኮነን። ኣተባባዒ ሃዋህው ንምምስራት ሓደስቲ ትካላት፡ ጽቡቕ ኣታዊታት ምልክት ዕብየት ትካላት እዩ። ንቁጠባዊ ኩነታት ናይዚ ኣውራጃ ዝጸሉ ረቋሒ ከኣ፡ ኣብዚ ቦታ ብዙሓት ኣብ መዳይ ፍልጠት ዝነጥፋ ትካላት ዘይምህላወን ወይ ምውሓደን፡ ትሑት ደረጃ ትምህርቲ ነባሮ፡ ጽዑቕ ርክባት ምስ ሕብረተ-ሰብን ዩኒቨርስትን ምህላዉ እዩ። ኣብዚ ዞባ’ዚ እቲ ዝዓበየ ወሃቢ-ስራሕ ምምሕዳር ከተማ ሃልምስታድ ኮይኑ 7800 ሰራሕተኛታት ኣለዉዎ። ብድሕሪኡ ናይ ካልኣይ ደረጃ ዝሕዝ ከኣ፡ ምምሕዳር ኣውራጃ ኮይኑ 7200 ሰራሕተኛታት ኣለዉዎ።
ኣብያተ-ትምህርታትን ትምህርትን
እታ ኣብ ከተማ ሃልምስታድ እትርከብ ዩኒቨርስቲ፡ ናይ’ዚ ዞባ ብርክት ዝበላ ዓውዲታት ትምህርቲ ኣብ ምሃብ ትርከብ። እቲ ኣብዛ ዩኒቨርስቲ ዝካየድ ምርምር ኣህጉራዊ ተፈላጥነት ዘለዎን ኣፍራይን ምርምር እዩ። እቲ ኣብ ቮርበሪ ዝርከብ ካምፓስ፡ ዝተፈላለየ ሞያዊ ዓውደ-ትምህርቲ ኣብ ምሃብ ዝነጥፍ መሓውር ናይዛ ዩኒቨርስቲ እዩ።
ኣገልግሎት ጥዕና
ኣብ ኣውራጃ ሃላንድ ኣብ ሰለስተ ከባቢታት ዓበይቲ ሆስፒታላት ይርከብኦ። ንሳተን ከኣ፡ ኣብ ኩንግስባካ፡ ሃልምስታድ ከምኡን ውን ቮርበሪ ዝርከባ ኮይነን፡ ብጠቕላላ ኣስታት 3500 ሰራሕተኛታት፡ ሓባራዊ ምምሕዳርን መርሕነትን፡ ኣለውወን። ብዜካ እዘን ዝተጠቕሳ ሆፕሲታላታ ብርክት ዝበላ መንግስታውን ከምኡ ውን ናይ ግሊ ማእከላት-ጥዕና ውን ኣብ ምሉእ እቲ ኣዋራጃ ፋሕ-ኢለን ይርከባ።
ባህላውን ናይ ምዝንጋዕ ንጥፈታትን
ነቶም ብባህሊ፡ ታሪኽ፡ ስፖርት፡ ስነ-ጠበብ፡ ሙዚቃን ትያርትን እትግደሱ ሰባት ኣብ ኣውራጃ ሃላንድ ብርክት ዝበለ ነዚ ዝድህስስ ንጥፈታት ኣለኩም። ተፈጥሮኣዊ ኣቃውማዊ ብዙሕነት ናይቲ ዞባ፡ ብርክት ዝበለ ዝብጻሕ ቦታታት ዝሓቆፈ እዩ። ኣብዚ ዞባ’ዚ፡ 160 ዝተሓዝአ ተፈጥሮኣዊ ቦታታትን 50 ትንታዊ ታሪኻዊ ቦታታትን ይርከብ።
ንጥፈታት ሲቪላዊ-ማሕበራት ኣብ መዳይ ምውህሃድ ኣብ ሕብረተ-ሰብ
ንዜጋታት፡ ዕጋበትን ጥጡሕ ባይታን ንምፍጣር፡ ኣብ ኣውራጃ ሃላንድ ኩሎም መንግስታዊ ኣካላት፡ ትካላት፡ ማሕበራትን ምትእኽኻባትን ኢድን ጓንትን ኮይኖም ሓቢሮም ይሰርሑ። ዓላማ ናይዚ ምውህሃድ ጻዕሪታት’ዚ ምቹእ ህወት ዜጋታትን ሓደስቲ ስደተኛታትን ንምጥጣሕን ንኣውፈርቲ ወይ ወይ ወነንቲ ትካላት ዝምእምእ ሃዋህም ንምፍጣርን ዝዓለመ እዩ።


text:
ግሃ 18:1-4 "ድሕርዚ ጳውሎስ ካብ ኣቴና ተበጊሱ ናብ ቈረንቶስ መጸ። ቅላውዴዎስ ኲሎም ኣይሁድ ካብ ሮሜ ኺለቁ ኣዘዘ እሞ፡ ሽዑ ቕነ ምስ ሰበይቱ ጵርስኪላ ኻብ ኢጣልያ ዝመጸ ኣኪላስ ዚብሀል ኣይሁዳዊ ብዓል ጶንጦስ ረኸበ ናባታቶምውን ተጸምበረ። ዕዮኦም ሓደ ስለ ዝነበረ ኸኣ፡ እናዐየየ ምሳታቶም ተቐመጠ፡ እቲ ዕዮኦም ድማ ምስፋይ ድንኳን ነበረ። ሰንበት ሰንበት ከኣ ኣብ ቤት ጸሎቶም ይዛራረብ፡ ንኣይሁድን ንጽርኣውያንን ድማ የረድኦም ነበረ።"
አብ ከባቢ 52 ዓ.ም (A.D) ናይ ሮሜ ገዛኢ ዝነበረ ቅላውዴዎስ ኩሎም አይሁድ ካብ ሮሜ ኺለቁ አዘዘ። ሮማዊ ተመራማሪ ታሪኽ ሱቶኒዩስ (Suetonius) ሰኒድዎ ከምዘሎ፡ እቲ ምኽንያት መስጎጊኦም፡ ገለ አይሁድ ንክርስትያናት አይሁድ ጎረባብቶም የሳድድዎም ብምንባሮም’ዩ። አብታ ከተማ ድማ በዚ ምኽንያት ናዕቢ ብምፍጣሮም እዩ። ቅላውዴዎስ ነቲ ናዕቢ መነ መን የካይድዎ ከምዝነበሩ ከይመርመረ በልማማ ንኹሎም አይሁድ ካብ ሮሜ ክወጹ አዘዘ። ኩሎም አይሁድ ድማ ከካብ ንዓመታት ዝሰረትዎ ናብራ፡ እቶም ዝአበሱን እቶም ንጹሃትን ብጅምላ ካብ ሮሜ ወጹ። ሽዑ ድማ እዩ አኪላስ ዝስሙ ካብ አውራጃ ጶንጦስ ናብ ሮሜ ተሰዲዱ ዝነበረ፡ ዝውንኖ ኩሉ ሓዲጉ ናብ ትውልዲ ዓዱ ከተማ ቆረንቶስ ክምለስ ዝተገደደ። አብ ጎኑ ድማ እታ እምንቲ በዓልቲ ቤቱ ጵርስኪላ ነበረት። ዓሌታ አይሁዳዊት ምኻና ርግጸኛታት አይኮንናን። እዞም መጻምድቲ እዚኦም አብ ሮሜ ከለዉ ክርስቲያናት ምንባሮም’ውን ዝተሓበረና’ካ እንተዘየለ፡ ናብ ቆረንቶስ ምስ መጹ’ዩ ሃዋርያ ጳውሎስ መስኪርሎም ዝብሉውን አይተሳእኑን። ሓደ ነገር ግዳ አርጊጽና ንፈልጥ። ወትሩ ብሓንሳብ ምንባሮም። እካ ድአ ስም እቲ ሓደ ካብ ስም እቲ ካልእ ከይተፈላለየ ሽዱሽተ ጊዜ አብ መጽሓፍ ቅዱስ ተጠቒሱ ንረኽቦ። ካብ ሂወት እዞም ሰብአይን ሰበይትን ድማ እዚ ዝስዕብ ንመሃር።
1. እግዚአብሔር ሕማቕ ንዝመስለና ኩነታት ንጽቡቕና ከምዝቕይሮ
ሮሜ 8:28 "ነቶም ንኣምላኽ ዜፍቅሩ፡ ከም ምኽሩውን እተጸውዑ ግና ኵሉ ንሰናዮም ከም ዚድግፎም፡ ንፈልጥ ኢና።"
ጵርስኪላን አኪላስን አብ ሮሜ ከለዉ ምዱብ ስራሕን ሞያን (ምስፋይ ድንካን) እካ እንተነበሮም፡ ካብኡ ተሰጉጎም ናብ ቆረንቶስ ምስ ተመለሱ፡ ብዘይ ስራሕ ምኻኖምን ሓድሽ ቦታን ሓድሽ ሕብረተሰብን ልምድን ተደሚርዎ ናብራ ከቢድዎም ምንባሩ ዘየማትእ እዩ። መብዛሕቱኡ ጊዜ ሰባት ቦታ ምስዝቕይሩን ዝነበሮም ጥሪትን ጽቡቕ ናብራን ብዝተፈላለየ ምኽንያት ምስዝስእንዎን ተስፋ ክቖርጹን ዘይተደለየ ውሳነታት ክውስኑን ንርኢ። ጵርስኪላን አኪላስን ግና ድሮ አብ ሞይኦም ክነጥፉን አብ ከባቢኦም ዘሎ ዕድላት ክፍትሹን ንርኢ። እግዚአብሔር ድማ ኩነታቶም ለዊጡ አብ ምዱብ ግዜ ምስ ምዱብ ሰብ (ሃዋርያ ጳውሎስ) ከራኽቦምን፡ ሓድሽ መንፈሳዊ ሞያ ክህቦምን፡ ዝነበሮም ሞያ ክቕጽሉዎን፡ ኩሉ ናብርኦም ከቕንዕን ንርኢ። ሽሕካ ኩነታትና ክፉእን ፍጹም ጸልማትን ዘይወግሕን እንተመሰለ፡ አብቲ ጸልማት እግዚአብሔር ብርሃንና ምኻኑን፡ ንሕና ዘይንሪኦን ዘንፈልጦን ሰናይ ከምዘዳልወልና ቃል አምላኽ ይነግረናን አብ ሂወት ጵርስኪላን አኪላስን ድማ ንሪኦ አለና።
2. እናሰራሕካ ንእግዚአብሔር ምግልጋል ከምዝከአል
2ተሰ 3:7-10 "ኣብ ሓዴኹም እኳ ኸይነኽብድሲ፡ ለይትን መዓልትን ብጻዕርን ድኻምን እናዓየና እምበር፡ ካብ ሓደ እኳ ብኸምኡ እንጌራ ኣይበላዕናን፡ ኣባኻትኩም ብዘይ ስርዓት ኣይተመላለስናን እሞ፡ ከመይ ኢልኩም ክትመስሉና ኸም ዚግብኣኩም፡ ባዕላትኩም ትፈልጡ ኢኹም። ምሳኻትኩም ከሎናውን፡ ገለ ሰብ ኪዓዪ ዘይፈቱ እንተ ዀይኑስ ኣይብላዕውን፡ ኢልና ኣዘዝናኩም እሞ፡ ንኣና ምእንቲ ኽትመስሉ ደኣ፡ ንርእስና ኣርኣያ ጌርና ሃብናኩም እምበር፡ መሰል ስለ ዜብልና ኣይኰንናን።"
ብዙሓት ክርስትያናት ሙሉእ ግዜኻ ሂብካ እንተዘይኮይኑ እናሰራሕካ ንጎይታ ምግልጋል አይከአልን’ዩ ዝብሉ አለዉ። ጵርስኪላን አኪላስን ንቓል አምላኽ ክነብሩሉን ሙሉእ ግዚኦም እናሰርሑ ሙሉእ ግዚኦም ድማ ከገልግሉ ንርኢ አሎና። ብባህሊ አይሁድ ወለዲ ንደቂ ተባዕትዮ ደቆም መነባበሪኦም ዝኾኖም ሞያ ይምህርዎም ነበሩ። ስድራቤት አኪላስ ድማ ነቲ ብእብራውያን ልሙድ ዝነበረ ምስፋይ ድንካን መሃርዎ። አኪላስ ድማ ንሰበይቱ ጵርስኪላ ከምዝመሃራን፡ መነባብሮኦም ድማ ብእኡ የካይዱ ምንባሮ አይሰሓትን። ሞያ ምስፋይ ድንካን አህላኽን ጻዕሪ ዝሓትትን አብ ርእሲ ምኻኑ፡ ካብ ቆርበት ጤል ብዝስራሕ ቴንዳ ፍሉይ ክእለት ቅድን፡ ምምቃልን፡ ምስፋይን ዘድልዮ ዕዮ እዩ ኔሩ። እንተኾነ ጵርስኪላን አኪላስን ንኹሉ ግዜ ፈልዮም ክዓይሉ ንርኢ ኣሎና። ኣብዚ ክንዝክሮ ዘለና ኣምላኽ ብፍሉይ ከምዝጽውዕን ሙሉእ ግዜኻ ሂብካ ከተገልግል ከምዝሓትትን ቃል ኣምላኻዊ ምኻኑን እዩ። ፍሉይ ጽውዓ ምስዘይህልወና ግን ሃዲእና መነባብሮና እናገበርና’ውን ንኣምላኽ ብዓቕምናን ብዝተዋህበና ጸጋ መጠንን ከነገልግል ነምዝከአል ንመሃር ኣሎና።
3. ንእግዚአብሔር ብጽምዲ ምግልጋል ከምዝከአል
መክብብ 4:9-10 "ብጻዕሮም ጽቡቕ ጻማ ስለ ዘለዎም፡ እንተ ወደቑ፡ እቲ ሓደ ንብጻዩ የተንስኦ እዩ እሞ፡ ካብ ሓደስ ክልተ ምኳን ይሃይሽ። እቲ በይኑ ዘሎ ግና እንተ ወደቐ፡ ዜተንስኦ የብሉን እዩ እሞ፡ ወይለኡ።"
"ኣብ ሓድሽ ኪዳን እቶም ቀንዲ ተዋሳእቲ የሱስ ክርስቶስን ሃዋርያ ጳውሎስን ክንሶም፡ ሓዲኦም እካ ኣይተመርዓወን። ካልኦት ሃዋርያትው’ን ምርዑዋት ምንባሮም መጽሓፍ ቅዱስ ስለዘይሓበረና፡ አብ ሓዳር ኮንካ ንኣምላኽ ከተገልግል ከቢድ ጥራይ ዘይኮነ አይከአልን እዩ" ዝብሉ ኣይተሳእኑን። ሓድሽ ኪዳን ኣዕሚቕና እንተፈትሽናዮ ግን ናይዞም ዘገርሙ ሰብኣይን ሰበይትን ሓዳር ተሰኒድልና ንረኽቦ። ሕጅው’ን ጵርስኪላን አኪላስን ኣብ ሓዳሮም ከመይ ጌሮም ንኣምላኽ የኽብርዎ ምንባሮም ይምህሩና አለዉ። ቃል ኣምላኽ ግና ካብ ሓደስ ክልተ ምኻን ከምዝሓይሽ እካ ደኣ ይነግረና። ጵርስኪላ ድማ አብዚ ኩሉ ዕዮኦምን ኣገልግሎቶምን አብ ጎኒ ሰብአያ ኮይና ትሕግዞ ነበረት። ንእግሪ መንገድና አብዚ ክንርድኦ ዘለና፡ ሰብአይን ሰበይትን አብ ሓደ ሞያን፡ ናይ ስራሕ ቦታን፡ ንነዊሕ ሰዓታትን ክሰርሑ ከለዉ ብስለቶምን ምድልዳል ሓዳሮም ከምዘንጸባርቕው’ን ክንስሕቶ አይግባእን። ጵርስኪላን አኪላስን ዝፋተዉ ሰብ ሓዳር ጥራይ ዘይኮኑ የዕሩኽ ከምዝነበሩው’ን ዝሰሓት አይኮነን።
4. ብቓል ኣምላኽ ምሉኣት ምንባሮም
ግሃ 18:24-28 "ሓደ ሊቅ ኣጵሎስ ዝስሙ ኣይሁዳዊ፡ ብዓል እስክንድርያ፡ ብጽሑፋት ከኣ ስልጡን ሰብኣይ፡ ናብ ኤፌሶን መጸ። መገዲ እግዚኣብሄር ምሁር ነበረ፡ ጥምቀት ዮሃንስ ጥራይ ክነሱ ዚፈልጥሲ፡ ብመንፈስ ሞይቁ ብዛዕባ ናብ የሱስ ይነግር ኣጸቢቑውን ይምህር ነበረ፡ ንሱ ኣብ ቤት ጸሎት ብትብዓት ኪምህር ጀመረ። ጵርስኪላን ኣኪላስን ምስ ሰምዕዎ ኸኣ፡ ወሲዶም መገዲ ኣምላኽ ኣጸቢቖም ኣረድእዎ። ናብ ኣካይያ ኺሐልፍ እንተ ደለየ፡ እቶም ኣሕዋት ኣጸናንዕዎ፡ ነቶም ደቀ መዛሙርቲ ድማ ኪቕበልዎ ጸሐፉሎም። ኣብኣ ምስ በጽሔ ኸኣ፡ ነቶም ኣመንቲ ብጸጋ ኣምላኽ ብዙሕ ጠቐሞም። የሱስ ንሱ ክርስቶስ ምዃኑ ብጽሑፋት እናኣርኣየ፡ ንኣይሁድ ኣብ ቅድሚ ዂሉ ብግሁድ ኣጸቢቑ ይረትዖም ነበረ።"
ጵርስኪላን ኣኪላስን ብቓል ኣምላኽ ምሉኣት ምንባሮምን ጻውዒቶም ኣነጺሮም ዝፈልጡን ምንባሮምን ንርኢ። ምንም እካ አብ ትሕቲ ሃዋርያ ጳውሎስ ዝተመሃሩ ይኹኑ እምበር፡ ጸግኦም ኣብ ቤተ-ቤት ነፍሳት ምምሃርን ምዕባይን ምንባሩ ካብ ፍሪኦም ምርዳእ ይከኣል። ኣብዚ ድማ ኣጵሎስ ኣዝዩ ፈላጥን ክኢላ ዘረባን ይንበር እምበር፡ ፍልጠቱ ብዛዕባ ብሉይ ኪዳን ጥራይ’ዩ ዝነበረ። ጵርስኪላን ኣኪላስን ድማ ብዛዕባ የሱስ ክርስቶስ ኣነጺሮም ኣረድእዎ። ኣጵሎስ ደሓር ሓዋርያ ከም ዝኾነን ኣብ ምስፋሕ ወንጌል ድማ ዓቢ ኣበርክቶ ከም ዝገበረ ሃዋርያ ጳውሎስ መስኪርሉ ንረኽቦ። ንሓደ ብጽሑፋት ስልጡን ከተረድእ ድማ ዓሚቕ ዝኾነ ፍልጠት ቃል ኣምላኽ ከም ዝሓትት ክንርስዕ ኣይግባእን። 1ይ ቆረ 1:10-12, 1ይ ቆረ 3:4-6, 1ይ ቆረ 4:6
5. ቤቶም ንወንጌል ክፉት ምንባሩን ንካልኦት ኣመንቲ ውፉይ ሂወት ምንባሮምን
1ይ ቆረ 16:19 "እተን ማሕበራት እስያ ሰላም ይብላኹም ኣለዋ። ኣኪላስን ጵርስኪላን ምስታ ኣብ ቤቶም ዘላ ማሕበር ኰይኖም፡ ብጐይታ ሰላም ይብሉኹም ኣለዉ።"
ሮሜ 16:3-4 "ነቶም ብክርስቶስ የሱስ መዓይይተይ፡ ጵርስኪላን ኣኪላስን፡ ሰላም በሉ። ንሳቶም ኣብ ክንዲ ህይወተይ ክሳዶም ዘሕለፉ፡ ብዘለዋ ማሕበራት ኣህዛብ ከኣ ዜመስግናኦም እምበር ኣነ ጥራይ ዘይኰንኩ ዘመስግኖም ዘሎኹ።"
ካብ ሮሜ ናብ ቆረንቶስ አብ ዝተመለሱሉ እዋን ሃዋርያ ጳውሎስ ኣብ ቤቶም ንዓመትን መንፈቕን ከምዝተቐመጠ ንርኢ።ከምኡው’ን ሃዋርያ ጳውሎስ ምእንቲ ሂወቱ ሂወቶም ከሕልፉ ፍቓደኛታት ምንባሮም መስኪሩ ኣሎ። ኣብዚ እንሪኦ ድማ ስለ ወንጌል ክብሉ ኣብ ክንዲ ጳውሎስ ክሞቱ ውፉያትን ተባዓትን ምንባሮም'ዩ። ግሃ 18:11 ጵርስኪላን ኣኪላስን አብ ኪዳን ሓዳሮም ጥራይ ዘይኮኑ አብ ወንጌል ዝነበሮም ኪዳንው’ን ክሳዕ ሞት ጽኑዕ እዩ ኔሩ። ስለዚ ድማ ጳውሎስ አብ ዝኸዶ ዘበለ ሰላም በሉለይ እናበለ ኣስማቶም ካብ ምጥቃስ ኣይተቖጠበን። ንኣምላኽን ንሰብን ሙሉእ ፍቕሪ ኔርዎም።ጵርስኪላን ኣኪላስን ድሕሪ ሞት ቅላውዴዎስ ናብ ሮሜ አብ ዝተመለሱሉ ግዜው’ን መንፈሳዊ ሂወቶምን አገልግሎቶምን ክቕጽልዎ ከለዉ ንርኢ። ሕጅውን እንተኾነ ነፍሳት ኣብ ምዕባይን፡ ቤቶም ንወንጌል ምኽፋትን ከምዝተዋፈሩን ማሕበር ኣምላኽ አብ ቤቶም ምንባራን ንርኢ። 2ይ ጢሞ 4:19
ኣምላኽ ብኸምዚ ዝበለ ሓዳርን ሂወትን ይባርኸና።


text:
ክብረ በዓል ገዳም ወግረ ስኂን ኣቡነ እንድርያስ ዕፉን ተኸቢሩ!
ከምቲ ዓመት መጸ ዝኽበር፡ ሎሚ ዓመት ድማ 29 ጥር 2008 ዓ.ም. ክብረ በዓል ገዳም ወግረ ስኂን ኣቡነ እንድርያስ ዕፉን ተኸቢሩ። ኣብዚ ክብረ በዓል’ዚ ኣበምኔት ገዳማት፡ ሊቃውንት መዘምራንን ካህናትን ዲያቆናትን ምእመናንን ምእመናትን ሕዝበ ክርስቲያን ተሳተፍቲ በረኸት ኣቡነ እንድርያስ ዕፉን ኮይኖም።
ንኽብሪ እዚ በዓል እዚ ካብ ዋዜማ ከምኡ’ውን ናብ 29 ጥር ዘውግሕ ለይቲ ብሊቃውንት መዘምራንን ውሉደ ክህነትን ስብሐተ ማኅሌትን መዝሙር ሰንበትን ጸሎተ ሰዓታትን ምንባብ መጻሕፍትን በጺሑ። 6፡30 ቅ.ቀ. ብኣበምኔት ገዳም ደብረ ድማኅ ኣቡነ መርቆሬዎስ መምህር ዘሚካኤል ዝተመርሐ ጸሎተ ቅዳሴ ምስ ዓረገ፡ ታቦት ሠለስተ ጊዜ ብመዝሙር እናተዓጀበ ዘይሩ። ታቦት ዘይሩ ኣብ ዓውደ ምሕረት ምስ ቆመ፡ መምህር ዘሚካኤል ነቲ በዓል ዝምልከት ምስ ታሪኽ ኣቡነ እንድርያስ ዕፉን ብምትእስሳር ሰፊሕ ስብከተ ወንጌል ድኅሪ ምሃብ፡ እዚ ገዳም’ዚ ብሓፈሻ ብዅሉ ሕዝበ ክርስቲያን ብፍላይ ድማ ብከባቢ እቲ ዓዲ ቆላሕታ ኽግበረሉ ከምዝግባእ ኣዘኻኺሮም። ብድኅር’ዚ ‘ሰላመ አብ’ ምህለላ በጺሑ፡ ታቦት ብጣዕመ ዜማ ተዓጂቡ ኣብ ክብሪ ቦታኡ ኣትዩ። በዚ ኸኣ ናይቲ በዓል ፍጻሜ ኮነ።ተውሳክ፡ . . . ክብረ በዓል ገዳም ወግረ ስኂን ኣቡነ እንድርያስ ዕፉን ተኸቢሩ!


text:
ዘቕረብኩምዎ መመልከቲ ናይ ሕቶ ዑቕባ ድሕሪ ምንጻግ ዝርአ ሓድሽ ኩነታት
Nya händelser efter avslag på din ansökan om asyl – tigrinska
ይግባይ ክበሃሎ ዘይክኣል ውሳኔ ማለት፡ ብመሰረት’ቲ ኣብ ውሳኔ ዘሎ ገደብ ግዜ ካብ ሽወደን ክትወጹ ኣለኩም ማለት እዩ። ኣብ ፍሉይ ጉዳያት፡ ገለ ነገር ከጋጥም ይኽእል’ዩ። እዚ ማለት፡ ብኣንጻር’ቲ ክትወጽእ ከምዘለካ ዘገድድ ውሳኔ፡ ናብ መንበሪ ገዛኻ ክምለስ ዘይትኽእል ትኸውን። እዚ ዕንቅፋናይትግባረ ተባሂሉ ዝጽዋዕ ኰይኑ፡ ነቲ ምንጻግ ናይ ምእታው ወይ ትእዛዝ ናይ ምስጓግ ኣብ ትግባረ ንኸይውዕል ጸገማት እዩ።
- አማርኛ (amhariska)
- العربية (arabiska)
- Azərbaycanca (azerbajdzjanska)
- ب ه سۆرانی (sorani)
- English (engelska)
- Español (spanska)
- پارسی (persiska)
- Français (franska)
- Bosanski, hrvatski, srpski (kroatiska)
- Հայերեն (armeniska)
- Kurmancî (kurmandji)
- MoHroл xэл (mongoliska)
- يه دری (dari)
- پښتو (pashto)
- Arlijan (romani arli)
- Pycckий (ryska)
- Af soomaali (somaliska)
- Shqip (albanska)
- Swedish (svenska)
- Oʻzbek (uzbekiska)
ትካል ቁጽጽር ጉዳይ ስደት፡ ነቲ ውሳኔ ምስ ተዋህበ ሓድሽ ሓበሬታ ምስ ዝመጽእ ጥራይ እንተዘይኰኑ፡ ናብ ገዛኹም ምምላስ ክስርዞ ይኽእል’ዩ። እዚ ማለት፡ ንኣብነት፡ ነዞም ዝስዕቡ ዘመልክት ክኸውን ይኽእል፦
- ህሉው ፖለቲካዊ ኩነታት መበቆል ሃገርኩም ምስ ዝቕየር፣ እዚ ማለት ፍጹም ክትምለሱ ምስ ዘይትኽእሉ።
- ብሰንኪ ብርቱዕ ሕማም ክትጒዓዙ ምስ ዘይትኽእሉ
- ንሂወት ዝፈታተን ሕማማት ምስ እተማዕብሉን ኣብ መበቆል ሃገርኩም ኰይንኩም ሕክምናዊ ክንክን ክትረኽቡ ምስ ዘይትኽእሉን።
- ኩነታት ስድራቤትኩም ምስ ዝቀያየር
ብዛዕባ ንዓድኹም ናይ ምምላስ ተኽእሎ ዘለኩም ጭንቀት ወይ ኣብ መበቆል ዓድኹም ዘሎ ማሕበራዊ ወይ ቁጠባዊ ጸገማት፡ ትካል ቁጽጽር ጉዳይ ስደት ውሳኔኡ ንኽቕይር እኹል ምኽንያት ወይ መርትዖ ክኸውን ኣይክእልን’ዩ።
ናብ ትካል ቁጽጽር ጉዳይ ስደት ክትጽሕፉ ትኽእሉ ኢኹም
ንዓድኻ ካብ ምምላስ ዝኽልክልኹም ሓደስቲ ምኽንያታት ዳግማይ ክንርእዮም እንተደሊኹምና፡ ናብ ትካል ቁጽጽር ጉዳይ ስደት ደብዳበ ክትጽሕፉ ትኽእሉ ኢኹም። ኣብቲ ደብዳበ እዞም ዝስዕቡ ግድን ክትጽሕፍዎም ኣለኩም፡
- ጉዳይ ቊጽርኹም (ጉዳይ ቊጽሪ ኣብ ኤል.ኤም.ኤ ካርድ ተገሊጹ ኣሎ)፡
- ኣብ ኩነታትኩም ኣጋጢምኩም ዘሎ ሓድሽ ነገር እንታይ’ዩ፣ ስለምንታይ ከ ንዓድኹም ክትምለሱ ኣይትኽእሉን፡
- ኣድራሻኹም፡
ነቲ ኣብ ደብዳበ ትጽሕፍዎ ዘለኹም ነገር ዘረጋግጽ ሰነዳት ምስ ዝህልወኹም፡ ክተእትውዎም ኣለኩም። እንተተኻኢሉ፡ እቶም ሰነዳት መበቆላዊያን ወይ ኦሪጂናል ክዀኑ ኣለዎም።
ነቲ ደብዳበ ብስምኩም ክትፍርምሉ ኣለኩም። ብዝቐልጠፈ ውሳኔ ንኽትረኽቡ፡ ብኽብረትኩም፡ ብቋንቋ ሽወደን ወይ ብእንግሊዝ ጽሓፉዎ።
ባዕልኹም ክትጽሕፉዎ ምስ ዘይትኽእሉ፡ ካልእ ሰብ ክገብረልኩም ክትውከሱ ትኽእሉ ኢኹም። ኣብ ከምዚ ጉዳይ፡ ናብ ትካል ቁጽጽር ጉዳይ ስደት ስልጣን ጥብቅነት ከተረክቡ ክትግደዱ ኢኹም።
ውክልና ስልጣን ምርካብ እንታይ ማለት ’ዩ?
ናይ ውክልና ስልጣን ማለት፤ እቲ ፍቓድ ንምርካብ ዘመልክት ሰብ፤ ብሓደ ዝተፈረመ ሰነድ ጌሩ፡ ንኻልእ ሰብ ጉዳዩ ኣብ ምፍጻም ንኽውከሎ፤ ናይ ውክልና መዝነት ምሃብ ማለት ’ዩ። ናይ ውክልና ሰነድ ንኣብነት፤ ሓደ ሰብ ንዓኻ ወኪሉ ምልክታ ከቕርብ፤ ነቲ ንውሳኔ ዝቐረበ ምኽንያት ኣብ ክንዳኻ ኰይኑ ክቕበል ወይ ኣብ ክንዳኻ ኰይኑ ይግባይ ክብል፤ መሰል ምሃብ ማለት ’ዩ። እቲ ሰነድ ውክልና ስልጣን፤ በቲ ንኻልእ ሰብ ናይ ውክልና ስልጣን ዚህብ ዘሎ ሰብ ክፍረምን፤ ሚግራሾንስቨርከት ምስ ዚሓትት ድማ፤ ነቲ ቀዳማይ-ቅድሕ (ፎቶኮፒ ዘይኰነ) ናይቲ ሰነድ ክተርእን ክትክእል ኣሎካ።
ናይ ውክልና ስልጣን ንኻልእ ሰብ ንምሃብ፤ ደብዳበ ናብ ሚግራሾንስቨርከት ክትልእኽ የድሊ፤ ኣብኡ ድማ፡
- እቲ ሰነድ፡ ናይ ውክልና ስልጣን ኣርእስቲ ክህልዎ
- ስም፡ ዝተወለደሉ ዕለትን ኣድራሻን፤ ናይቲ ውክልና ስልጣን ዚህብ ዘሎ ሰብ
- እቲ ውክልና ዝተዋህቦ ሰብ፡ እንታይ ንኽፍጽም ስልጣን ከም ዝተዋህቦ
- ስም፡ ቁጽሪ መንነትን (ፐርሶን-ኑመር) ኣድራሻን ናይቲ ተቐባል ውክልና ስልጣን
- ክታም ናይቲ ውክልና ስልጣን ንኻልእ ዚህብ ዘሎ ሰብ
- እቲ ናይ ውክልና ስልጣን ድማ፤ ዝተጻሕፈሉ ዕለትን ቦታን፡ መዓስ ከም ዝተፈረመን ክሰፍሮ የድሊ።
ትካል ቁጽጽር ጉዳይ ስደት፡ ናብ መበቆል ሃገርኩም ናይ ምምላስ ጉዳይ ብናቱ ተበግሶ ክስርዞ ይኽእል እዩ።
ትካል ቁጽጽር ጉዳይ ስደት፡ ንመበቆል ሃገርኩም ንኸይትምለሱ ዝገብረኩም ሓድሽ ሓበሬታ ምስ ዘጋጥም ክሕብር ይግደድ’ዩ። ትካል ቁጽጽር ጉዳይ ስደት፡ ብዛዕባ ዕንቅፋታት ናይ ትግባረ ዋላ እንተዘይጽሓፍኩምን እንተዘይሓበርኩምናን፡ ንመበቆል ሃገርኩም ምምላስ ናይ ምስራዝ ተኽእሎ ኣለዎ። ፖሊስ እውን፡ ናብ ሃገርኩም ናይ ምምላስ ተኽእሎ ምስ ዘይክኣል፡ ንትካል ቁጽጽር ጉዳይ ስደት ክሕብሮ ሓላፍነት ኣለዎ።
ውሳኔ
ትካል ቁጽጽር ጉዳይ ስደት ነቲ ውሳኔ ብፖስጣ ክሰደልኩም እዩ።


text:
ኣብ ከተማ ኣፍዓበት፡ ንተመሃሮ ማእከላይን ካልኣይን ደረጃታት፡ ኣብ ዕድላት ትምህርትን ስነ-ምግባርን ዘተኰረ ሰሚናራት ተኻዪዱ።
ኣብ’ቲ ኣስታት 2,700 ተመሃሮ ዝተሳተፍዎ – ኣብ ሓሙሽተ ኣብያተ-ትምህርቲ ዝተኻየደ ሰሚናራት፡ ሓላፊ ኣብያተ-ትምህርቲ ንኡስ ዞባ ኣፍዓበት መምህር ዓብዱላሂ ሳልሕ፡ ትምህርቲ እምነ-ኲርናዕ ምዕባለ ብምዃኑ፡ መንግስቲ ምዕሩይ ዝርጋሐን ተጠቃምነትን ናይ’ዚ መሰረታዊ መሰል ዝኾነ ኣገልግሎት ንምርግጋጽ፡ ክሳብ ርሑቕ ከባቢታት ገዚፍ ወፍሪ ይገብር ከምዘሎ ኣረዲኡ።
ፍረ ወፍሪ በብከባቢኡ ይርአ ከምዘሎን ኮሌጃትን ማእከላት ሞያዊ ስልጠናታትን መርኣያ ናይ’ዚ ምዃነንን ዝገለጸ መምህር ዓብዱላሂ፡ እቲ ውጽኢት ክንዲ’ቲ ወፍሪን ኪኖኡን ክኸውን – ኣብ መኣዲ ትምህርቲ ዘሎ ተሳታፍነት ክዓቢን ተገዳስነት ተመሃሮ ክዓዝዝን ኣተሓሳሲቡ።
ኦቦ-መንበር ጨንፈር ሰራሕተኛታት መንእሰያት ኣብ’ቲ ንኡስ ዞባ፡ መንእሰይ ጀማል ሰልማንን ዳይረክተር ቤት- ትምህርቲ 2ይ ደረጃ ኣፍዓበት መምህር ኣሕመድ ኣብርን እውን፡ መንእሰያት ክብርታት ሕብረተ-ሰቦም ብግቡእ ወሪሶም ብኣካዳምን ሞያን ክስጒሙን ንብሩህ መጻኢኦም ክሰርሑን ኣዘኻኺሮም።


text:
Month: February 2018
አስተንትኖ ቃል አምላኽ የካቲት – 28.2018
አቦና አብ ሰማያት ትነብር . ……….
ሰላም ንዓኪ ኦ ማሪያም ……………
ስብሓት ንአብን ንወልድን …………::
ማቴ 20.17-28
አስተንትኖ
ናይ ሎሚ ቃል አምላኽ መድኃኒና ኢየሱስ ክርስቶስ ንሓዋሪያቱ ክርስቶስ ንሞት ክፍረድን ብሕዛብ ኪግረፍን ኪስቀልን ከምዘለዎ ብሳልሳይ መዓልቲ ግና ክትንሥእ ምኻኑ ይነግሮም። እዚ ድሕሪ ኢሉዎም ናብ ኢየሩሳሌም ገጾም ይኸዱ፡፤ ጎይታና ኢየሱስ ክርስቶስ ከአ ቀቅድሚኦም ይኸይድ ነበረ። ድኅርዚ አደ ደቂ ዘብዴዎስ ምስ ደቃ ናብኡ ቐሪባ እናሰገደትሉ ሓደ ነገር ለመነቶ። ኢየሱስ ከአ “ እንታይ ትደልዩ፧” በላ። ንሳ ድማ “ እዞም ክልተ ደቀይ አብ መንግሥትኻ ሓደ ብየማንካ፥ ሓደ ብጸጋምካ ኺቕመጡ ሕራይ በለኒ” በለቶ።
ያዕቆብን ዮሓንስን ነቲ ቃል ክርስቶስ ሰሚዖም ኩሉ ሓዲጎም ብትብዓት ክስዕብዎ ኪኢሎም ኢዮም። ነቲ ስብከት ክርስቶስ ብዛዕባ መንግስተ ሰማይ ብዛዕባ ዘለዓለማዊ ሕይወት – ግና ነቲ ሓቀና ናይ ክርስቶስ ዕላማ ግና አይርድእዎን። ስለዚ ኢያ አደኦም እምበአር ካብ ክርስቶስ ንደቃ ዝበለጸ ቦታ ክተማልደሎም ትቐርብ።እዞም ክልተ ደቀይ አብ መንግሥትኻ ሓደ ብየማንካ፥ ሓደ ብጸጋምካ ኺቕመጡ ሕራይ በለኒ” በለቶ ብዙሕ ግዜ ንሕና ቃል አምላኽ ንሰምዕ – ከምቶም ቀዳሞት ሓዋሪያት ዝገበርዎ ንክርስቶስ ክንስዕቦውን ንውስን ኢና። ግና እቲ ሓቀና መል እኽቲእኽቲ ቅዱስ ወንጌል ግና አይርደአናን። ወይ በቲ ግዚያዊ ዝኾነ ናይ ዓለም ነገራት ንሰሓብ። ንኽርስቶስን መንግስቱ ንኽንወርስ መስቀልና ክንስከምን ክንቕበልን ከምዘለና ንዝንግዕ። ነቲ ሕቶ አደ ደቂ ዘበዴዎስ ክርስቶስ ዝህቦ መልሲ አብቲ መንግስተ አምላክ ንምስታፍን ንምውራስን ነቲ ንሱ ዝሰትዮ ናይ መከራ ጽዋዕ ክትሰቲ ከምዘዲሊ ይገልጸላ። ንሕናውን ልክዕ ነቲ ናይ ክርስቶስ ጽዋዕ ንክንሰቲ ድልዋት ክንከዊን ይግበአና ብሓቂ ተኸተልቲ ክርስቶስ ንኽንከውን። ማለት ሕይወትና ምእንቲ ፍቕሪ እግዚአብሔርን ክንህብ- ብመንፈስ ክርስቶስ አብ አገልግሎት አኅዋትን ክንጽመድ። ኢየሱስ “ እትልምንዎ አይትፈልጡን ኢኹም፥ እቲ አነ ዝሰትዮ ናይ መከራ ጽዋዕ ክትሰትዩኸ ትኽእሉዶ፧” በሎም። ንሳቶም ድማ “ እወ፥ ንኽእል በልዎ። ኢየሱስ ከአ “ ጽዋዕይሲ ኽትሰትዩ ኢኹም፥ አብ የማነይ ጸጋመይን ምቕማጥ ግና ነቶም አቦይ ዘዳለዎሎም እዩ እምበር አነ አይኮንኩን ዝህቦ” በሎም። እቲ ኻባኻትኩም ኪዓቢ ዚደሊ አገልጋሊኹም ይኩን። እቲ ኻባኻትኩም ሓለቓ ኺኸውን ዚደሊ ልኡኽኩም ይኹን። ከመይ ወዲ ሰብ እውን እንተኾነ ኬገልግልን ሕይወቱ ምእንቲ ብዙኃት በጃ ኪህብን ደአ እምበር ኬገልግልዎ ኢሉ አይመጸን” በሎም
ክርስቶስ ተልእኾኡ ብሕጽር ዝበለ ከምዚ እናበለ ይገልጾ፦ ወዲ ሰብ እውን እንተኾነ ኬገልግልን ሕይወቱ ምእንቲ ብዙኃት በጃ ኪህብን ደአ እምበር ኬገልግልዎ ኢሉ አይመጸን” ክርስቶስ ንምስዓብ ብትሕትና መስቀል ተሰኪምካ ክትጎዓዝ የድሊ። ምኽንያቱ ብዘይ መስቀል አብ ክርስቶስ እምነትና ክንገልጽ ከለና ሓቀኛታት ሓዋሪያት ናይ ክርስቶስ አይኮናን ። ስለዚ ንኽርስቶስ ንኽንስዕብ ካባና ሓደ ሓቢ ዝኾነ ትሕትና ይሓትት፡፡ ንሕና ካብ ጥምቀትና ጀሚርና ንኽርስቶስ ሓቀኛታት መሰኻኽሩ ንኽንከውን ዝተጸዋዕና ኢና። እዚ ኸአ ንኻልኦት ብተወፋይነት ነሕዋትና ምስ እነገልግል ኢዩ ዝፍጸም። አገልግሎት እቲ ቀንዲ ሕግን ተልእኮን መለለይን ናይ ሓደ ሓዋሪያ ክርስቶስ ኢዩ።። ዝለዚ ካብዚ ናይ ሎሚ ቃል አምላኽ ሓዋሪያ ክኸውን ዝደሊ አየናይ መገዲ ክኽተል ይግበኦ። እቲ መገዲ ክርስቶስ መምህር፡ ተአዝዞ አብ እግዚአብሔር አብ፡ ስለዚ ኢዩ መድኃኒና ኢየሱስ ክርስቶስ ንያዕቆብን ዮሓንስን ስጋብ መጨረሻ ነቲ መደብ እግዚአብሔር ክቕበሉ ይኽእሉ እንተኮይኖም፡ እቲ መገዲ ትሕትና ውርደት፡ ስቃይ፡ ሞት ምእንቲ ፍቅሪ እግዚአብሔርን አኅውትን ክቐበሉ ከምዘሎዎም፡ “ እቲ አነ ዝሰትዮ ናይ መከራ ጽዋዕ ክትሰትዩዶ ትኽ እሉ፡ እናበለ ዝሓቶም።
አብቲ መሰረትዊ ጸዋዕታን ተመሊስና ከም እሙናት ተኸተልትን ሓዋሪያትን ክርስቶስ አብቲ ዝተዋህበና ተልእኮ ክንጽመድ ንጽዓር። እቲ ኻባኻትኩም ኪዓቢ ዚደሊ አገልጋሊኹም ይኩን። እቲ ኻባኻትኩም ሓለቓ ኺኸውን ዚደሊ ልኡኽኩም ይኹን። ከመይ ወዲ ሰብ እውን እንተኾነ ኬገልግልን ሕይወቱ ምእንቲ ብዙኃት በጃ ኪህብን ደአ እምበር ኬገልግልዎ ኢሉ አይመጸን” በሎም። ዕብየት በቲ ናይ ክርስቶስ ትእዛዝን ትምህርትን አገልግሎት ኢዩ፡ ነቲ ናይ ክርስቶስ አብነት ተኸቲልካ ካብ ከገልጉሉኻ ክተገልግል ኢዩ፡፤ አገልግሎት እቲ ቀንዲ ሕግን ተልእኮን መለለይን ናይ ሓደ ሓዋሪያ ክርስቶስ ኢዩ።
- ካብዚ ናይ ሎሚ ቃል አምላኽ ንዓይ እንታይ ይብለኒ፧
- ንሕይወተይ እንታይ ከመሓይሽ ይሓተኒ፧
- ንኽርስቶስ ንኽመስል እንታይ ክቕይር አለኒ፧
ስብሓት ንአብን ንወልድን …………::
አባ ሓጎስ ተስፋግቢር
አስተንትኖ ቃል አምላኽ የካቲት – 27.2018
ማቴ. 23.1-13
ድኅርዚ ኢየሱስ ነቶም ሕዝብን ንደቀ ማዛሙርትና ከምዚ ኢሉ ተዛረቦም፦ “ መምህራን ሕግን ፈሪሳውያንን ኣብ መንበር ሙሴ ተቐሚጦም ኣለዉ። ስለዚ ንሳቶም ዚብሉኹም ኩሉ ግበሩን ሓልውን፥ ግናኸ ይብሉ ደአ እምበር አይገብሩን እዮም እሞ ከምቲ ዚገብርዎ አይትግበሩ። ከቢድ ምፅዋሩ ዘይምሹእ ፆር ጠሚሮም ንሰብ አብ መንኩቡ የሰክምዎ፥ ባዕላቶም ግና በጻብዖም ኪትንክፍዎ እካ አይፈትውን። ኩሉ ግብሮም ሰብ ምእንቲ ኺርእዩም ይገብሩ፥ ክታባቶም ይዝርግሑ፥ ዘፈር ክዳውንቶምውን የግፍሑ። አብ መአዲ ዝለዓለ ሥፍራ፥ አብ ቤት ጸሎቶም ድማ አብ ክብ ዝበለ መናብር ይቕመጡ። አብ ዕዳጋታት ሰብ ኢድ ኪነስአሎምን “ መምህር” ኢሉ ኺጽውዖምን የፈትዉ። “ ንስኻትኩም ግና መምህርኩም ሓደ እዩ እሞ መምህራን አይትበሃሉ፥ ንስኻትኩምሲ ኹሉኹም አኅዋት ኢኹም። አብ ሰማይ ሓደ አቦ ስለ ዘሎኩም፥ አብ ምድሪ ንሓደ እካ አቦ ኢልኩም አይትጸውዑ። መራሒኩም ሓደ ክርስቶስ እዩ እሞ፥ ንስኻትኩምሲ መራሕቲ አይትብሃሉ። እቲ ርእሱ ዜልዕል ኪሓስር እዩ፥ ርእሱ ዜትሕት ከአ ልዕል ክብል እዩ እሞ እቲ ኻባኻትኩም ዝዓበየ አገልጋኹም ይኹን።
አስተንትኖ ቃል አምላኽ የካቲት – 27.2018
አቦና አብ ሰማያት ትነብር . ……….
ሰላም ንዓኪ ኦ ማሪያም ……………
ስብሓት ንአብን ንወልድን …………::
ማቴ. 23.1-13
ድኅርዚ ኢየሱስ ነቶም ሕዝብን ንደቀ ማዛሙርትና ከምዚ ኢሉ ተዛረቦም፦ “ መምህራን ሕግን ፈሪሳውያንን ኣብ መንበር ሙሴ ተቐሚጦም ኣለዉ። ስለዚ ንሳቶም ዚብሉኹም ኩሉ ግበሩን ሓልውን፥ ግናኸ ይብሉ ደአ እምበር አይገብሩን እዮም እሞ ከምቲ ዚገብርዎ አይትግበሩ። ከቢድ ምፅዋሩ ዘይምሹእ ፆር ጠሚሮም ንሰብ አብ መንኩቡ የሰክምዎ፥ ባዕላቶም ግና በጻብዖም ኪትንክፍዎ እካ አይፈትውን። ኩሉ ግብሮም ሰብ ምእንቲ ኺርእዩም ይገብሩ፥ ክታባቶም ይዝርግሑ፥ ዘፈር ክዳውንቶምውን የግፍሑ። አብ መአዲ ዝለዓለ ሥፍራ፥ አብ ቤት ጸሎቶም ድማ አብ ክብ ዝበለ መናብር ይቕመጡ። አብ ዕዳጋታት ሰብ ኢድ ኪነስአሎምን “ መምህር” ኢሉ ኺጽውዖምን የፈትዉ።
“ ንስኻትኩም ግና መምህርኩም ሓደ እዩ እሞ መምህራን አይትበሃሉ፥ ንስኻትኩምሲ ኹሉኹም አኅዋት ኢኹም። አብ ሰማይ ሓደ አቦ ስለ ዘሎኩም፥ አብ ምድሪ ንሓደ እካ አቦ ኢልኩም አይትጸውዑ። መራሒኩም ሓደ ክርስቶስ እዩ እሞ፥ ንስኻትኩምሲ መራሕቲ አይትብሃሉ። እቲ ርእሱ ዜልዕል ኪሓስር እዩ፥ ርእሱ ዜትሕት ከአ ልዕል ክብል እዩ እሞ እቲ ኻባኻትኩም ዝዓበየ አገልጋኹም ይኹን።
- አስተንትኖ
አብዚ ናይ ሎሚ ቃል አምላክ መድኃኒና ኢየሱስ ክርስቶስ ንነፍሲ ወከፍና አብቲ እንእውጆ ቃል አምላኽን ሕይወትናን ንጹርነትን ሓቅነትን ክህልወና ይምህረና። ብቃላትና ምስ ክርስቶስ ብሕይወትናን ተግባራትናን ግና ከም መምህራን ሕግን ፈሪሳውያንን ነቲ ንምህሮን ንእውጆን ዘይንገብሮ ከይንኸውን።
ክርስቶስ እምበአር ካብዚ ናይ ሎሚ ቃል አምላኽ ተበጊስና ከም ሓዋሪያቱን ተኸተልቱን ነቲ ናቱ አብነት ተኸቲልና ነቲ ወንጌሉ ብሕይወትና ክነብሮን ይደልየና። ከምቲ ሕይወት ክርስቶስ ንመንግስት አምላኽ ብሕይወቱን ቃላቱን ክሰብኮ ዝተረኽበ ነፍሲ ወከፍ ሓዋሪያ ከአ ልክዕ ከምኡ። ስለዚ ንሕና ነቲ እነአምኖን እንሰብኮን እንምህሮን ቃላት – ነቱ ሕይወትና ዝገልጽ ክኸውን አለዎ። እዚ ብፍላይ ነቶም ብፍሉይ መገዲ ነዚ ተልእኾ እዚ ተጸዊዕና ዘለና ክምልከት ኮሎ፡ ከም ክርስቲያን ግና ንኹሉና ዝምልከት ኢዩ። ምኽኒያቱ ብጥምቀትና ነፍሲ ወከፍና ንቃል አምላኽ ክነብሮን ብሕይወትና ክንምስክሮን ዝተጸዋዕና ስለዝኾና። ሓዋሪያ ክርስቶስ ነቲ ዝምህሮ ቃል አምላኽ መጀመርታ ባዕሉ ክፍትኖን ክስከሞን ክነብሮን አለዎ። ቀጺሉ ንኅዋቱን አኃቱን ነቲ ትምህርቲ ሓቅን ቅድስናን ዝኾነ ቃል አምላኽ ክሕብሮም ይኽእል። ክርስቶስ መጀመርታ መስቀሉ ይስከም። ድሒሩ መስቀልና ክንስከም ይዕድመና። ክርስቶስ መማህራን ናይ ካቴድራል ክንከውን አይደሊን እንታይ ደአ መማህራን ሕይወት፡ መማህራን ሓቂ፡ ሓቀኛታት ጋሶት ነብሳት ።
ክርስቶስ መሪሕነት ስልጣን ይቕበል። በዚ ምኽኒያት ኢዩ ከአ “ንሳቶም ዚብሉኹም ኩሉ ግበሩን ሓልውን፥ እናበለ ዝምህር። ቀጺሉ ግና “ግናኸ ይብሉ ደአ እምበር አይገብሩን እዮም እሞ ከምቲ ዚገብርዎ አይትግበሩ። ገለ መማህራን ሕጊን ፈሪሳውያንን አብ ልዕሊ ሕዝቦም ክቢድ ሕጊ ይጽዕንዎም። ንሳቶም ነቲ ሕጊ ጽቡቕ ጌሮም ኢዮም ስፈልጥዎ ግና አብ ግብሪ አየውዕልዎን ነበሩ። ኩሉ ግብሮም ሰብ ምእንቲ ኺርእየሎም ይገብሩ፥ ክታባቶም ይዝርግሑ፥ ዘፈር ክዳውንቶምውን የግፍሑ መማህራን ተባሂሎም ክጽውዑ ኸአ ይደሊዩ። ዝኸበርኩም አኅዋትን አኃትን ኩሉ ኢቲ እንቕበሎ ሓላፍነት ብፍላይ አብ ቤተክርስቲያን ይኹን አብ ካሊእ ቦታ ናይ ሕይወትና ከም ሓዋሪያት ክርስቶስ ንአገልግሎት አኅዋት ክኸውን ከምዘለዎ ሎሚ ብቃላቱ ይምህረና አሎ። እቲ ርእሱ ዜልዕል ኪሓስር እዩ፥ ርእሱ ዜትሕት ከአ ልዕል ክብል እዩ እሞ እቲ ኻባኻትኩም ዝዓበየ አገልጋኹም ይኹን። “ንስኻትኩም ግና መምህርኩም ሓደ እዩ እሞ መምህራን አይትበሃሉ፥ አብ ምድሪ ንሓደ እካ አቦ ኢልኩም አይትጸውዑ።
መራሒ ነጸብራቅ እቲ ትሑት አገልጋሊ አምላኽ ክኸውን አለዎ፤ እዚ ክንብል ከለና እቲ አብ ክርስቶስ ዝነበረ ሕይወት ክለብስ አለዎ ማለትና ኢዩ። ንሱ ንጉሰ ነገስታት እካ እንተነበረ ነዚ ኩሉ ልዕልናኡ ገዲፉ ትሕት ክብል መሪጹ፤ አረካ ደአ ከምቲ ቁዱስ መጽሓፍ ዝብሎ ስጋብ ሞት ትሕት በለ ተአዘዘ። ጳውሎስ ናብ ፈሊጵስዮስ አብ ምዕራፍ 2.5 ክጽሕፍ፦ እቲ አብ ክርስቶስ ኢየሱስ ዝነበረ አተሓሳስባ አባኻትኩም ይሃሉ፦ ንሱ ብባሕርዩ አምላኽ እካ እንተኾነ፥ ነቲ ምስ አምላኽ ዝነበሮ ማዕርነት” “ አይገድፍን” ኢሉ አይተኸራኸረን። እንተኾነ ሰብ ብምኻን ፥ መልክዕ ባርያ ብምውሳድ፥ ብገዛ ፍቃዱ ንርእሱ ድኻ ገበረ። ንርእሱ ትሕት ብምባል ክሳብ ሞት፥ አረ እካ ደአ ክሳብ አብ መስቀል ሙማት፥ ተአዘዘ። ፊሊ. 2:1-8
“እቲ ካባኽትኩም ሓለቃ ኺኸውን ዝደሊ ልኡኽኩም ይኹን። ከመይ ወዲ ሰብ እውን እንተኾነ ኬገልግልን ሕይወቱ ምእንቲ ብዙኃት በጃ ኪህብን እምበር ኬገልግልዎ ኢሉ አይመጸን” ። ማቴ.20:20-28 እዚ እምበአር መዓልታዊ ጸዋዕታ ናይ ነፍሲ ወከፍና አብ ጉዑዞ ክርስቲያናዊ ሕይወትና። ርእስና ብምትሓት ን እግዚአብሔር አምላኽና ንኅዋትና ክነገልግል። ብቃላትና ጥራይ ዘይኮነ ንቃል አምላኽ ብሕይወትና ክነብሮን ክንምስክሮን።
ስብሓት ንአብን ንወልድን …………::
አባ ሓጎስ ተስፋጋቢር
አስተንትኖ ቃል አምላኽ ጥሪ – 24.2018
አስተንትኖ ቃል አምላኽ የካቲት – 23.2018
ማቴ.5.20-26
ጽድቑም ካብ ጽድቂ መምህራን ሕግን ፈሪሳውያንን አዝዩ እንተ ዘይበዝኅ፥ ናብ መንግሥተ ሰማያት ከቶ አይትአትውን ኢኹም ኢለ እነግረኩም አሎኹ።
“ ነቶም ቀዳሞት ‘ዝቐተለ ኪፍረዶ እዩ እሞ፥ አይትቕተል” ከም ዝተባህሎም ሰሚዕኹም አሎኹም። አነ ግና፥ ንኃዉ፥ ጨርቃም ዚብሎ ድማ አብ መጋባ እያ ኺፈርዶ፥ አታ ዓሻ” ዝብሎውን ንገሃነም እሳት ኪፈርዶ እዩ፥ እብለኩም አለኹ። እምበአርከ መባእካ ናብ መሰውዒ እንተ አምጻኻ፥ ኃውካ ኸአ ተቐይሙልካ ምህላዉ እንተ ዘከርካ፥ ነቲ መባእካ አብኡ አብ ቅድሚ መሠውዒ ኅደጎ፥ ኪድ ቅድም ምስቲ ኃውካ ተዓረቕ፥ ደኃር ድማ ተመሊስካ መባእካ አቕርብ። ምስ መባእስትኻ ድማ ገና አብ መገዲ ከሎኻ ቐልጢፍካ ተዓረቕ፥ እንተ ዘይኮነስ እቲ መባእስትኻ ንፈራዲ አኅሊፉ ኺህበካ፥ ፈራዲ ድማ ናብ ጊልያኡ ኸየኅልፈካ፥ ናብ ቤት ማ እሰርቲ ኸአ ከይታቱ። እታ መወዳእታ ሳንቲም ክሳዕ እትፈዲ፥ ካብአ ኸም ዘይትወጽእ፥ ብሓቂ እብለካ አለኹ።
አስተንትኖ ቃል አምላኽ የካቲት – 23.2018
አቦና አብ ሰማያት ትነብር . ……….
ሰላም ንዓኪ ኦ ማሪያም ……………
ስብሓት ንአብን ንወልድን …………::
ማቴ.5.20-26
ጽድቑም ካብ ጽድቂ መምህራን ሕግን ፈሪሳውያንን አዝዩ እንተ ዘይበዝኅ፥ ናብ መንግሥተ ሰማያት ከቶ አይትአትውን ኢኹም ኢለ እነግረኩም አሎኹ።
“ ነቶም ቀዳሞት ‘ዝቐተለ ኪፍረዶ እዩ እሞ፥ አይትቕተል” ከም ዝተባህሎም ሰሚዕኹም አሎኹም። አነ ግና፥ ንኃዉ፥ ጨርቃም ዚብሎ ድማ አብ መጋባ እያ ኺፈርዶ፥ አታ ዓሻ” ዝብሎውን ንገሃነም እሳት ኪፈርዶ እዩ፥ እብለኩም አለኹ። እምበአርከ መባእካ ናብ መሰውዒ እንተ አምጻኻ፥ ኃውካ ኸአ ተቐይሙልካ ምህላዉ እንተ ዘከርካ፥ ነቲ መባእካ አብኡ አብ ቅድሚ መሠውዒ ኅደጎ፥ ኪድ ቅድም ምስቲ ኃውካ ተዓረቕ፥ ደኃር ድማ ተመሊስካ መባእካ አቕርብ። ምስ መባእስትኻ ድማ ገና አብ መገዲ ከሎኻ ቐልጢፍካ ተዓረቕ፥ እንተ ዘይኮነስ እቲ መባእስትኻ ንፈራዲ አኅሊፉ ኺህበካ፥ ፈራዲ ድማ ናብ ጊልያኡ ኸየኅልፈካ፥ ናብ ቤት ማ እሰርቲ ኸአ ከይታቱ። እታ መወዳእታ ሳንቲም ክሳዕ እትፈዲ፥ ካብአ ኸም ዘይትወጽእ፥ ብሓቂ እብለካ አለኹ።
- አስተንትኖ
አብዚ ናይ ሎሚ ቃል አምላኽ መድኃኒና ኢየሱስ ክርስቶስ ንሕጊ እግዚአብሔር እቲ ሓቀኛ ትርጉሙ መል እኽቱን ክህቦ ይርከብ። “አቀዲሙ ንሕጊ ሙሴ ኾነ ንነብያት ኽፍጽሞም ደአ እምበር፥ ክስዕሮም ዝመጻእኩ አይምሰልኩም” እናበለ ጎይታና ኢየሱስ ክርስቶስ ንሕጊ እግዚአብሔር እቲ ሓቀኛ ትርጉሙን ምልአት ክህቦን ከምዝመጸ ንሰማዕቱ ይምህር። ጽድቑም ካብ ጽድቂ መምህራን ሕግን ፈሪሳውያንን አዝዩ እንተ ዘይበዝኅ፥ ናብ መንግሥተ ሰማያት ከቶ አይትአትውን ኢኹም ኢለ እነግረኩም አሎኹ። ፈሪሳውያን ወዲ ሰብ አብ ጽድቒ ክበጽሕ ዝኽእል ሕጊ ምስ ዝሕሉ ኢዩ ኢሎም ይምህሩ ነበሩ። እዚ አብቶም ህዝቢ ብዙሕ ጸድቂ ይፈጥር ነበረ። ሠናይ ክገብር አብ ዝደሌኽሉ ኽፋእ እገብር፥ እዚ ሕጊ እዚ ድማ ባህርያዊ ኾይኑ ረኸብክዎ። ብውሽጠይሲ ብሕጊ አምላኽ ባህ ይብለኒ ኢዩ። ግናኸ አብ ሰብነተይ ምስ ሕጊ መንፈሰይ ዚዋጋእ፥ ናብቲ አብ ሰብነተይ ዘሎ ሕጊ ኃጢአት አቢሉውን ዚማርኸኒ ኻልእ ሕጊ እርኢ አሎኹ። ሮሜ.7,21-24
ብትምህርቲ ክርስቶስ ቕድስና በቲ አነ ንእግዚአብሔር ኢለ አብ መዓልታዊ ሕይወተይ ሕጊ ብምሕላው ዝፍጽሞ ተግባራት አይኮነን ዝመጽእ፣ እንታይ ደአ ካብቲ እግዚአብሔር ንዓይ ዝገብሮ ኢዩ። ከም ሓደ ውላዱ ብምቕባል፡ ሕቲ ሓድሽ ሓሳባት ክርስቶስ ዝምህሮ “ ከምቲ ሰማያዊ አቦኹም ፍጹም ዝኾነ፥ ንስኻትኩምውን ፍጹማት ኩኑ”። ዝብል ቃል ብምቕባል። ማለት ንሕና ነፍሲ ወከፍና አብ ቅድሚ አምላኽ ፍጹማን ቕዱሳት እንኸውን ከምቲ እግዚአብሔር ንኹሉ ድኽምነትና ይቅረ ኢሉ ብምሕረት ከም ደቁ ዝቅበለናን ዝሓቅፈናን ንሕናውን ንኅዋትና ጉድልነቶም ብዘየገድስ ክንቅበሎምን ይቅረ ክንብለሎምን ከለና ኢዩ። በዚ መንገዲ እምበአር ሎሚ ንነፍሲ ወከፍና ክርስቶስ ጎይታና ጽድቅና ካብ ጽድቂ መምህራን ሕግን ፈሪሳውያንን ብኸመይ ከምዝበዝሕን ዝዓዝዝን ይምህረና አሎ። አብዚ አቀዲምና ዝረአናዮ ክርስቶስ አብዚ ናይ ሎሚ ቃል አምላኽ ከም ምሳሌ አቅሪብዎ ዘሎ ነቲ አብ ሓምሻይ ትእዛዝ እግዚአብሔር አይትቕተል” ዝብል ኢዩ። ነቶም ቀዳሞት ‘ዝቐተለ ኪፍረዶ እዩ እሞ፥ አይትቕተል” ከም ዝተባህሎም ሰሚዕኹም አሎኹም። አነ ግና፥ ንኃዉ፥ ጨርቃም ዚብሎ ድማ አብ መጋባ እያ ኺፈርዶ፥ አታ ዓሻ” ዝብሎውን ንገሃነም እሳት ኪፈርዶ እዩ፥ እብለኩም አለኹ፡፤
እምበአርከ መባእካ ናብ መሰውዒ እንተ አምጻኻ፥ ኃውካ ኸአ ተቐይሙልካ ምህላዉ እንተ ዘከርካ፥ ነቲ መባእካ አብኡ አብ ቅድሚ መሠውዒ ኅደጎ፥ ኪድ ቅድም ምስቲ ኃውካ ተዓረቕ፥ ደኃር ድማ ተመሊስካ መባእካ አቕርብ። ኣብቲ እነዘውቱሮ ጸሎትውን ንሕና ንዝበደሉና ከምዝሓደግናሎም በደልና ሕደገልና ኢልና ኢና እንጽሊ። ኢዚ ኢንታይ ማለት ኢዩ ከምቲ መድሓኒና እየሱስ ክርስቶስ ዝመሃረና ጸሎት ክንጽሊ፡ መባ እና፡ ጸሎትና፡ ወፈያና፡ አብ ቅድሚ አምላኽ ቅቡል ክኸውን መጀመሪያ ኣብ መዓልታዊ ሕይወትና ምሕረት ክነዘውትር ይግበአና። ስለዚ ምሕረት ሓደ ዓንዲ ናይ እምነትና ኢዩ። ብምሕረት ኢና ደቂ እቲ ልዑል አምላኽ ክንበሃን ኪኢልና። እብ ምሕረት ብምምልላስ ከኣ ድሕነት ንቕበል። ዝስለዚ ኣብ ምሕረት ኣምላኽ ብምእማን ምስ ኣሕዋተይ ብሰላም ክነብር – ውሽጣዊ ሰላም ክረክብ ኣብ ምሕረት ክመላለስ ኣለኒ።
ስብሓት ንአብን ንወልድን …………::
Aba Hagos Tesfagabir
አስተንትኖ ቃል አምላኽ የካቲት – 22.2018
ማቴ.16.13-19
ኢየሱስ አብ ሃገር ቂሳርያ ናይ ፈልጶስ ምስ በጽሐ “ሰባት ንወዲ ሰብ መን እዩ ይብልዎ፧” ኢሉ ንደቂ መዛሙርቱ ሓተቶም። ንሳቶም ድማ “ገሊኦም “ ዮሓንስ መጥምቕ”፥ ገሊኦም ‘ ኤርምያስ፥ ወይ ድማ ‘ ሓደ ኻብ ነቢያት እዩ’ ዚብሉ አለዉ’ በልዎ። ንሱ ኸአ “ንስኻትኩምከ መን ትብሉኒ” በሎም። ስምዖን ጴጥሮስ ድማ “ ንስኻ ክርስቶስ ወዲ ሕያው አምላኽ ኢኻ” ኢሉ መለሰሉ። ኢየሱስ ድማ “ስምዖን ወዲ ዮና፥ እቲ አብ ሰማያት ዘሎ አቦይ ደአ እምበር ሥጋን ደምን አይገለጸልካን እሞ፥ ብፁዕ ኢኻ” ኢሉ መለሰሉ። “ አነ ኸአ እብለካ አሎኹ፥ ንስኻ ጴጥሮስ ኢኻ፥ አብ ልዕሊ እዚ ኸውሒ እዚ ድማ ንቤተ ክርስቲያነይ ኽሓንጻ እየ፥ ደጌታት መርኆታት መንግሥተ ሰማያት ድማ ኽህበካ እየ፥ አብ ምድሪ ዝአሰርካዮ አብ ሰማይ እሱር ኺኸውን እዩ፥ አብ ምድሪ ዝፈታሕካዮ ኸአ አብ ሰማይ ፍቱሕ ኪኸውን እዩ።”
አስተንትኖ ቃል አምላኽ የካቲት – 22.2018
አቦና አብ ሰማያት ትነብር . ……….
ሰላም ንዓኪ ኦ ማሪያም ……………
ስብሓት ንአብን ንወልድን …………::
ማቴ.16.13-19
ኢየሱስ አብ ሃገር ቂሳርያ ናይ ፈልጶስ ምስ በጽሐ “ሰባት ንወዲ ሰብ መን እዩ ይብልዎ፧” ኢሉ ንደቂ መዛሙርቱ ሓተቶም። ንሳቶም ድማ “ገሊኦም “ ዮሓንስ መጥምቕ”፥ ገሊኦም ‘ ኤርምያስ፥ ወይ ድማ ‘ ሓደ ኻብ ነቢያት እዩ’ ዚብሉ አለዉ’ በልዎ። ንሱ ኸአ “ንስኻትኩምከ መን ትብሉኒ” በሎም። ስምዖን ጴጥሮስ ድማ “ ንስኻ ክርስቶስ ወዲ ሕያው አምላኽ ኢኻ” ኢሉ መለሰሉ። ኢየሱስ ድማ “ስምዖን ወዲ ዮና፥ እቲ አብ ሰማያት ዘሎ አቦይ ደአ እምበር ሥጋን ደምን አይገለጸልካን እሞ፥ ብፁዕ ኢኻ” ኢሉ መለሰሉ። “ አነ ኸአ እብለካ አሎኹ፥ ንስኻ ጴጥሮስ ኢኻ፥ አብ ልዕሊ እዚ ኸውሒ እዚ ድማ ንቤተ ክርስቲያነይ ኽሓንጻ እየ፥ ደጌታት መርኆታት መንግሥተ ሰማያት ድማ ኽህበካ እየ፥ አብ ምድሪ ዝአሰርካዮ አብ ሰማይ እሱር ኺኸውን እዩ፥ አብ ምድሪ ዝፈታሕካዮ ኸአ አብ ሰማይ ፍቱሕ ኪኸውን እዩ።”
- አስተንትኖ
አብዚ ናይ ሎሚ ቃል አምላኽ መድኃኒና ኢየሱስ ክርስቶስ ንሓዋሪያቱ “ሰባት ንወዲ ሰብ መን እዩ ይብልዎ፧”እናበለ ክሓቶም ይርከብ። ንሳቶም ከአ “ገሊኦም “ ዮሓንስ መጥምቕ”፥ ገሊኦም ‘ ኤርምያስ፥ ወይ ድማ ‘ ሓደ ኻብ ነቢያት እዩ’ ክብሉዎ ከለዉ ጴጥሮስ ግና እቲ ሓቀኛ መንነት ናይ ክርስቶስ ከአ “ ንስኻ ክርስቶስ ወዲ ሕያው አምላኽ ኢኻ” እናበለ ክምልሰሉ ተረኽበ። እዚ መልሲ እዚ አብ መጽሓፍ፤ ብፍልጠት፡ ብትምህርቲ ዝርከብ ዘይኮነስ እንታይ ደአ ብሓይሊ እምነት፡ ብሓገዘ መንፈስ ቅዱስ፡ ወይ እቲ ብሓቂ አብ ግዕዞ ሕይወቱ ከም ሓዋሪያት ናይ እምነት ተመክሮ፡ ግዑዞ ዝገበረ ጥራይ ኢዩ ክምልሶ ዝኽእል፡ ክርስቶስ ስለዚ ኢዩ “እቲ አብ ሰማያት ዘሎ አቦይ ደአ እምበር ሥጋን ደምን አይገለጸልካን እሞ፥ ብጹዕ ኢኻ” እናበለ ዝምልሰሉ።
እዚ ኢዩ እቲ ማእኸል ናይ እምነትና። ክርስቶስ ከምቲ ቶማስ ዝበሎ “ጎይታናን አምላኽናን “ ምኻኑ ክንቅበል። ንስኻ ክርስቶስ ወዲ ሕያው አምላኽ ኢኻ” ክንብሎ። አብ ሰብነት ክርስቶስ መለኮት ብምልአት ኃዲሩ ከምዘሎ ተቐቢልካ ምኽአል የዲሊ። ንስኻ ጴጥሮስ ኢኻ፥ ጴጥሮስ አብቲ ክርስቶስ ወዲ አምላኽ ምኻኑ ዝተአመነሉ ካብ ክርስቶስ ሓደ ዓቢ ተልእኾን ሓላፍነትን ይቕበል። ንስኻ ጴጥሮስ ኢኻ፥ አብ ልዕሊ እዚ ኸውሒ እዚ ድማ ንቤተ ክርስቲያነይ ኽሓንጻ እየ፥ ደጌታት መርኆታት መንግሥተ ሰማያት ድማ ኽህበካ እየ፥ እናበለ ሓላፍነትን ተልእኾን የሰክሞ።
ዝኸበርኩም አኅዋትን አኃትን ቤተክርስትያን ቤት እግዚኣብሔር ኮይና ኣብ ናይ ሓዋርያትን ነቢያትን መሠረት ዚተሃንጸት እያ። (ኤፍ 2፡19) ። ሓዋርያት ቀጸልቲ ተልእኮ ክርስቶስ ኮይኖም ንሙሉእ ዓለም ወንጌል ከበስሩ ዝተላእኩ እዮም። እግዚአብሔር ነዞም ሰባት እዚአቶም ዝተፈላለየ ውህበት ብምስላም ንምህናጽን ንምምዕራግን ቤተክርስቲያን ክሠርሑ ይጽውዖም።
ካብ መንጐኦም ጴጥሮስ ብኣምላኽ ጸጋ ተዋሂብዎ እንታይነት ክርስቶስ ምስ ገለጸ፡ “ኢየሱስ ድማ… ንስኻ ጴጥሮስ ኢኻ፡ ኣብ ልዕሊ እዚ ኸውሒ እዚ ድማ ንቤተክርስትያነይ ክሃንጻ እየ፡ ደጌታት ሲኦል ድማ ኣይኪኅይልዋን እዮም። መርኆታት መንግሥተ ሰማያት እህበካ ኣሎኹ… (ማቴ 16፡17-19) ። እናበለ- ጴጥሮስ ኣብ ልዕሊ 12 ስልጣን ከም ዝነብሮን ናይ ሓድነቶም ውሕስነት ክሕሉ ሓላፍነት ይቕበል። ጴጥሮስ ምስ ካልኦት ሓዋርያት ኮይኑ ኣሰር ክርስቶስ ብምክታል ወንጌል ከበሥር ይልአኽ። “ኪዱ ወንጌል ስበኹ” ዝብል ትእዛዝ ከኣ ካብቲ ካብ ሙታን ዚተንስኤ ክርስቶስ ትእዛዝ ይቕበሉ። ንሳቶም ዘመሓላልፍዎ ትምህርቲ ጌጋ ክርከቦ ኣይኽእልን ምኽንያቱ ናቱ ሥልጣን ስለዘለዎም። “ንዓኹም ዚቕበል ነዓይ ይቕበል። እቲ ንዓኹም ዚነጽግ ንዓይ እዩ ዚነጽግ፥ እቲ ንዓይ ዚነጽግ ከኣ ነቲ ዝለኣኸኒ እዩ ዚነጽግ። (ሉቃስ 10፡16, ዮሓ 15፡20) ይብሎም።
“አብ ምድሪ ዝአሰርካዮ አብ ሰማይ እሱር ኺኸውን እዩ፥ አብ ምድሪ ዝፈታሕካዮ ኸአ አብ ሰማይ ፍቱሕ ኪኸውን እዩ። ሓዋርያት ኣብ ቤተክርስትያን ናይ ምእሳርን ምፍታሕን ስልጣን ይቕበሉ (ማቴ 18፡18) ፡ እቲ ንሳቶም ዚህብዎ ውሳኔ ግዳማውን ኣፍኣውን ጥራይ ዘይኮነስ ውሽጣውን መንፈሳውን ሓይሊውን ዝሓዘ እዩ። ንሳቶም ናይ ቀራንዮ ናይ ትንሳኤን ናይ መንፈስ ቅዱስን ፍረ ድሕነት ዝኮነ ሓዲስ ሕይወት ንደቂ ሰብ ክመሓላልፉ ስልጣን ዚተዋህቦም ሰባት እዮም። ቤ/ክ ኣብኦም ስለ ዝተመስረተት ከኣ ስልጣኖምን ተሸኪማ ትርከብ። ስለዚ ጴጥሮስ ከም ከውሕን ተሓዝ መፍትሕን ሓላፍነት ስለ ዝተዋህቦ ኣብ ልዕሊ ካልኦት ናይ ስልጣንን ናይ ኣገልግሎትን ሓላፍነት ከም ዝተዋህቦ ኣብ ቅዱስ መጽሓፍ ብምሙርካስ ኮነ ኣብ ትውፊት ንርዳእ።
ካብዚ ናይ ሎሚ ቃል አምላኽ ተበጊስና እምበአር ንገዛእ ርእስና ክርስቶስ ሎሚ ንዓይ መን ኢዩ እናበልና ንሕተት፧ ቺፕሪያኖ ዝተባህለ ቅዱስ “ ከምዚ እናበለ ይዛረብ “እቲ ቤተክርስቲያን ከም አደ ዘይብሉ ወይ ዘይሓዘ “እግዚአብሔር ከም አቦ ክህልዎ አይክእልን ኢዩ ይብል እሞ። ምስ ቤተክርስቲያነይ – አብ ተል እኾአ ሓላፍነታ ዘለኒ ርክብከ ከመይ ይመስል፧
አስተንትኖ ቃል አምላኽ የካቲት 21.2018
ሉቃ. 11፡29-32
“እቶም ሕዝቢ አብ ዙርያኡ ኪጸቓቐጡ ኸለዉ ድማ ኸምዚ ኺብሎም ጀመረ፦ “ እዚ ወለዶ እዚ ሕሱም ወለዶ እዩ፤ ትእምርቲ ይደሊ አሎ፥ ብዘይ ትእምርቲ ነቢይ ዮናስ ድማ ትእምርቲ አይኪወሃቦን እዩ። ከምቲ ዮናስ ንሰብ ነነዌ ትእምርቲ ዝኾኖም፥ ከምኡ ድማ ወዲ ሰብ ነዚ ወለዶ እዚ ትእምርቲ ኺኾኖ ኢዩ። ናይ ደቡብ ንግሥቲ ጥበብ ሰሎሙን ክትሰምዕ ካብ ወሰን ምድሪ መጺአ እያ እሞ፥ ብመዓልቲ ፍርዲ ምስ ሰብ እዚ ወለዶ እዚ ተንሢአ ክትፈርዶም እያ፤ እንሆ፥ ካብ ሰሎሙን ዚዓቢ ግና አብዚ አሎ። ሰብ ነነዌ ብስብከት ዮናስ ተነሲሖም እዮም እሞ፥ ብመዓልቲ ፍርዲ ምስ እዚ ወለዶ እዚ ተንሢኦም ኪፈርድዎም እዮም። እንሆ፥ ካብ ዮናስ ዚዓቢ ግና አብዚ አሎ”።


text:
ክብረ በዓል አቡነ እንድርያስ ዕፉን ብዓቢይ መንፈሳዊ ድምቐት ተኸቢሩ!
ብኃልዮት ገዳም ደብረ ድማኅ አቡነ መርቆርዮስ እናተኣልየ ዝትንሥእ ዘሎ ገዳም ወግረ ስኂን አቡነ እንድርያስ (ዕፉን) ዝክረ ክብረ በዓለ ዕረፍት አቡነ እንድርያስ ዕፉን 29 ጥር ኣብ ገዳሞም ኣቡነ እንድርያስ ካብ ዝተፈላለየ ገዳማት ዝመጹ መነኮሳት፡ ካብ ርሑቅን ቀረባን በረኸት ኣቡነ እንድርያስ ንምስታፍ ዝመጹ ሊቃውንት ውሉደ ክህነትን ምእመናንን ምእመናትን ኣብ ዝተረኽቡሉ ብዓቢይ መንፈሳዊ ድምቀት ተኸቢሩ ውዒሉ።
ብመሠረት ሥርዓት ቤተ ክርስቲያን ዋዜማ ብድሮ ተቖይሙ። ምሸት ሰዓት 10፡00 ብገዳማውያን ኣቦታት ስብሐተ ሰዓታት ተጀሚሩ፡ ጸሎተ ማኅሌት ብሊቃውንት መዘምራንን ውሉደ ክህነትን ምሉእ ለይቲ ስብሐተ እግዚአብሔርን ንክብሪን ገድሊን አቡነ እንድርያስ ዝገልጽ ስብሓታት ከብጽሑ ምስ ኃደሩ፡ ወጋሕታ ብገዳማውያን ኣቦታት ጸሎተ ቅዳሴ በጺሑ። ብድኅር እዚ ታቦት ብክብሪ ብለባስያን ውሉደ ክህነት ተዓጂቡ ብሊቃውንት ዝማሬ ተሰኒዩ ሠለስተ ጊዜ ዑደት ተጌሩ ኣብ ዝተዳለወሉ ቦታ ደው ምስ በለ፡ ሊቃውንት ነቲ ዕለት ዝምልከት ምስ ኣሸብሸቡ ብመምህር ተስፋ ሥላሴ ነቲ ዕለት ዝምልከት ትምህርቲ ምስ ታሪክ ኣቡነ እንድርያስ ብምትእስሳር ተዋህበ። ኣብ መወዳእታ ሰላመ አብ ተባሂሉ ናይቲ በዓል ፍጻመ ኮነ።
እዚ ገዳም’ዚ ከም ዝፍለጥ ብሰንኪ ዋኅዲ መነኮሳት ደኪሙ ዝነበረ ገዳም እኳ እንተነበረ ሕጂ ግና ፍቃደ እግዚአብሔር ኮይኑ ብኃልዮት ገዳም ደብረ ድማኅ አቡነ መርቆርዮስ፡ መነኮሳት ገዳማውያን ብምስዳድ ትንሣኤ ዘርኢ ዘሎ ኮይኑ ንቀጻሊ ዕቤቱ ድማ ሓገዝ ዘድልዮ እዩ።
ስለዚ ኵልና ሕዝበ ክርስቲያን ብጸሎትናን ብምጽዋትናን ብጉልበትናን ነዚን ነቶም ኵሎም ሓገዝና ዝጽበዩ ዘለዉ ሓበን ተዋሕዶና ዝኾኑ ጥንታዊያንን መሠረት ተዋሕዶና ዝኾና ገዳማት ክንሕግዝ ቅድስት ቤተ ክርስቲያንና ሓደራ ትብል።